text:
Wednesday, 29 July 2009
玩到尾o既 RPG (8): Suikoden Tierkreis
一向都好鍾意水滸傳系列, 因為一向都係故事性強, 同埋一手一腳由冇人冇物玩到成為一支義軍, 好有滿足感. 呢隻喺 NDS 上面o既水滸傳, 都有少少呢種 feel, 都係講社會不公, 令到一班人要反一個權力. 但係有幾點我覺得不滿:
首先, 喺玩法上, 水滸傳系列一向都有種大局觀, 會 feel 到真係成千上萬人為你上戰場打仗, 但係呢隻新 game 冇晒打大仗o既玩法, 次次都只係好似一般 RPG 咁隻揪隻, 次次出戰都只係得幾條友. 好冇癮.
其次, 雖然個故事算好成熟, 但係唔知點解凡係喺 NDS 上面出o既 RPG, d 主角就總係細路樣. 今集個主角就只得十三歲, 而故事做到成班英雄好漢無厘頭會以呢個細路為首領, 真係非常難以令人入信, 好難玩得投入, 假到爆.
最後, 故事推進比較單調. 水滸傳系列 d 故事一向都好多 twists, 但係今次就較少, 冇乜邊一 part 特別深印象.
總結, 雖然我係有玩到尾, 但係呢隻唔算係好o既 RPG, 最令人不滿o既係 NDS d game 成日無厘頭將 d 角色低齡, 低B化.
Posted by Howtindog at 08:01 0 comments Links to this post
Labels: 打機
Tuesday, 14 July 2009
inFAMOUS
早兩個禮拜爆咗 PS3 上o既一隻新 game, 叫 inFAMOUS. 我屋企有好多 game, 多數都係冇玩到尾, 而呢隻會玩到爆機, 就證明其實我都幾鍾意玩. 畫面, 音樂, 玩法, 同故事我都覺得好好, 玩到尾嗰時, 覺得非常期待下一集, 想知道故事發展落去會點.
玩法有 d 似 GTA, 你可以去邊都得, 做乜都得, 你有超能力, 可以控制電. 玩法我覺得同 Prototype 好相似, 不過畫面靚好多, 故事同角色亦有趣好多. 唯一唔好係 d mission 唔夠多元, 好多重複. 喺我心目中, 喺 PS3 上面o既最愛依然係 Uncharted 同 MGS4, 但係呢隻亦唔錯, 絕對玩得過.
Posted by Howtindog at 09:24 0 comments Links to this post
Labels: 打機
Tuesday, 7 July 2009
mihimaru GT: とろけちゃうダンディ~
mihimaru GT 喺繼上次 Switch 後, 一個月內又出咗隻新 single, 不過今次隻歌我覺得好聽好多. とろけちゃうダンディ 係 party 歌類, 雖然唔係佢地最好聽作品之一, 但係我都鍾意聽. 個 MV 亦拍得幾抵死, 有返佢地比較早期嗰種玩嘢 feel.
mihimaru d 歌係多多益善, 越多越好. 期待佢地下一隻碟.
Posted by Howtindog at 19:24 0 comments Links to this post
Labels: 音樂
Subscribe to: Posts (Atom)


c: text/html

text:
Foxi 大哥 Tongtong大壽
我身為文妮 EE 當然要送份小禮物給他
若果不認識 Tongtong
我大概也沒有機會參加早前的 Foxi 派對
況且 Tong 媽熱情爽朗 令人忍不住要親近
當然也愛 這頭特別高大靚仔的 Tongtong 大少爺
準備了一塊安格斯牛扒作為生日禮物
Tongtong 識飲識食 普通的狗小食一定不被放在眼內
祝大少身體健康 快快樂樂
Marines 問: Tongtong 生日? 點解我冇得去生日派對?
我: 唔係隻隻狗生日都開派對架 又唔係有親生日派對都會邀請你出席架
M: 我梗知啦 我同細佬就冇 Party 開啦 而你生日咁多飯局都冇邀請我地
我: 咁你家陣即係投訴啦?
M: 不要對號入座 我只係講事實及事實的全部
我: 你跪安啦 呢度冇你的事
M: 咁你送咩俾大少呀
我: 普普通通送份禮 lor
M: 點普通法呢?
我: 一 D 你用唔著o既野
M: 即係乜野?
我: 你唔駛聞喇 冰凍左的牛扒係聞唔出架 (一時口快快爆響口㖭)
M: What???? 牛扒!!! 安格斯牛扒 !!!! 我出世以來一啖都未寫過 你拎去送俾人????
我: 你唔鍾意食架
M: 唔係我唔鍾意食 係你唔捨得俾我食 我嬲 仲要係好嬲 細佬你評評理
Rangers: 輪到我出場拿? 計我話講乜都冇用 阿媽都包好份禮 佢唔會改變主意架 至於派對呢家野 你向好的方面諗 自從我出左世之後 每年你生日 媽咪就請我做坐上客 我生日咪就係有你同我慶祝 lor 唔駛咁燥嘅

robotstxt: allowed

filter: keep


text:
前菜 - 送架 我覺得份量唔小
泡菜好辣下
大豆芽 - 無味係預咗呢
薯仔 - 好爽口
大豆芽湯又係送架 睇過樣好淡而無味 但其實好重胡椒味呀 正
牛肉石頭飯 - 我同家姐講話都無蛋嘅 家姐話原來喺佢果邊 遮住咗 同埋佢好快就撈埋咗喺飯度 我鍾意食呢個飯架 因為好多爽口嘅菜 加埋韓國辣椒醬又正 不過最正都係 d 飯焦 哈
燜辣豬排骨 - 我地諗住就咁一個餸 估唔到跟埋白飯 我今日先同媽咪講我 4 日無食飯 估唔到今餐食番 4 日飯嘅飯量 邪 呢個排骨原來係豬軟骨黎架 燜到好淋又入哂味 d 蘿蔔索哂 d 汁 同埋真係要用 d 汁撈飯先好食 越食越辣好過癮呀
( 5-NOV-2013 WED 0.5 S/L )
星期中喇 勁開心 今朝又係帶中藥加肉汁 真係好重 ~
我最鍾意同里奧大人出門口 第一當然係可以一齊行去地鐵站 第二係叫佢幫我睇下熄咗煤氣爐同埋關好雪柜門未囉 自從有次關唔實雪柜門之後 我就次次一開雪柜門 之後就會叫里奧大人 check 多次 佢都比我搞到精神緊張 嘩哈哈哈 ~
今朝好餓呀 想食 d 唔濕嘅嘢 但又唔想食好乾嘅嘢 終於諗到食碎蛋吞拿魚治喇 勁好味 ~
番到菇場即做嘢 摩打手都做到 12 點 之後整依樣整果樣 好快就放工喇 今日婦檢 所以請半日假 當然會同媽咪工人飲茶之後先去 check 呢 ~
好感恩好快有車 食下傾下 2 點 15 分要走喇 去到巴士站又即刻有車 勁感恩呀 唔係又要等 15 分鐘 ~
鮮蝦菜苗餃
薑蔥牛柏葉
時菜鯪魚球
燒肉油雞飯
菜心
今次勁呀 因為我第一次喺尖沙咀地鐵站行去北京道 以我呢個路痴黎講 真係算勁架 無問人喎 因為呢個地鐵站有 9 萬個出口家嘛 其實咁行都要 10 分鐘 不過都算快 起碼唔駛過馬路嘛 同埋好在唔焗 唔係就慘 lu ~
Book 咗 3 點 15 分 去到得 1 個男 仲以為我係第 1 個 點知原來佢係等緊老婆 咁我差唔多 3 點 45 分先睇 左 check 右 check 4 點搞掂 呢個醫生都好好 因為我好多問題 佢都好溫柔咁答我 唔會趕妳走果隻 咁霍醫生都係 但有 d 唔係架 好急好快咁答妳 仲要係一路寫一路答妳 唔會望妳咁呢 咁妳見佢咁急 好多時搞到連嘢都唔記得問就出咗去呢 ~
報告比我想像中好呀 感謝主 ~
咁因為我又要去鰂魚涌睇中醫 本來想搭 110 不過驚紅隧同銅鑼灣塞車呀 約咗家姐家嘛 唔想遲囉 最後搭地鐵 16 分鐘車程咋 ~
去到醫師度居然有人睇緊 仲諗住 4 點幾無人睇添 之後搞掂哂就啱啱好 5 點半 約埋家姐喺中醫樓下等 勁開心呀 咁早見到佢 又因為太早關係 大家都未餓 所以行惠康買零食 我地又買咗一百蚊薯片同糖 同家姐行超市真係唔會無收穫 哈哈 ~
差唔多 6 點 15 分就行去搵食 我講明話唔食連鎖店嘅餐廳架 所以佢帶我食韓國嘢 因為佢 lunch 食過 覺得幾好味呢 ~
叫埋嘢食都差唔多 6 點 45 分 lu 啱啱好開飯時間 ~
食到好飽 咁家姐想去廁所 咁就話去佢公司廁所喎 喺佢公司坐咗陣 見佢自己個文件柜擺滿哂汽水同紙包飲品 勁正呀 ~
真係好飽 但家姐又想食甜品 所以一齊去佢公司附近周圍行下 睇下有無囉 同埋睇有咩嘢食下次一齊食 之後再行去北角嘅阿信屋 真係雙眼離唔開零食 嘩哈哈 ~
之後過馬路去巴士站 呃佢話有 606 但其實我真係離遠望到有 3 個數目字同 2 個中文字 即係 606 彩雲呢 咁佢想起步跑 我話呃妳咋 之後我再望多次 原來真係有 606 呀 之後即跑 不過其實係跑 10 步左右嘅啫 不過我驚呢個站無人上會唔開車門 所以我先跑咋 ~
出到官塘都係 8 點 又係由官塘唔知咩小學行番去九龍灣 但家姐真係勁想食甜嘢 但金滿堂又爆 所以去麥當勞食雪糕 食完之後就各自歸家呢 ~
冰雪彩虹新地 ( 椰子菠蘿味 ) - 下 我睇相先知原來係可樂思樂冰 但我話明要芬達家嘛 好在瞓到咋 唔係會鬧家姐 點做嘢 唔幫我 check 下先拎 呢隻雪糕醬係菠蘿椰子味 又幾好味噃 有菠蘿同椰子味架真係
好立克新地 - 家姐想食麥記雪糕係因為知道有新口味 點知佢一坐低就扁哂咀話呃人嘅 就咁倒 d 好立克粉落去 食咗幾啖又扁哂咀話得 d 好立克粉 呃人嘅 又影到咁靚 再食多幾啖又扁哂咀話仲以為係好立克醬添 之後食幾啖又扁哂咀話 早知叫新地好過 我笑住望一望佢 佢都忍唔住笑呀 食咁耐講咁耐 但就唔係發火果隻 所以我覺得好好笑 我話係啦 食新地都有花生咬下 呵呵 所以佢當堂覺得我杯好抵同好好味呢 嘩哈哈
番到屋企即沖涼喇 差唔多 9 點 里奧大人都番到屋企 lu ~
家姐 whatsapp 我話有樣好重要嘅嘢比我 我一估就估到係 Line 嘢 呵呵
我最鍾意嘅薄荷糖 呢隻得力素都幾好食 好似細細個食太空糖 d 口感
無啦啦超勁想食朱古力曲奇 所以買一盒細嘅 同家姐 share 食最好呢


text:
2015年10月13日 星期二
黑椒扎肉 + 西蘭花 ( 13-OCT-2015 )
( 13-OCT-2015 TUE )
好在尋晚瞓到 都叫做一覺瞓天光 感恩呀 不過今朝起身都暈一暈 好小會咁囉 ~
今朝無咁凍喇 但都唔係叫做熱 呢 d 天氣真係非常之舒服呀 ~
早餐食麥皮餐 唔食過真係唔知大家樂 d 麥皮原來好鬼稀囉 因為我第一次喺呢間茶記食麥皮餐嘛 估唔到就咁一碗麥皮都幾飽肚 加埋腿治同奶茶 咁嘅組合真係唔錯 因為腿治可以留番晏 d 先食 哈哈 ~
菇場唔忙 又可以做私人嘢喇 爽 ~
個 8 卦真係好鬼 cheap 真係 cheap 到無極限果隻 日日問我有無嘢食 真係識佢咁耐就問咁耐 好心啦 明知自己成日要食嘢就買嘢番黎食 唔好成日開口問人攞嘢食咁失禮嘛 男人老狗 同埋我話叫你老婆買啦 佢話佢係拎番菇場食 佢老婆唔知買咩 都發神經 咁你同你老婆講話你想食 d 咩咪得囉 里奧大人放喺公司 d 零食餅乾 都係我買架啦 好心佢地兩公婆啦 咪咁 cheap 啦 成日貪小便宜食人地嘅 兩公婆又超勁八 唔怪得咁登對啦 咁勁 cheap 嘅人 喺我人生真係第一次見架咋 ~
食完 lunch box 就出去惠康買嘢 今日九五折呀 買咗 8 罐粟米湯 之後又忍唔住買咗 2 pack 脫脂奶比媽咪 ( $58/2 pack ) 呢兩日買親 d 嘢都好鬼重 不過唔想放工喺屋企附近買 好多時都無貨 如果明明有得買唔買 之後無得買 我會好激氣架 哈 ~
( $12.8/2 罐 買滿 $30 再九五折 即係 $6.08/罐 都算抵架喇 )
放工即走 番到屋企浸好菜 又食個蕃鬼荔枝先 想快 d 食哂去呀 ~
里奧大人今日 3 點喺灣仔見完客再行會場 所以差唔多 6 點半就番到屋企 不過未有飯食住喎 所以佢喺泰昌買咗蛋撻 買二送一 咁新鮮出爐 每人食咗個先 留番 1 個一陣再食 ~
唉 電飯煲無啦啦跳制 明明 set 咗 50 分鐘家嘛 咁我 5 點 50 分先煮 無理由 6 點半唔夠就煮好囉 因為我蒸咗臘腸 我驚唔熟呀 所以再煲多 30 分鐘 無啦啦多咗時間用 所以開機洗衫喇 ~
7 點終於可以開飯 但其實我好飽 嘩哈哈哈哈 ~
是日懶餐 - 黑椒扎肉 + 西蘭花
黑椒扎肉 - 完全唔記得佢存在添 好在上次放雪糕月餅見到咋 依家仲剩番 1 條 下次想買法包夾黎食呀 希望整到好似越南咁好食啦 哈 ~
西蘭花 - 星期日喺 Taste 買咗 2 個 好似 $7.9 同埋第一次見咁大個 平時果 d 細細個架咋 但今晚食咗蕃鬼荔枝同蛋撐真係好飽 食剩差唔多 1 個西蘭花 所以要留番聽晚食咯 ~
里奧大人食埋半個蛋撻做飯後甜品 不過我真係食唔落 我話下次唔好再買 夾硬食好辛苦 所以我叫佢食埋果半個呀 我真係食唔落 ~
搞掂哂都 8 點 40 分 無諗過里奧大人咁早番黎 到頭來都要 8 點幾先去徑步囉 ~
徑到 9 點半就走喇 其實我可以再徑架 但里奧大人話想早 d 番屋企沖涼休息呢 ~
依家涼涼地嘛 里奧大人問我有無流汗 我話開頭果 20 分鐘真係無汗架 但之後 d 汗係咁流係咁流囉 原來佢頭先都以為自己唔會流汗 最後又係流咗幾多汗 所以做運動真係要起碼半個鐘 唔係就等如無做過咁呢 哈 ~
沖埋涼就食沙律 好在多蘋果 當食生果囉 尋晚今晚食咗 聽晚都要再食 次次食幾晚真係好驚 哈 ~
今晚 11 點有睡意 所以都即刻瞓喇 ~
2 則留言:


text:
由於威哥隻腳好下又痛下,計埋都成兩個星期;呢兩日另一隻腳仲痛埋添,媽咪想佢入院 check 下咩事,我就負責送佢入院,今日一放工就即刻衝去浸會醫院呢!
去到六點半,點知淨係等分流都等左成粒鐘;book左時間入院都要等做分流啦,浪費時間,頂!七點半分流完後仲無聊,話病房未得住,要等多半個鐘,叫我地自己去食野先!
食完見醫生,跟住就入院啦;呢間係六人房,都冇咩人,但check in時又話其他房爆晒,呢間仲係貴房,因設施upgrade左,有兩個廁所同每個床位都有私人電視,六百五十蚊一日架,好在威哥都霸到個窗口位,哈哈~~
威哥聽朝要抽血同做checking,十一點後要禁飲食,即刻call琪琪快d買野食黎先!
琪琪大約十點到,帶左串燒同糖水,仲有一幅大富翁啤牌!
探病者咁有心,病人梗係要同探病者影下相啦!
甜品時間,快d食啦威哥,仲係度玩,就快到十一點啦!
我地一路食糖水,一路玩呢幅大富翁啤牌;我同威哥都係第一次玩,開頭覺得冇咩興趣,點知玩左第一舖就覺得好好玩,因為我抽到好多物業同錢呀,成為大贏家,梗係覺得好玩啦!哈哈~~遲d行開教協,睇下有冇得平d先!
第二舖威哥贏,教人玩的琪琪竟然冇贏到!
玩完兩舖都十一點啦,要閃啦,今日好攰呢!


text:
之前搬屋漏左無寫,剛剛執相時搵返
(左上)Olecule soothing moist
呢枝可以話係我的all time favorite,清爽保濕,佢一d都唔立,但你用左佢皮膚會好穩定,好易吸收,如果天氣乾淨係用佢係唔夠,而我通常on top會 再搽其他精華,佢就有少少肌底液咁的效果,如果做完果酸或矽針或其他醫美療程之後,其本上要搽好多好多好多補濕,呢個時候佢就好重要啦,呢枝60ml salon裝,我日日早晚用,大約4.5月就用到一滴不剩啦
(左下)Creme de La Mer
係佢最經典的面霜,呈硬膏狀.
個人認為用呢個面霜要有以下條件,否貼可以考慮用soft cream
1. 體溫要夠高(乳化得好效果先出到)
2. 係dry skin(否則會覺得立)
3. 有耐性去乳化(有時天氣又凍又乾,隻手凍捽萬年都乳化唔到)
同埋,唔好諗住用貴野就可以慳返護膚程序,如果無做去角質,又或者面霜前無用精華打底,絕對係唔用好過用
所以呢個cream係for一d對尋膚質有追求的人用,而不是想懶要快靚正的人用的
(右)Nubian Heritage Raw Shea Butter body wash
幾好用,好起泡,洗完係爽身粉味,唔算平但都用到幾耐下


text:
早晨呀!GOOD MORNING!!!
祖祖B每朝起身第一件事就係~掀起個窗簾
假期都咁早起身...因為小燑去做話劇呀
好啦,快D刷牙換衫同家姐去街啦
我地一家4口除左BAPA之外都好耐無坐巴士了
應該都有一年???差不多1年呀
今日我地就要坐巴士喇!祖B第一次坐巴士好開心呀
真係成家都好似大鄉里咁
上車已經鬧BAPA唔應該比小燑打機
點知真係....真係嘔呀
唉,小燑真係好咋呀!次次都係咁
不過係時候開始比你慢慢習慣下了
仲要咁慘嘔左少少去前面個叔叔到,真係SORRY
以為小燑會唔舒服就唔想去上堂TIM
點知一上到去又好開心WOO
呢個話劇班試堂黎咖,一心諗住試下咋
點知小燑話好鐘意又話要係到玩
不過我地都無即刻報名~仲走左去食野
同BAPA研究左好耐...都唔知讀唔讀好
最後小燑再經過樓下又話不如再返去玩
好啦,咁比你試下啦!
一黎可以學下大膽D~同多D小朋友相處下
因為上堂既時候老師叫小燑扮獅子叫
點知呢個傻瓜無反應...太怕羞
一出門口佢自己就原來咩都識扮
好啦,2月尾先開學,咁試下都好
走喇,去到巴士站撞到個好熟面口既叔叔
聽到佢同朋友講:呢個小朋友嘔呀~
原來係頭先唔小心嘔左落佢身個個呀,真係尷尬死
回家既路上一坐車都係呆呆下
好彩,好快就落得車啦
MAMI同BAPA全程係到搵野分散佢注意力
坐巴士真係好攰呢,HAHA


text:
早前參加左兒時玩伴,我老表的婚禮.雖然我唔係第一次做姐妹,不過就係第一次做伴娘.今次同大家分享下我今次做伴娘既簡單打扮.
今次做伴娘,伴娘衫同埋鞋都係自己準備.搵對鞋搵極都唔合心意,最後經朋友推薦我上某個網買,睇左好多款,始終鐘情於淺色系列,而且買左我鐘情既尖頭款.因為係百搭色,所以就算之後平時著都冇問題.呢個brand應該大家都熟悉
價錢平民化,收到產品之後真係哇左一聲.真係平靚正
樣算係比較大眾化,都算大方得體
做伴娘基本上成日都係跟住新娘行行企企,基本上冇咩時間坐.所以揀左對唔太高既鞋.
主人家準備左俾我果條伴娘裙不合心意.所以臨時要搵過條伴娘裙,係冇咩時間準備既情況下,係淘寶買左條
質素都唔錯,同對鞋都襯.因為我本身比較瘦,如果唔岩身要改的話怕趕唔到.所以揀左條背後面係綁帶既,可以調較鬆緊度.
睇睇當日既婚宴場,好靚好有氣氛
現場真係甘架,再加埋攝影師既影相技術好,所以出來效果超讚.
同新娘子合照,有冇留意到我條裙好似就跌甘.因為我條伴娘裙係前一晚先發現條綁帶唔見左.當日著果時臨時用針連幾針,當日基本上全日用手拉住心口位
搶花球時間,當日係我抽到綁住花球既繩,哈哈
祝酒環節
一對可愛既新婚夫婦
祝佢地新婚快樂


text:
( 31-oct-2011 mon )
星期一喇又 又係美好開始 今日天氣非常之好 有風有太陽又唔乾燥 真係好想行山呀 ~
早餐食芝腿治烘底 今次烘得好靚呀 平時好似求其烘咁呢 ~
依家多數 9 點前番菇場 真係唔想成日遲到 咁樣準時走都無咁異相嘛 ~
晏晝食 Special K + 高鈣脫脂奶 估唔到都夠飽 都唔錯 唔想自己咁大食呀 ~
放工去超市買餸 因為要清咗包 oreo 餅底 所以整 New York Cheese Cake 惠康得酸忌廉 但又無 Cream Cheese 所以我又要去百佳買 計落條數買材料嘅錢仲費過我上次喺太子酒店買嘅 Blueberry Cheese Cake 好記 3 年前先開始對煮嘢食有興趣 買嘅價錢同今時今日嘅價錢係貴咗一陪 有 d 唔止添呢 我買 Unsalt Butter 係 $19.9 之後睇住佢加 加到依家好似接近 $40 所以我次次焗嘢失敗就會好心痛囉 ~
是日懶餐 - 梅菜蒸鯇魚 + 沙爹醬炒唐生菜
梅菜蒸鯇魚 - 我想里奧大人食多 d 魚 所以又整呢個餸喇 希望之後自己可以蒸冰鮮魚啦 唔駛咁悶嘛 但一諗到要全接觸條魚 我就好唔想買 好唔想食囉 ~
沙爹醬炒唐生菜 - 點印尼沙爹醬食唔錯架 其實我想用蒜蓉炒 不過唔夠時間切蒜蓉呢 ~
食完飯就即浪衫 里奧大人話日日見我開機洗嘢咁喎 不過真係唔知點解我都覺好多嘢洗咁 搞到我又要密密熨 同埋里奧大人成日拎完 d 衫出黎又唔着 之後又唔擺番入去 再之後又唔知自己有無着到 所以又要洗 我咪話要有手尾先得架 熨一件衫唔小時間架 真係吖 ~
洗好哂碗就專心焗蛋糕喇 今次將所有材料放哂喺碗度 逐步遂步咁跟食譜 因為我次次焗嘢都係邊睇邊拎邊磅 所以 d Step 會亂咗 今次整比家姐食 所以想做好 d 一路焗仲一路睇火 焗第 2 次嘅時候 我就去沖涼 一路沖涼一路聞到好香嘅蛋糕味呀 ~
今次焗蛋糕連埋預備同洗嘢 好似用咗個半鐘 都算快架喇 焗完出黎都幾靚仔 放涼後放入雪柜 留番聽晚食 希望好食啦 ~
電視又無嘢睇 所以我又抹梳化 里奧大人笑笑話尋晚見妳抹完今日又抹嘅 我話無鐘點嘅日子 我都要保持屋企乾乾淨淨呢 ~


text:
其實係近三年我哋每逢端午節嘅指定動作
今日因為呀芊發燒所以今年只有我同Hysan出發
我哋都冇特別話安排好幾點起身出門口,
因為始終係放假,都想輕鬆D
早上大舅父就話Wtsapp我知佢大概12點幾比賽
我哋10點幾就先落街食個早餐先
我哋去咗「開心小敍」,
呢間本來位於元朗雞地嗰邊既茶餐廳,
居然喺我樓下附近開咗分店,
佢哋最出名係豬扒煎蛋飯,不過我我哋嚟食早餐
就嗌咗個豬扒煎蛋通,
豬扒確實係好味,其他嘢就普通囉
去到南昌轉東涌線到香港站,
之後就沿天橋行到去5號碼頭搭船去長洲啦
真係諗住去到碼頭先算,
我一去到係11:40,職員話快船12:00開,
我哋就Do咗入去先,因為好多人
點知未到12點,就可以上船,滿座就開船了
在船上的Hysan好興奮,睇到大海大浪大船!
今日天色真係不錯,仲好熱Tim
Hysan望住個海突然問我
Hysan「Daddy, 點解D浪係白色既?」
我「...」
都有一年冇嚟過長洲,
今日好熱鬧, 但人唔算太多! (可能對香港人嚟講仲早)
我哋第一時間去唐記搵大舅父先
因為佢哋呢隊獅藝龍既龍舟隊,
年年都會喺呢度打「櫈」!
幸好大舅父仲未落場,
佢俾其他人玩先,自己要到2:40先比賽!
就先停下來補充吓體力先
見到佢有自家製「純鮮奶魚仔燒」,
於是買$20/4件支持吓
老細話佢哋呢部係全港唯一一部自動烤魚餅機
凍豆花$12碗,
不過唔係咁鍾意佢用膠碗,
一來冇咁有特色,二來好唔環保
我都明洗碗人工依家好貴...
之後見到一大棑檔廚房後吊住一隻隻雞,
Hysan見到好攪笑! 叫我影低一陣俾舅父睇
如果同老婆一齊就會逐間逐間慢慢行
跟住見到有間賣自製雪條既餐廳,
賣$8/支,可惜只賣剩椰子/蜜瓜/奶茶及咖啡味,
所以Hysan揀咗支椰子,我就揀咗支奶茶
佢係用不銹鋼器皿去急凍,
好似我哋細個自己用果汁整的雪條一樣
奶茶雪條有點甜,唔知可唔可以叫佢整多款係少甜既雪條呢!
椰子味濃,真係超爽!天氣咁熱食番條止止熱都OK
其實喺長洲你會見到好多檔賣緊,
但係呢檔先至係最正宗的!
所以千祈唔好去錯檔,
當然唔少得係嚟食扭扭薯片啦,
好似嚟到長洲唔食佢唔似嚟過,
不過自己食過咁多次反而想試新嘢
所以買咗一支大薯棒再加多一支大蝦棒
都係各$20!
不過大蝦棒就有點失望,
佢其實都係炸蝦,一隻點上沙律醬,另一隻就點上泰式甜酸醬,
冇咩特別,而且炸蝦皮仲唔夠脆!好似擺咗好耐咁
我哋就行內街番去唐記
跟住發現一間店nitti-gritti
係我之前喺巿集認識過的,
所以入去打個招呼,
裡面賣既嘢都好有特色,
有部份物品係購至土耳其等其他國家!
所以唔會咁容易喺其他店舖見到㗎!
最近Hysan架單車撞爛咗個呤噹!
咁啱見到佢哋又有得賣
$58雖然有點貴
但係都懶得去單車舖配,
所以就買咗,等Hysan可以自己維修!
不過見到有個仲吸引,係小冰西瓜!
我哋番到去現場,見到大舅父要落場了!
準備要開始了,我同Hysan坐在碼頭邊,
要為舅父打打氣!
賽事開始了...
結果我就唔提了...因為被封口唔講得,總之冇嬴到啦!
雖然輸咗,不過唔緊要!大家至在開開心心過一個端午節
所以最後嚟張大合照!
這樣也可以讓Hysan學習,比賽輸咗都冇所謂
俾佢知道「志在參興」既道理
中間經過頭先既大大粒魚蛋
我就買咗一串再加一串龍蝦搭芝士丸食
真係好好食呀!皮脆肉厚!芝士丸爆出嚟好香,龍蝦丸落足料
總共承惠$25
去到沙灘,Hysan玩得好開心,
俾大舅父掉落水,嗌哂救命!笑死我
成班龍舟隊落哂水飲啤酒,好開心!
我都行埋一二邊等佢慢慢玩!
差唔多5:30我哋就番去碼頭
買咗麥記買咗個魚柳飽餐,
邊食邊等6:00快船!好精彩既一日
番到屋企Hysan行行吓都同我講「Daddy, 我今日好開心!」


text:
究竟係傳統裙褂?? 定係潮褂好呢??
其實呢個問題我問左自己好多次, 由一開始見到好靚既潮褂開始, 由最初只有傳說中既潮褂之父COCOON, 到好多婚紗公司都照抄左款, 我都仲係好掙扎, 直至……….有一日, 我知道左傳統褂既意義之後, 我就對傳統褂產生左一種莫名其妙既感覺.
各位姊妹如果一直心儀潮褂既, 請容許我講講傳統褂既意義, 講唔定, 之後你地都會對傳統褂產生情意結. 原來傳統褂係一個女人一生只可以穿一次既嫁衣, 就算再嫁都唔可以著, 當然有人梗係會話明星又點, model又點個d問題, 其實人地指一生只可以著一次係以你自己既結婚為準則, 即係話, 到你真正出嫁個日, 只可以著一次, 但係潮褂就無左呢個意義, 只係好似一件比較靚既衫咁, 意義已經唔同晒, 所以最後我都係決定著傳統褂, 我唔想錯過左我人生既一次機會.
傳統褂亦有分好多種:
褂皇, 褂后…..指全件都係繡滿左唔同既金銀線, 衫身華麗, 充滿貴氣, 以前係要皇室貴族先可以著, 因為衫身既線係多到睇唔到紅色既衫身, 不滿會比較重.
大五福, 中五福, 小五福……以金銀線多少分大, 中, 小, 其中小五福是紅色比較多.
珠片褂…..全件衫都係釘滿珠片, 比較青春活潑, 但略嫌唔夠華貴.
而繡花方面都有好多種款, 衫袖亦有長短, 衫腳亦有平腳及波浪腳, 所以傳統褂其實都係有好多款式選擇.
另外, 我亦鍾情傳統褂店, 因為只有傳統褂店可以有傳統封褂既味道. 咩野係封褂呢? 封褂係指由你一開始決定租褂個時, 就要揀好左件褂, 之後佢地就唔會再出租, 直至你出閣完之後. 而你用之前, 佢地亦會先執好線頭, 線位, 令你件褂好好睇睇. 而價錢除左用款式計算之外, 褂既出租次數亦有影響, 如果裙褂出租次數越少, 咁件衫亦會越貴. 如果你唔鍾意揀人地著過既, 亦可以選擇造租既頭褂, 不過咁梗係最貴啦.
最後, 我都係揀左一件中五福, 而且價錢只係$780, 真係超值.


text:
丙丙一响都係做開恤衫的, 因為平時買果d 根本唔 fit 身, 所以禮服恤衫都唔例外
我地唔會展見到 Mode 有做promotion, 佢地度身訂做恤衫係$680, expo confirm有8折
跟住我地去咗e-Rave, 好多人都係搵佢做男禮的, 佢訂做恤衫大約係$650, 不過如果要買studs 的話要$380, 我地响果到先學識 2 樣野:-
1) 佢地的恤衫摺係做好的, 你地想要乜野style 就加上去, 咁另外恤衫係佢地的布,所以colour 會可能有小小分別, 但係佢地話著咗禮服會睇唔到
2) 禮服鈕原來叫studs, 係轉上去的, 唔係扣上去的
我地跟住去咗金鐘海富中心到, 果到都有好多 tailor , 有平有貴, 有d 係用原布來打摺, 有d 係好似e-Rave 咁用d 唔記得打野國家做好的摺再加上去, 仲有果邊大部份都係用studs, 但係價錢分別好大, 唔係物料唔同價錢, 有一間唔包studs, 叫我地自己去買, 我地問佢响邊到有, 原來PP 係有呢d 野買的
我地跟住就去咗PP, 丙丙話如果要買studs, 咁希望可以同袖口扣一樣. 但係當我地去到PP 時見到一set cuff links & studs.. 你地估下係幾錢... 係$3xxx 嘩!!太貴了, 等我地再睇下有無其他更好的選擇


text:
本來呢篇唔應該係day back來,不過艾菲實在太懶又顧住玩,最終連呢篇都要拖到宜家先寫,大家睇到標題係唔係好興奮呢,開咩彩唔使艾菲多作解釋啦,不過個結果艾菲係諗住等過埋年照埋結構double confirm後先再公布㗎,暫且喺到賣個關子先,嘻...
30/11/2015
因為Dr Wong話可以照完Oscar後一個月先搵佢,我哋就揀咗呢日接埋燒腩仔放學先來,未出發前艾菲已經同燒腩仔講今次應該會知BB豆豬係弟弟定妹妹,仲教佢叫BB豆豬要合作,最重要係腿張開唔好等我哋失望,哈哈...
呢日好順利準時到達診所,不過艾菲呢排飲食實在有D放肆,出發前又keep住有D頭痛,所以都擔心血糖或者血壓是但一樣唔合格,好彩最終兩樣都pass,而重量都乎合標準,無記錯咁多個星期以來只係重咗7磅左右,肚圍亦只係得31寸半,就算著緊身衫大家都只會以為係肚腩,面同手腳睇落都無咩點肥,不過都開始要著返之前陀燒腩仔時買落嘅大肚褲啦,最驚訝係乜當年自己有咁肥咩(當年一直覺得自己唔係好肥㗎喎),著住條大肚牛仔褲出街,除咗keep住甩褲之外,仲闊到畀米高笑艾菲好似偷人條褲來著咁囉﹗>.<
呢日診所都多人,但燒腩仔為咗見BB豆豬都好合作(只限入去前),等咗半個鐘左右先到我哋,一入房Dr Wong就問返做咗Oscar未有無咩消息,咁政府嘅檢查無消息即好消息,呢個佢應該比艾菲更清楚,之後再問吓艾菲身體狀況就埋位照超聲波啦﹗
Dr Wong照之前都話今次可以開估啦,仲問定艾菲到底想要仔定女,然後一照Dr Wong就即刻定格,畀個V shape艾菲自己睇,哈哈哈...BB豆豬果然好乖豬,每次都咁合作,唔使我哋心思思再等下轉先開估.
然後Dr Wong幫BB豆豬度埋身長,睇胎水,頭仔,肚仔同腳骨,再一齊聽吓心跳,樣樣都好標準,同周數完全吻合﹗ 另外都睇埋胎盤位置,Dr Wong話喺較高嘅位,所以一定唔會有胎盤前置嘅問題,Good﹗在艾菲來講,最緊要係BB豆豬有乖乖,一日一日咁慢慢喺艾菲肚入面長大,只要健健康康足月出世就夠㗎啦﹗
唔知係唔係Dr Wong今次唔趕時間呢,所以今次都有心情招呼埋燒腩仔,見佢入房有叫醫生叔叔,又乖乖坐定無搞搞震,Dr Wong仲專登照BB豆豬舉起手嘅動作畀燒腩仔睇,話佢知BB豆豬同緊佢say hi,但就輪到燒腩仔好似唔係好接到囉,kakaka...
臨走前艾菲都有問Dr Wong關於胎動嘅嘢,佢話艾菲陀第二胎,應該會早D feel到胎動,的確艾菲由15W尾,間中就feel到個肚有一吓郁,但一吓之後又好似feel唔到再有嘢郁咁,所以到目前為止都係唔太確定,希望BB豆豬大D又會叻D,多D郁手郁腳來等艾菲知道你喺肚入面一切平安啦﹗
同Dr Wong傾完我哋就出去等約期啦,而同樣有咗BB兼同樣係睇Dr Wong嘅艾菲表妹就入房睇(佢係專登約艾菲之後個期㗎,kakaka),我哋等埋表妹出來就一齊去咗婚紗街間明洞Express食飯,嘩﹗久違了嘅韓國菜﹗久違了嘅韓式牛肋骨﹗久違了嘅泡菜呀﹗艾菲好似餓咗好耐咁,竟然可以一個人將成碟飯連配菜同湯全部掃晒﹗至於燒腩仔都好強勁呀,我哋叫咗個紫菜飯卷俾佢(即韓式壽司),佢一個人KO咗六件﹗平日喺屋企都唔知幾耐無食咁多飯啦﹗


text:
宜家屋企個套Peter Rabbit BB床上用品套裝係姑奶送既,而我一直都想買多套用黎替換,之前都見到幾次Casablanca既Classic Pooh BB床上用品套裝做特價$399,但係唔知點解最後都係無行動,可能心底入面唔係好想買Casablanca~
其實再早期時同老公去行過雅芳婷專門店,見到佢有好多唔同公仔既 BB床上用品套裝,好鬼靚架,仲心郁郁想買,點知睇一睇價錢要成差唔多成千蚊,個時唔知做緊8折淨係9折都講緊7百幾8百蚊,實在覺得太貴,於是放棄左~
姑奶送左套俾我地之後,購買意慾下跌左好多,不過每次拎套野去洗就要搵d毯舖住床裖頂住先,始終唔係咁好~~
琴日睇左Daisy個blog知道Megabox既Spotlight呢套雅芳婷Hello Kitty BB床上用品套裝做半價,今日lunch time即刻走入去睇下仲有無,好在仲有,不過得番10套,呢10套之中有2款尺碼,我打俾老公問佢買大d個套淨係細d個套,佢話買大d喎(比細個套貴$40),於是就買左套大既(1套7件,包括多用被,床笠,床圍,枕袋,枕頭,攬枕枕袋同攬枕),原價$960,宜家半價$480,真係平左好多呀,從來都未見過雅芳婷既 BB床上用品套裝會做到半價,雖然我唔係Hello Kitty fans,不過我都覺得呢套幾靚呀~
終於有2套可以方便替換啦~~


text:
2014年8月9日 星期六
泰.蘭花 @ Mega Box ( 9-AUG-2014 )
小食拼盤 ( 炭燒豬頸肉 / 香蘭葉包雞 / 蝦餅 / 魚餅 / 春卷 ) - 麻麻地囉
招牌炒金邊粉 - 呢個 ok
香葉辣肉碎煎蛋炒飯 ( 牛 ) - 媽咪食第一啖就話鹹 又話有蝦醬味 呢下先驚嘛 里奧大人特登叫呢個炒飯比工人食 因為就係唔想要蝦醬 咁我同家姐同里奧大人即試 根本係無咩味囉 可能媽咪食慣淡嘢啦
酥炸軟殼蟹 - 唔掂
蒜蓉包 - 完全完全唔掂 就咁搽 d 牛油咁 d 包都無烘過 真係衰過我整
我最鍾意嘅水種植物
( 9-AUG-2014 SAT )
今朝約咗 8 卦食早餐 所以 7 點 50 分起身 lu ~
番到菇場做埋小小嘢就 hea 過 但 12 點又黎忙過 邪 ~
里奧大人比部 Laptop 比家姐 所以今日都唔可以去街 因為要幫家姐 download 嘢 ~
放工番屋企啦 差唔多 2 點幾就同里奧大人去飲茶 之後我去 MP 睇生果 里奧大人去買電話比 3 姑奶 分頭行事 不過見到 Haogarrden 啤酒有杯送 所以我都唔買生果住 等埋里奧大人一齊黎先買啤酒同生果 ~
番到屋企都差唔多 5 點 今晚約咗媽咪同家姐去 Mega Box 食嘢 抖陣就出門口 lu ~
同媽咪一齊坐的士去 Mega Box 家姐又係 6 點 45 分到 ~
呢間泰菜未試過架 但坐得舒服囉 不過 d 食物真係唔多掂 所以唔會再有下次 lu ~
差唔多 8 點幾食完 媽咪同工人就坐的士番屋企 我唔想佢地兜路 所以我地同埋家姐就坐 shuttle 去德福 送埋家姐上車就番屋企喇 ~
沖完涼就睇 " 愛情公寓 " 我就食生果 里奧大人就飲啤酒清熱氣 睇到 11 點幾都瞓喇 ~
2 則留言:


text:
( 22-aug-2011 mon )
話咁快又一個星期嘅開始 今日係里奧大人生日 所以我都覺得好開心咁 ~
今朝又麥記喇 諗唔到食咩就多數麥記呢 ~
菇場無嘢做就啱喇 因為我晏晝 off 嘛 唔想 hold 住 d 嘢做唔哂 ~
同媽咪飲茶 之後再打的去覆診 其實唔想打的架 不過想陪媽咪耐 d 囉 ~
Book 咗 3 點半 差唔多 4 點半先睇 醫生見到我就話原來係妳呀 我同醫生講估唔到妳認得我呀 佢就話梗認得妳啦 切個瘤切咗好耐嘛 哈哈 我好感恩 everything OK 醫生話奇怪傷口仲會有 d 痛 正常應該唔會 係因為我唔夠放鬆 叫我放鬆 d 喎 ~
睇完搭地鐵 有個 6-7歲男仔 我坐幾個站 佢就問足佢爸爸咁耐嘢 嘩 問到我都煩呀 佢落車都仲聽見佢把聲 真係好煩 我會容忍到小朋友問嘢講嘢 但就唔可以不停咁講 嘩 真係人都顛 ~
番到屋企坐陣就同家姐去價真棧買嘢 之後約埋里奧大人一齊番屋企 家姐就番媽咪屋企食飯喇 ~
本來今晚想同里奧大人出去食架 但佢話想我食新鮮飯 咁算啦 留番聽晚先同佢出去食 ~
自從由知道開始要做手術到出院 里奧大人真係好表達到佢細心嘅一面 做完手術驚我無力拎杯飲水 所以千叮萬囑記得帶飲管 估唔到當晚真係要飲水 姑娘話等佢拎枝飲管先 我話我有 佢都好驚訝我有呀 呢一刻我真係好感動里奧大人咁細心 之後喺我住院期間 佢又洗哂屋企所有唔同大細嘅 cushion 等我睇下邊個會墊得舒服 d 講真 雖然我都知佢本身都幾細心 但估唔到佢會諗埋我之後會點點點囉 因為佢都算係細心得黎都係一個粗心大意嘅人嘛 所以我尋日話送比佢嘅生日禮物 就係我一定要身體健康 愛錫身體 咁先係愛佢囉 唔駛佢成日咁擔心 我一定會做到呢 ~


text:
( 29-may-2011 sun )
今朝諗住番主日學 不過起身覺得條腰好痛 所以無番主日學 里奧大人都陪我瞓番喇 ~
諗住番唔到崇拜 點知里奧大人朋友 10 點 10 打黎話 on the way 教會 咁我都起身咯 難得佢番教會 點都要陪下佢嘅 ~
好在家姐之前買咗燒賣比我咋 咁我地就蒸燒賣做早餐 超級方便呀 ~
崇拜完畢就同埋朋友一齊去上海婆婆 食完就番屋企喇 我個頭好痛呀 唔知係咪因為起身太緊張呢 不過都應該係架喇 ~
( 黃金四季豆 )
( 涼拌青瓜 )
( 擔擔麵 )
( 婆婆炒粗 )
( 酸辣雲吞 )
食完粒 Panadol 都仲有小小痛 瞓咗陣都好 d 之後同里奧大人一齊睇波 錄咗曼聯對巴塞 超好睇呀 ~
本來我一早解凍咗牛仔骨 但個頭真係仲痛 好唔想煮 放番入雪柜 之後問里奧大人想食乜 佢話車仔麵 咁我話我煮好過喇 ~
是日懶餐 - 黑椒牛仔骨 + 粟米蛋花湯
黑椒牛仔骨 - 就咁用黑椒醃咋 配菜都唔願煮呀 ~
粟米蛋花湯 - 無買菜 所以就粟米湯啦 加多罐粟米粒 啖啖粟米 超正呀 ~
里奧大人見我唔舒服 又知我想熨衫 所以當我洗碗嘅時候佢就行動喇 小病是福 無錯無錯 ~
之後同佢一齊睇電視 真係好耐無同佢一齊睇電視喇 真係唔駛出街都好開心呢 ~


text:
我哋啱啱喺樓下圓方踩完冰! 嘆咗個靚靚下午茶之後
上一站>>CLICK HERE!
(親子好去處)九龍 圓方 Elements The Rink + Triple-O's
沿住九龍站扶手電梯一直上, 到咗圓方再繼續向上乘扶手電梯到港鐵站上蓋!
轉右手邊木樓梯行上去會見到呢個噴水池同小小草地
我哋喺度停留咗陣俾佢哋喺度跑嚟跑去
因為今日都算幾大風, 所以好快就叫佢哋行過去兒童天地嗰邊
可能今日係年初二仲係大家拜年好時侯, 所以我哋嚟到見到好多人
多數係大家嚟拜完年順帶喺度俾小朋友放吓電
基本設施都有啦! (不過居然冇芊芊最愛既韆鞦喎!!!!)
仲有好多新款既設施, 其中我幾鍾意係呢個單車式既氹氹轉!
不過如果有小朋友想唔玩落車, 或者有新小朋友要加入, 就一定要大家一齊停落嚟
睇住比較細既小朋友會跳車haha...
豪宅即係豪宅, 外國小朋友都幾多!
跟住都係爬....
最後都係爬...
哥哥開始大個仔, 我都追唔到佢, 睇少一眼已經唔知佢行咗去邊
呢條瀡滑梯都幾高幾長幾刺激!
九龍站圓方上蓋公眾兒童天地 簡介
設約十組包括繩網,垂直攀石牆,傾斜管,平衡木,站立式搖搖板,搖搖車及腳踏氹氹轉等遊樂設施,大多是訓練平衡,動作及身體意識等感統的遊樂設施.
電話
2375 9082


text:
着上圍裙,阿佘(左一)同周家怡(右一),仲有一位女性朋友都好專心咁畫畫.阿佘揀咗畫羊群,佢先用粉紅色油彩打底,再逐隻羊慢慢畫上去.
FBI
佘詩曼盛女 Art Jam
香港女仔眼角高,所以 FBI身邊都有唔少又靚又叻嘅女性朋友仲未嫁得出.放假冇拖拍,惟有約埋一班志同道合嘅盛女 buddies搵嘢搞吓.唔好心邪, FBI係講緊藝術咋.
好似今個月初, FBI無聊行過銅鑼灣道,竟然撞到鑽石盛女佘詩曼同佢位好姊妹周家怡,以及一位女性朋友喺一間 Art Jam Workshop打躉.阿佘暫時唔使返內地拍劇,所以近排都好鬼得閒. FBI發現佢嗰陣已經係傍晚 5點幾,當時佢哋一行 3人喺畫室入面揀畫做參考,阿佘揀咗一幅羊群畫之後就坐低開筆.初頭佢都畫到口擘擘鬼咁 high,點知畫嚟畫去都畫唔好羊羊,於是佢就搵阿 Sir教路,阿佘一畫畫咗差唔多 2個鐘都仲未畫完,惟有捧住一幅未完成嘅畫返屋企埋尾. FBI即刻問阿佘畫幅畫送畀邊個啦?阿佘話:「就嚟母親節想畫幅畫送畀媽咪.(揀畫羊有冇特別意思?)冇乜意思.」揀羊,唔通因為「羊群心理」?不過阿佘一向有主見,又唔似人做佢又做喎.希望阿佘真係親手完成幅畫,唔係請槍啦!


text:
第四天
唔經唔覺旅行已經過左一半啦,今日天氣都係非常好,日日都遇見咁靚既藍天好幸運丫!
今日繼續早起身,六點鐘就已經起身啦,然後走到客棧天台,為既就係睇日出!6:20上到天台,太陽仲未出來,四圍環境仲係好黑
月亮準備落山啦
企係天台一路食風一路等;大陽未出來時天氣凍好多,大約十度多少少啦,而且大理好大風感覺特別凍,為左睇日出就要犧牲一下
繼續等繼續等;睇日出最靚既位置可以去海舌半島,又或者可以行去海邊,不過我又懶出去所以都係留係天台慢慢等
遠方開始出現紅色彩雲
太陽就係山後面,但仲未肯出來
等到6:50都仲未有太陽睇,我好似太早等啦
冇野做就影下雀仔,天空上好多燕子飛來飛去,真正「早起鳥兒有蟲吃」
天空開始變得金黃色
七點鐘,金黃色既太陽開始係山後爬出來啦
由未出太陽到太陽完全出來只係幾分鐘時間,日出好短暫丫
太陽已經飛左出來
望去另一邊已經出現藍天白雲,我相信今日一定會好天既
可以見到咁靚既日出,今日有一個好開始,睇到7:20就返去房間攤返上床啦
已經起左身就好難再訓返,係床上碌左一陣都係決定起身啦;係客棧入面影下相先,客棧有兩層,我就住係地下,一推開門就係花園
樓上有客廳有露台,一班人傾計就最岩
為左過下單車癮,係客棧拎左部單車出去飛下車先,一路沿環海西路向前踩
唔洗幾分鐘就出到海邊啦
呢條路好靚,風景一流
我太無聊啦,當部單車係model
見到我住既芒果小屋bor
路過琴晚食米線既地方,白色個間就係啦;客棧姨姨話呢道後面有排屋已經起緊,想吸引多啲人來旅遊,唔知將來會唔會多人好多呢?
踩單車都冇點影相,好快兜個圈踩完就返去客棧啦(左邊個條就係環海西路)
點解咁多人住架?我住呢日就人影都唔多個!客棧由兩個年輕成都女仔經營,但咁岩我去呢個時間其中一個女仔結婚,大家都離開左客棧幾日,無緣見到佢地...成間客棧就由一個武漢姨姨負責打理
同武漢姨姨傾左陣計,又係時候同呢道講byebye啦
由金圭寺村去返喜洲古鎮可以坐馬車,村口空地就可以上車,只係幾蚊;但我想睇多啲唔同風影就選擇行返出去,行另一條路經過金河村翔龍村等等鄉村,大約四公里就會去到喜洲古鎮
出發!
好多牆壁上都印左唔同口號
一開始係小巷之中穿梭,盡量向住我認為岩既方向前進,不過都試過行行下係掘頭路要行返轉頭
咁岩有村民坐馬車返屋企,馬車細細部可以係小巷之間穿插又幾方便
發現好多牛牛
繼續行
終於離開小巷,去到可以行車既大馬路
又係有好多標語口號
少部份牆壁之上畫有呢啲咁靚既畫,比起標語好睇好多
行左45分鐘,終於行到金河村村口位置,向前一直行就係喜洲古鎮
一望無際都係農田
路上有好多馬車經過,但我係唔會咁容易就比人引誘到上車既,我要靠自己對腳行出去
兩旁都係未開始耕作既農田,冇左植物既顏色感覺單調小小,遲啲種滿植物一定靚好多
路經一條小鄉村,呢道都係白族鄉村,但啲屋冇頭個道咁靚,明顯殘舊好多;只係相隔一幅田兩條村已經差得遠
好多馬車經過丫,如果將啲馬車改成古代馬車應該好feel好多,哈哈
離開鄉村繼續上路
開始種到野啦
大家都好努力工作
好多人一齊插秧
進入喜洲鎮中心,開始人多車多啦
喜洲市集之外停左好多馬車三輪車;由呢道坐馬車去我起步既金圭寺村唔記得係3蚊定5蚊一位,其實好抵架,最衰我冇搭過咁有趣既馬車啦
呢道係一個街市,食既用既咩都有得賣,可能呢個就係喜洲最大既市集,唔怪得住係好遠既村民都要坐車出來買賣啦
穿過市集就正式進入古鎮範圍,呢條係成個古鎮最旺既一條街,都唔算好多人,而且街上多數都係當地人,遊客寥寥可數
行左個半鐘,我又再次返到古鎮中心牌坊位置啦,今日個天睇落更藍更靚
終於有機會比我品嚐到喜洲白族傳統破酥粑粑啦,簡稱喜洲粑粑
「喜洲粑粑用麥麵做成,口味有甜,咸兩種,甜的夾玫瑰糖,豆沙,紅糖,白糖,鹹的夾鮮肉蔥花.甜口味雖然加了4種糖,吃起來最讓嘴巴敏感的味道卻是香,等香味溢滿了口腔,咽下肚了唇齒間才逐漸跳出些甜味,完全沒有甜食的膩口.無論甜,咸,制時皆用上下兩層炭火,將鍋內油炕著的粑粑慢慢烤黃,烤香直至烤酥.因此,喜洲粑粑的香酥而又軟和受人喜愛,且層次分明,宛若蒼山十九峰十八洞,美色可餐.」
喜洲粑粑係大理四大出名小食之一,大理好多地方都可以見到喜洲粑粑出現,但要講最正宗最地道當然係喜洲呢道既喜洲粑粑啦,全部現場新鮮製作,想唔好食都幾難
白色既粑粑好快就可以變成金黃色既粑粑啦,有導遊同外國人講呢個係「喜洲pizza」
突然出現咁多人既
喜洲粑粑5蚊個,我買左個咸既坐係出面慢慢食,熱辣辣又香脆真係好好食
大大個好足料架,一個字:正
食一個就已經飽啦,唔可以試甜個個lu,算啦;之後就好滿足咁起程離開喜洲
係走既時候,突然遇到琴晚一齊影月亮既老師,佢仲邀請我去到佢任教既學校參觀;我咁得閒就緊係話去啦,有人帶住唔洗煩仲有野睇,去睇下都好
穿過小巷,轉來轉去都唔知去到邊,最後去到學校啦
學校係位於喜林苑二號院--楊卓然院;呢間唔係普通既學校,而係一間由一位美國人經營,比美國小朋友讀書既學校!
學校由白族建築改建而成,可以見到三坊一照壁呢啲建築風格;係呢道遇到喜林苑創辦人Brian Linden,真係好好人,帶我四圍參觀,不過我普通話英文都唔夠人講,勁奇怪
邀請左我入去canteen食飯!好多學生係道討論緊唔知咩呢,佢地由美國來到呢個小小喜洲,大多數都係中學生,來到主要就係想中文,好多都係上一學期堂就會返去美國繼續升學;呢道既學貴都唔平架,同大家去美國讀書收費差唔多啦
呢道學生好少,大約二十個,二樓就係廳同課室;學校有幾位老師負責教唔同科目,而且幾位來自外國既老師都係美國名牌大學畢業,來頭唔細架,所以學生係呢道都可以繼續上美國普通課堂,完全唔會影響佢地學業
二樓小花園好正
離開學校穿過小巷去下一個地方參觀
嚴家寶城府暫時改建緊,將來會係喜林苑三號院,變成一間靚酒店
牆上寫有一段老舍文章 >;老舍當年去到雲南後,1941年寫出文章形容當時對雲南既感覺
>第二十二段其中一節:
「喜洲鎮卻是個奇蹟.我想不起,在國內甚麼偏僻的地方,見過這麼體面的市鎮,遠遠的就看見幾所樓房,孤立在鎮外,看樣子必是一所大學校.我心中暗喜;到喜洲來,原為訪在華中大學的朋友們;假若華中大學有這麼闊氣的樓房,我與查先生便可以舒舒服服的過幾天了.及仔細一打聽,才知道那是五台中學,地方上士紳捐資建築的,花費了一百多萬,學校正對著五台高峰,故以五台名.一百多萬!是的,這裡的確有出一百多萬的能力.看,鎮外的牌坊,高大,美麗,通體是大理石的,而且不止一座呀!進到鎮裡,彷彿是到了英國的劍橋,街旁到處流著活水:一出門,便可以洗菜洗衣,而污濁立刻隨流而逝.街道很整齊,商店很多.有圖書館,館前立著大理石的牌坊,字是貼金的!有警察局.有像王宮似的深宅大院,都是雕樑畫柱.有許多祠堂,也都金碧輝煌.不到一里,便是洱海.不到五六里便是高山.山水之間有這樣的一個鎮市,真是世外桃源啊!」
而家既喜洲有冇咁吸引就不得而知,但我相信當年喜洲真係一個好地方
大理白族其中一種傳統手工藝「紮染」
喜洲四大院之一既嚴家大院,保留左白族傳統建築風格,如果想了解白族建築可以入去參觀一下,不過白族建築我已經睇得多啦,所以就唔打算入去參觀,而我既老師朋友話唔參觀都冇損失
向前行準備去另一個大院參觀
前面個座大屋就係目的地,又係喜洲四大院之一--楊家大院
一入門口已經好有白族感覺啦!以前呢道係楊家大院,Brian已經將大院改建為喜林苑酒店,而且呢間酒店更加係全喜洲最高級最豪華既酒店,冇返千零蚊都住唔到一晚!
外表睇落去好舊,但入面設施好新好靚架,而家成日都講保育活化,我諗呢道可以話係一個成功例子
環境超靚丫
遲少少下面田地就會種滿農作物,一片綠油油一定好靚;呢道住左好多外國人架,就係因為老闆Brian咁鐘意喜洲,所以吸引到好多外國人來到喜洲旅遊,一個小小而且唔係太出名既喜洲就因為咁所以吸引到好多外國人到來
蘋果日報都有佈導過老闆Brian Linden
http://hk.apple.nextmedia.com/realtime/supplement/20140424/52412972
離開喜林苑,老師又帶我去第道參觀
去到又係四大院之一,琴日都有路過門口既董家大院(相中左手邊係入口);董家大院而家係一間賓館,不過佢實在太似一間賓館啦所以琴日行過左都唔知發生咩事,呢道正常可以入去睇睇,但今日話有貴賓到訪謝絕參觀(傳聞喜林苑想買埋呢道做酒店!)
都睇得差唔多啦,老師要返去準備上堂,就係呢道道別
我都準備離開喜洲,要行返出去大馬路坐車
車軑都可以咁用?
又再返到來古鎮中心
佢地買左超多粑粑,裝左好多袋
得返一個咋!買咁多食唔食得晒架?!
向大馬路方向前進
呢道有個「嚴家民居」景區,入面有表演有建築睇,大多數旅行團會來呢道參觀,而且因為入場費貴好多司機都會車人來呢道收回佣;不過呢道「嚴家民居」唔係真正既嚴家大院,只係發展商開發出來賺遊客錢既地方咋,歷史價值差太遠啦
出到古鎮入口啦
唔知兩個外國人係呢搞咩呢?
喜洲古鎮再見
出到來仲未有車可以坐,問人先知想坐車要再向南行幾分鐘,前面會有巴士站
巴士站就係古鎮另一個入口,即係市集個邊,呢道更旺好多三輪車停係路口等客
車站有車去唔同地方,而我去古城當然就係搭下關呢部啦
好快就可以去到大理古城啦^^我對大理古城其實冇咩期望,都係普通古城一個又唔覺得特別靚,來大理最主要既目的係想去雙廊同喜洲,呢兩個地方果然冇令我失望


text:
2015年10月15日 星期四
三歲啦﹗
Happy Birthday to me! Happy Birthday to me! Happy Birthday to me! Happy Birthday to me! 呼...講個秘密你哋聽吖,我上星期三已經足三歲啦﹗仲一連食咗四個生日蛋糕添呀﹗係唔係睇落都肥仔咗呢﹗
今年生日,因為要返學,所以爸爸媽媽無特別帶我去邊到威,只係前一晚喺屋企食定生日蛋糕,返學前同媽媽拍拖喺樓下餐廳食飯,同放學後等爸爸放工返來,去牛角喪食燒肉同玩的士咋﹗雖然無做過D咩,但我都好開心好滿足㗎啦﹗
呢個月我D胃口又回復正常,鐘意食嘅例牌勁食,唔鐘意食嘅就會食得勁慢,然後食唔夠半碗就同媽媽講「我夠啦唔食啦」,但係...講完呢句...通常都無咩好下場,媽媽一係就唔俾我食至愛嘅飯後果,一係就無好好味嘅果汁飲,最終我都係乖乖地食埋去,不過咁樣拖拖拉拉法,一餐飯又要搞成個鐘先食完.
至於瞓覺方面,自從返學取消咗晏覺之後,每晚九點半就上床瞓覺,通常十分鐘內都瞓著,不過第二朝七點幾就會醒,搞著趕住出門口返工嘅爸爸,好彩嘅係媽媽多數乜都聽唔到繼續瞓,仲成日勸爸爸唔好理我逼我自己瞓返,跟住我哋就各有各瞓到十點先起身食早餐,不過放假的話媽媽就多數會要我瞓返一個鐘晏覺,等我去街去得夜時唔好發忟,然後夜晚又可以遲返一個鐘先上床瞓覺.
活動能力都係咁上下,唔知係唔係轉咗學校,唔使再日日行長命樓梯,同埋跑跳嘅地方多咗,所以無再好似之前跌得咁密,宜家weekend夾到時間,仲會跟爸爸去踢波添﹗至於小肌肉方面,喺媽媽嘅特訓下,已經可以玩到細lego,媽媽最近仲淘咗D摞絲玩具畀我郁多D D手指呀﹗
認知能力越來越好,特別係對老師教嘅嘢好深印象,認字唱歌英文普通話都跟到,雖然宜家學校日日都有一樣功課做,但工作態度明顯比返N時積極,每日放學返來食完下午茶,就會自動自覺埋位做功課,通常十分鐘內搞得掂唔使媽媽勞氣,媽媽話除咗歸功於老師教得好之外,亦係因為我揸筆用力都進步咗(艾菲:相對之前D嘔血日子真係天同地比呀﹗).
開始同同學仔混熟,每日放學返來都會話同咗邊個邊個同學仔玩,又會話邊個係佢好朋友,但有時都會投訴畀同學仔蝦,但媽媽問多兩句再問吓老師,就知我係吹水唔抹咀,宜家對表妹嘅態度友善咗,少咗郁手郁腳蝦佢,反而係調轉畀表妹搶返我D玩具轉頭.
自理能力都係咁上下,著衫除衫已經可以全部自己來,媽媽只需要擺好位畀我著就OK,至於戒片已經全面成功,媽媽同我出街會定時提我去廁所,但我堅決唔去都會由我,等我急到跳時後悔,佢講明唔會帶樽仔畀我周街去,濕咗就返屋企邊到都唔去,所以我點都一定會忍到入廁所先來爆發,不過夜晚都會繼續著片瞓以防萬一,媽媽話過埋呢個冬天就可以連夜晚都唔著啦﹗
把口繼續唔識收,由起身就講到瞓覺俾媽媽stop先識停,除咗識得駁咀講條件激到媽媽彈吓彈吓,仲開始會每事問,例如會問街上個叔叔坐喺到做乜(乞衣),又問點解個姐姐條褲爛咗(穿㝫牛仔褲),有時喺街到見到其他小朋友扭計又會懶叻咁話「我見到個愛哭公主呀」,搞到媽媽都唔知應該點答我好.
最後又講到情感發展,媽媽話我呢個月都係有D難搞,失驚無神就會發作為嘈而嘈,成日扭扭擰擰講反話,發脾氣又會有郁手想打人嘅動作,好多時佢想同我講道理,我就會大喊大叫或者話「唔講」「唔想」來耍佢走,但自從佢同老師傾完後,就同我講明機會只係得一次,我再唔答問題就乜都唔使傾唔使做,只可以去罰企或入房瞓,so far用咗呢招半個月左右,媽媽話總算無以前咁失控喎.
訂閱: 張貼留言 (Atom)


text:
星期日9點幾起身, 搞下搞下10點出門口. 係觀塘大快活食早餐, 係買早餐時發生左件激氣嘅事, 當時開左兩部收銀機, 右邊個部有成6, 7個人排隊, 左邊個部有三個人(係一家人), 咁我地就排左邊啦, 點知個三個賤人一路睇個水牌先慢慢諗食咩, 個女人就一路問個收銀有d咩咩食, 可唔可以要咩咩咩配咩咩咩, 搞到右邊條隊仲快過我地, 我真係想頂頂頂頂頂頂
今日長週要返工, 返到公司就算有野做都唔想做, hea下上下網咁又1點, 本來諗住放工出旺角行下, 點解敵唔過睡魔, 坐車返到觀塘食左碗河粉, 以家差唔多隔一個禮拜六都食感覺有點悶, 食飽返屋企換衫瞓覺, 世伯伯母3點幾出左門口返大陸, 4點幾Pong打比我叫我起身, 5點幾出門口去尖沙咀, 佢係a.p.c度買左套西裝, 因為23號要做伴郎, 而且佢有好幾位朋友仔會結婚, 所以買一套著幾次
以家每朝我一定會聽在晴朗的一天出發, 其實我係為左聽林海峰, 不過佢以家仲放緊假, 但聽聽下又覺得幾好聽, 佢地講時事, 聽到返到公司就會熄機, 到4點鐘又會聽萬世巨星, 以前我好唔鐘意i love boy's, 因為我覺得佢地d做型好白痴, 但以家覺得少爺占真係超好笑, 有幾次我仲聽聽下笑左出黎, d同事就望住我
昨日又係9點返到公司, 1點食lunch, 6點鐘放工, Pong係沙田過黎係大圍搵左間餐廳食左少少野, 佢又被我傳染啦有少少傷風, 食完野坐車返屋企, 返到屋企無食飯, 沖完涼打機打到9點幾就瞓覺啦, 瞓到11點幾醒左一陣去左個廁所, 再瞓到第二日啦
尼幾日Pong夜晚會買定第日嘅早餐, 佢會係屋企沖咖啡飲, 我會攞返工食, 雖然每晚都好夜瞓, 但早左好多起身, 可能天氣暖左嘅關係, 仲可以舒舒服服咁坐巴士, 唔洗同人迫
昨日係星期日11點幾起左身, 好似比人打左一身咁, 12點幾去左apm吉之島個層嘅百瀧度食野, 食飽就行返屋企, 醫生2點半先開, 返到屋企就瞓係sofa, 瞓下醒下瞓到5點幾先落街睇醫生, 之後Pong同我味千度食野, 食飽去吉島買野買左百幾蚊, 返到屋企又打機, 打左一陣世伯伯母返黎啦, 10點幾去沖涼, 沖完涼又上床打機, 12點瞓覺啦, 已經早又啦
星期二睇完林海峰之後就覺得喉嚨唔舒服, 可能笑得太犀利, 到星期三開始有少少咳, 星期四有少少啖, 但又咳唔出成日係喉嚨度卡住卡住好辛苦


text:
冬天氣溫咁低,我就會想食熱野啦
特別係多湯,保溫又濕潤既食物……
今次就黎到呢間好壞評語參半既讚岐手打烏冬專門店
對上一次試到覺得都可以既烏冬底,已經係多年前既赤丸
只係佢價錢越黎越貴,由學生消費變到係高級商場食堂咁
而且朋友去開都話質素每況越下
之後一直都冇試到讓人忍不住大啖快嚐既烏冬
黑椒牛柳撈讚岐手打烏冬 $64
雖然上到枱唔係好似餐牌圖片咁豐富咁多料
但佢將食材同醬汁堆係中間一橫行,賣相又幾特別:^)
牛柳粒首先係有牛肉香既,甜中帶鹹既燒汁冇掩蓋到牛肉味道
肉質稔身不韌,都係偏熟偏老既,只係冇咩筋位又冇咩脂肪粒
燒汁加入左黑椒,突出香氣,唔會太過嗆辣
略嫌不夠稠身,醬汁難以黏附在烏冬之上
烏冬粗身彈牙,味道沒有怪異既酸味
可惜是未有麵香,份量亦真係細左少許,我就食多兩個都仲得xddd
牛舌泡菜煱燒烏冬 $54
凍既時候自然想食暖熱香辣食物去暖下身
呢個烏冬就係用熱鍋上既,鍋身係會比普通膠碗保暖
泡菜味道偏溫和,香辣微酸卻不嗆
湯底味道算濃香,但不教人感到油膩過潤
牛舌薄身但都保有少許水分
有肉汁入口不老不韌,易嚼又有肉香
烏冬都係同上述一樣,浸湯都冇發脹淋爛,只係呢個既份量就更加少了
芝士蕃茄波 $38
講真塊菜真係唔知想點-____>-,本身仲係夾係中間唔係放係底
表面沒有泛油,嗯,可以入口既!
外層炸得香脆,夠熱度唔會過份膩口,仲甚算惹味
芝士香氣偏清,唔係流哂心牽哂絲果種,而係比較膏狀既
蕃茄呢?蕃茄原來係同芝士混合
細心睇佢就會見到少許紅色蕃茄碎,清新酸香降低炸物既膩感
酸得黎又唔會係變壞果種,只係一層香氣,沒有太影響味道


text:
闊別咁耐,繼Yahoo!Blog之後,我終於重新開左個自己既小天地
為左慶祝下,叫做寫次Pizza Express
呢間出名手拉薄餅既連鎖餐廳真係人氣沒法擋
開咁多年都一直紅到而家,日日lunch都見有人排隊等位咁:^0
今次係同媽媽去試
佢一路話好想試下呢d手工薄餅
加上佢中意薄餅底,呢間既啱哂佢,又薄又脆
Carpaccio di Salmone Affumicato
煙三文魚只是薄薄幾片,不過鹹香味滿分
又唔會過乾過黏,橙紅色睇落好吸引
油膩感主要來自olive oil
睇menu話係extra virgin,食我就食唔出係咩啦,但似乎選材都用心都健康既
caper酸味我就唔太中意,只可以清得黎真係好解膩
少少檸檬汁都好去膩,亦增添清淡既香氣
刁草香氣雖重,但味道唔算太搶
一旁既麵包球鬆軟,咀嚼間會有好重麵粉香同埋微微甜味:^)
鹹甜酸都有,整體仍然算係幾清新
Tomatoes Rustica
熟車厘茄酸甜清新,多汁開胃
配上點點黑醋及basil
香氣重而味道溫和,唔會太烈太搶,整體配合幾好
Pizza Alba
Alba分別有兩種cheese,就係Parmesan同Mascarpone
兩種混合出黎係好creamy,好濃郁,重鹹香
配上蕃茄底醬酸酸甜甜,味道清新而解膩
辣肉腸既濃味係呢度唔會話過左火,反有更上一層樓既味道層次
餅底薄脆,麵粉香好重,不過屬來得快去得快,唔會漿口


text:
喺Le個世界可能只有一個人會為我特別穿上她認為最靚嘅一條裙,特別叫Mammy未幫佢紥好頭髮唔好開門俾我入屋!同Daddy Mammy去Disney食自助餐慶祝生日又會問Mammy我去唔去?一個3歲嘅小朋友當我喺佢嘅好朋友,要present最靚嘅俾我睇,開心去玩去食又想預埋我,你話我係咪好榮幸呢?我Le位好朋友就係我睇住佢出世嘅小蕾!
今年中秋節剛巧係我Le位"朋友仔"嘅生日,放咗工即刻由銅鑼灣坐車入元朗同佢慶祝,小妮子嘅一顰一笑都係咁自然流露,我知道佢真係過咗一個好開心嘅3歲生日,祝佢Day Day Happy,永遠幸福,一世有人鍚!
對於小朋友嘅喜愛嘅公仔角色我仍然停留在白雪公主&灰姑娘,原來Disney出咗一套叫Frozen嘅戲, 而裏面一個叫Elsa嘅公仔E家全球大熱!好彩有Christy俾貼士,一於全部禮物都係Elsa!
你開心鐘意就好啦!
食朱古力飽俾佢笑死,"Mit"開個飽同佢Mammy講:你食細,我食大
毛巾,手錶,手袋,筆盒,顏色筆,拍子簿,貼紙乜都係Elsa!
乖乖又嚟八
最多古靈精怪樣
係銅鑼灣買咗D聖子,第一次喺Christy廚房炒咗碟豉椒聖子粉絲 ,好彩大家俾面話好味^o<
Albert焗咗個焗芝士茄醬茄子
仲有Albert整嘅蒜蓉蒸帶子,正!
開心生日飯
大人食完飯Albert又忙於煎好靚嘅西冷扒俾毛小孩做節!
Wow一煎扒D香味吸引哂大家企係廚房門口等!連星葵都唔例外
乖乖,你係咪好心急呢?
小Mi直頭要走入廚房等
小蕾趴係枱底做乜?佢要ABC俾乖乖聽呀!笑死!
D扒香到連我都想食呀!
小蕾最期待嘅時刻到喇
係立體3D蛋榚呀!成條裙都食得架!
Le個蛋榚有外表亦有內涵
小蕾多謝你邀請我哋一家同你一齊過生日呀!


text:
天氣太熱冇乜胃口食飯所以好多時都係煮吓粉麵或者煲吓粥咁
今日就整pizza,唔知係咪肚餓好快俾阿仔KO咗三份二個!
討厭的夏天我又要出動消暑武器嚟對付你啦,食完之後真係由
心裏面涼出嚟架!
天氣熱啲香蕉熟得特別快,買梳香蕉返來食咗兩日仲剩番一隻,
到第三日已經熟到不得了用嚟整蛋糕就最啱啦!
夏日炎炎想煮啲開胃嘅小菜但又唔想個廚房太多油煙,今日有
好介紹就係煮呢個橙香骨啦,既不用煎也不用炸仲好開胃美味
架!
天氣熱辣辣冇乜胃口食飯,最好就係整啲冰涷嘅甜品食吓啦,芒
果慕斯啱唔啱食呢?
好耐冇整戚風蛋糕啦個模都就嚟生銹咁滯咯,去買咗幾塊又新
鮮又香噴噴嘅斑蘭葉返來整咗呢個令到成間屋充滿斑蘭香氣的
蛋糕!
上次做奶黃包剩咗啲奶黃餡,用嚟整好耐冇食過嘅水晶餅,仲整
咗豆沙味添,但有人話奶黃好食啲而且冇咁甜,梗係啦奶黃餡係
自家製而豆沙係買現成之嘛,其實豆沙都好食,只不過有人喜歡
奶黃多一些!
奶黃既好食又易整,這個新配方的奶黃餡比之前的那個更加香
濃美味,喜歡奶黃的朋友一定要試!
好快又到端午節又要包糭啦,每年都只係包五角糭今年試吓包
四角糭,原來比想像中容易甚至乎比五角糭更易包,祝各位端午
節快樂!
每次包餃子都會包多啲放喺冰格,需要食就拿出來非常方便仲
唔使解涷添,我最鍾意用嚟煎,又香又脆好正!
復活節長假期開始啦,好開心又可以喺屋企整吓嘢食,有好嘢當
然要同大家分享吓啦!今次整咗我好鍾意食嘅鳳梨酥呀,唔知各
位鍾唔鍾意呢?
早幾日整咗呢個甜品返去請同事食,點知都未食完同事們就强
烈要求我快啲post上去,點解?你們試吓就知!
好鍾意食“坤記”的缽仔糕是因為它爽滑美味唔會死實實,據說是
用新米溝舊米磨米漿才做出這口感,如果是這樣要自家製當然
有困難啦,所以唯有用幾種粉溝埋做出近似口感,經多次改良之
後今日呢個缽仔糕口感最接近“坤記”,即使放過夜都唔會實!
今日囝囝牛一當然要整番個蛋糕啦,佢話今年想要黑森林蛋糕,
當然冇問題啦,不過阿媽只係識整簡單嗰啲架咋太複雜唔識架!
相信整過朱古力蛋糕的朋友都知道朱古力係消泡利器,每次聽
到這些消泡聲個心就開始崩潰了,今日用這個方法來整朱古力
蛋糕,消泡拜拜啦!當然,蛋一定要打發到位呀!


text:
引用:
你既人最勁EX DEATH,之後暗雲同FF5主角
セリス都好神,有魔封劍1TURN內魔法無效,有D屈機野有佢易打好多
FULL BREAK都要落1個啦,你得FF12主角就用佢啦,FULL BREAK角最勁應該FFT性騎
另外全體 物攻防 同 魔攻防 加40%都要出,集中FF12主角有,但物攻防唔知你有冇其他人有,淨係見到你隻女主角
盾角淨係見你有LEO,你冇FF4主角﹖
打勁野用既隊通常都落晒 物魔攻防UP同FULL BREAK同盾角,再加攻擊角
例如 女主角 + FF12主角 + LEO + EX DEATH + 暗雲/FF5主角
6星料要靠EVENT迷宮拎/換,暫時冇晒6星料換,應該要等5月11 FF5 EVENT完再出另1個EVENT先有得換
又或者再開夢幻迷宮RANDOM探索拎
另外見你有2隻比比,打鬥雞場可以出幾隻W黑魔/連續魔法人搭隻盾黎屈機,先手好多時都秒晒人,後手就睇下隻盾頂唔頂到
同埋友抽可以用下,而家抽會好易出仙人掌,用黎升人,升晒D人都可以合下D 1,2星人,有隻劍士TRUST MASTER有HP加10%,另外又有D KILLER系,仲有D中級黑魔,其他可以賣晒佢
另外見你有FF9主角,可以平時主力用佢打任,刷TRUST MASTER 2刀流
FF2主角同FF1大佬GALAND我估都就快解放6星


text:
2015/10/25
2016 行程初盤 (第二日行程)
22 則留言:
呢間ホテル友季都想住啊!友季上次去釧路都係住東橫イン咋,諗噃起都覺得sad.會去和商市場食勝手丼定係去MOO商場食 炉ばた 還是both ,真係諗起都流口水 (ʃƪ ˘ ³˘)回覆刪除回覆
今次特登Book冇早餐Plan , 就係想試一試 和商市場 既 勝手丼 ,刪除
雖然有人俾果度負評 , 不過未試過 , 點都要試下 . ^^
東橫イン 都唔係好失禮唶 . XD
住 lavista 唔要早餐 @@刪除
t : 上次試過佢既早餐啦 , 今次幾大都試 和商市場 既 勝手丼 . ^^刪除
早餐同唔同函館果間?刪除
t : 我未幫襯過 函館 果間喎 , 不過相信差唔多掛 ?刪除
函館果間係日本一喎刪除
Maggie, Kaykie : 日本一 ? 咁辣 , 真係失覺晒 . ^^刪除
每次去函館Yūki都係住東橫イン咋(╥﹏╥),真係要揾次住日本一先得.刪除
友季 : 東橫イン 我反而未試過 , 最怕佢果D直立式停車場 , 都係傳統露天泊車位比較適合 . XD刪除
講起直立式停車場, 我都怕怕 !!刪除
直立式停車場係冇咁方便,不過都幾好玩噃XD刪除
Maggie, Kaykie : 好玩還好玩 , 不過有D驚 , 驚唔知點攪 . XD刪除
Fung Mandy : 有人睇場還好 , 有D要自己攪掂 , 都幾得人驚 . ^^刪除
man wai, 唔識搞都可以call酒店職員幫忙, 呢個問題唔大刪除
Fung Mandy : 咁麻煩 , 都係揀番傳統停車場既酒店 . XD刪除
我都係咁話, 依家只揀有露天停車場, 或自走式立體駐車場果種, 不過酒店方面就少咗好多選擇 !刪除
但就真係方便好多, 起碼唔記得拎野隨時都可以返車度攞番
Fung Mandy : 最後就係有個停車場在外面 , 泊好車就入酒店 . ^^刪除
呢part我淨係去過道駅恋問^^回覆刪除回覆


text:
其實我都唔係唔知,一般教會女仔對男仔嘅批評係乜,係覺得我地悶,唔識氹人,唔識照顧女仔.有時候作為一件資深單身弟兄都好難做,自細我地就被訓練成一班乖乖仔,目不斜視,崇拜有女仔著背心短褲就千祈唔好望,你一望呀,比隻匙羹挖一隻眼出黎,一隻眼落地獄都唔好全身落.要正襟危坐,對女仔唔好口花花,唔好講野無黎正經,要講造就人嘅話,要尊重女仔,唔好睇咸片,唔好打丁丁.
因為過往呢D教導,令教會弟兄係好缺乏實戰經驗,鍾意左一個人,除左私底下祈禱,搞集體活動之外,點樣表示自己嘅好感呢,大家當年都係道聽途說,或者睇〈Yes〉學埋D屎橋.或者唔知睇埋邊套TVB電視劇,話你唔表白就一定無機會,表白左機會幾微都叫有機會.所以姊妹就會遇到好多騎騎尼尼嘅「追求者」,佢地總係唔聲唔聲咁add你FB,唔知係咩渠道拎左你電話,失驚無神飛個whatapps過黎,有意無意咁出現係你身邊,好似成個變態跟蹤者(stalker)咁,甚至係你都唔係好識佢時,佢就選擇表白.
所以除左果D一早就唔聽教會講,四圍去識女仔,以致佢地可以累積到實戰經驗之外,其他聽話跟教會講果D,就係到等食蕉.即係教會教到班男仔一碌木咁,成個屬靈毒男咁,得閑就睇聖經靈修讀經祈禱,又怪責佢地點解似一碌木,淨係識「先求祂的國和祂的義」,唔受女性歡迎.
作為一個資深單身弟兄,即使學唔黎都好,我都會觀察到邊款男仔係教會入面較受女生歡迎,咪又係果款「男人不壞,女人不愛」,口花花無理正經,返教會唔係好穩定,但又扮出一副願意為你改變.
其實,有時好想講,如果個女仔一識個男仔就發覺佢好識懂氹人開心,好識照顧你,與異性相處時如魚得水,其實背後只有一個原因,就係佢閱女無數,係熟手技工,可以好快掌握同你之間的關係.咁呢類情場老手又係唔係教會姊妹想要付托終身果D呢,恐怕又未必.
(待續)


text:
2012年7月26日
眾多的 Pooh Pooh, 令我眼花撩亂...!
之前已經介紹過 東京迪士尼樂園 內不同嘅遊樂設施,而家就只係剩下最後一個.但係呢篇文章並唔係講佢,而係講玩完佢之後會去到嘅一間商店.響香港,我地玩完 小熊維尼歷險之旅 之後,會去到一間叫 Pooh Corner 嘅商店,至於東京呢到,雖然就唔係叫 小熊維尼歷險之旅,入面亦有好大分別,但係玩完個遊戲設施之後,都係會去到 Pooh Corner 商店.
話到明係 PoohCorner,入面當然就係賣 Pooh 嘅商品啦!入面真係有好多好得意可愛嘅 Pooh Pooh,令到我眼花撩亂!0_0
啲特別大隻嘅 Pooh Pooh,更加有一張木椅俾佢地坐!
有咁多 Pooh Pooh 圍住我,本身鍾意 Pooh 嘅我,當然抵抗唔到佢地嘅引誘!除咗之前分享過嘅 鎖匙扣毛公仔 以及 家庭用品 之外,我仲買咗一系列嘅文具!
我買咗兩版貼紙,其中一版係 Pooh 嘅各種表情,而另一版更加有毛絨設計!
至於記事簿,就分別買咗一本大嘅同埋一套迷你嘅.睇下個包裝,有 Pooh 以及城堡嘅圖案架!
大嘅一本,上面有英文字母砌成一個心型,除咗 Pooh 之外,仲有 豬仔 Piglet 出現!
入面有 Pooh 嘅水印,仲要係半透明,唔洗驚會阻住你寫野!( 雖然正常黎講我都唔會用 =_= )
而嗰套迷你記事簿,一共九本,就係用咗樂園內嘅七個主題園區做主題嘅.
另外有一本就用咗樂園地圖做背景,而背後就全部都統一返用城堡黎設計.
好啦,講完 Pooh 商店同埋 Pooh 商品,唔好俾佢停!下一篇文章就會帶大家進入一個新奇,震撼嘅 Pooh Pooh 世界!你準備好未呢?
訂閱: 張貼留言 (Atom)


text:
20120117
三春滝桜
但係講到有代表性就點都唔及日本各地嘅一本櫻,即係單獨一棵 好大嘅櫻花樹.通常呢啲一本櫻都有非常悠久嘅歷史,由於佢哋四周圍都冇其他櫻花樹,所以生長特別茁莊.又由於呢啲一本櫻都有幾百年至上千年樹齡,所以大部 分都被神化,當中尤以日本三大櫻最著名,佢哋分別係福島県三春町三春滝桜,岐阜県本巣市淡墨桜及山梨県北杜市神代桜.
由於三大櫻已經係櫻花中嘅神級,所以每年到咗櫻花盛開嘅季節,人群都會湧到三大櫻,唔單只賞櫻更加喺朝聖!而三大櫻之中,三春滝桜就經常名列前茅.三春滝桜 位於東北福島縣三春町,樹齡超過一千年,品種係紅枝垂櫻,由於樹冠覆蓋東西達到22米南北都有18米,再加上紅枝垂櫻啲樹枝向下隨風搖曳 ,所以到咗櫻花盛開的季節,佢就好似一道道粉紅色嘅瀑布一樣咁壯觀.
其實福島縣位於東京同埋仙台中間,如果大家揸車去開東北,由東京或者仙台出發到都非常方便.只需要輸入三春町觀光協會既電話號碼0247-62-3960, 就會帶你去到三春滝桜附近,只要係櫻花盛開嘅季節,就會有大量路牌帶你去到三春滝桜!如果乘搭公共交通工具,你就可以搭JR磐越東線去到三春駅,再轉乘三春町觀光協會提供嘅穿梭巴士,又或者大約2000円的士就會到達三春滝桜.
雖然位於東北福島縣嘅三春滝桜本身無乜受到 311大地震嘅影響,奈何佢嘅位置只是距離福島核電站70公里,所以上年地震之後遊人大減.連免費嘅賞櫻穿梭巴士上年都停止服務,今年仲有冇穿梭巴士服務,大家就可以去三春町嘅官方網站check吓.希望經歷311大地震嘅福島縣,能夠重新振作起來,令到三春滝桜再次出現遊人如側嘅盛況
訂閱: 發佈留言 (Atom)


text:
早上如常到餐廳食個豐富嘅早餐
之後就到 Pacific 同 Magellan 中間嘅泳池玩下水
呢邊分開幾個不同嘅泳池
有標準池,兒童池同埋玩樂池
玩樂池仲有滑梯同瀑布添
泳池對住碼頭,風景好靚
玩到差唔多時候,我地就返房間梳洗
準備之後嘅活動啦~
今日安排左特優旅遊嘅一日遊 - Weston生態巡禮+長鼻猴+螢火蟲
其實起初想揀其他行程架
但長鼻猴係婆羅洲特有嘅野生動物
黎到無理由唔近距離欣賞一下珍稀嘅動物架嘛
行程:
酒店來回接送,下午茶,河畔馬來風味晚餐,生態河遊,螢火蟲之旅
我地係 Pacific Sutera 上車,集合時間係下午1點半
然後再到 Shangri-la 接埋其他團友
呢團全車爆滿,果然受歡迎呀~
失策嘅係我唔記得提提大家食定嘢先
因為車程都幾長
好彩婆婆醒目,係小食店買定兩份三文治比小朋友食
行程途中係一間朱古力專賣店停留左陣
我地都買左少少上車食
朗朗又點會錯過呀
跟住就係兩個多小時嘅車程
同朗朗玩玩下,我自己都訓著左
中途比架車震一震醒左,發現原來旅遊巴司機係車手
逢車過車,搞到我唔敢再訓 = ="
唯有沿途睇下風景
呢日由上車開始就落住雨,一直都無停過
大約4點就到達 Weston (威士頓生態區)
先到居住係紅樹林附近嘅水上屋家庭食特式下午茶
呢個時候,雨開始停了,真係好彩
雖然唔係好知食緊嘅係咩食物,但可能肚餓啦


text:
有冇人已經放棄聽新香蕉俱樂部???
有冇人已經放棄聽新香蕉俱樂部???
老老實實我第一集已經開始聽, 以前個個時段好似仲播醫情醫性, 定唔知恐怖熱線. 因為已經係慣左夜訓, 咁順住個勢都會聽埋先至訓.
一開波其實真係幾好聽, 以前d同學仔話聽森美9up好好笑, 我身為收音機王子當然我兩邊台所有節目都聽過曬啦, 聽落真係冇得比, 所以
開始完全唔聽903, 聽新城娛樂台. 加上有是夜不是夜, 隨意門, 恐怖熱線, 醫情醫性 e d節目經已超曬班. 所以以前只聽係903o既人夠謄
講句真係走曬寶. 以前仲未有話好多fans, 而康仔做左好短時間就走左, 之後兩個人都頂得住, 亦非常好笑, 個陣時真係每個星期都一定
要聽, 打死唔訓就係等佢個晚, 而當時聽眾亦非常高質, 絕對獲獲新奇獲獲甘, 笑足3個鐘唔洗原因, 心入面不其然覺得好慶幸可以聽到
佢地第一集到依家.....
Fans開始變多啦, 到秦文加入之後, 依然都係咁好笑, 而節目調動方面亦有所更改, 由只做星期日, 改到1-5. 每集3粒鐘, 個時真係晚晚都
要聽, 但又冇得重溫, 真係連學都唔洗返咁樣樣聽法, 但係冇計實在太好笑, 聽埋是夜不是夜就可以直落返埋學. 問你死未. 個時有聽佢
地節目都會知道佢地3個好好朋友, 雖然真係唔係好鐘意秦文o既加入, 覺得佢真係係多舊魚, 咬字又一舊舊, 講野就一督督, 但係聽耐左佢地一
齊做節目, 一齊派歌, 阿ben就教秦文做dj啊, 講野啊. 而秦文就係一個可以禁住阿ben凸肥仔個個角色,而對聽眾問題認真回答o既人, 有時又會有d專業意
見可以彈到出黎, 交到功課. 其餘2條友想攪下生意整product冇阿sam就聽食k, 一個就肥肥地, 俾人串下, 又死都唔發爛渣, 仲要成日做錯野. 一個就串人
, 講笑, 帶住個節目, 一個就做好人, 又以老闆角度幫問及有關工作問題o既人給予專業意見, 3個拍住上, 真係幾掂.
到有一次阿ben係節目上面冇啦啦, 發爛渣, 黎真凸7秦文, 當時以為講笑, 聽落又唔似, 過多一排仲走埋... 老老實實到e家真係唔知發生咩事, 因為佢地個
時係節目上真係視對方如知己, 講真秦文真係幫左佢地唔少野, 之後我又想多八卦, 但都繼續聽....唔聽絕情谷都要焗住聽.
到左現在Ricky加入之後, 真係...... 我淨係聽到兩條友係到串啊肥仔, 而肥仔又唔知做麥鬼野, 依依哦哦, 仲夠膽死黎個奉子丞婚, 一笑置之. Ricky同秦文
咬字真係有過之而冇不及, 加上又要係d唔適當o既時候講埋曬d唔好笑o既笑話, 心諗你做麥9啊. 以前都話有一個人可以係個條友發癲個陣認認真真真面
對一下聽眾, 兩條友仔9up下又有麥所謂, 但係依家變到有時3條友仔可以當個聽眾死o既, 自己有自己up, 講埋d聽眾覺得唔好笑, 自己又笑唔停o既死人笑
話, 咁我不如聽903, 以前3個鐘覺得太少少, 依家聽左一個鐘就熄機, 重溫都廢事. 轉聽網上電台仲好. 如果Ricky走左, 或者有麥野節目上改動, 記得開
post話我知.


text:
注意,由青山發射站經青山腹地去白泥一段路比較崎嶇,如果未行過最好先研究路線同帶郊區地圖,予留多少少時間去行
離開發射站向下白泥進發,由涼亭後面走上一個小山頭,穿過旗桿大舊石然後再由小發射站旁邊直去
只要行到大石下面就會見到有路可以穿過去
時間唔早要急急腳趕住去白泥,減少影相紀錄路線.其實大致上都只得一條路,沿路會遇幾個到好似前面呢啲岔路,可以隨便揀一邊,應該行冇耐又會再合埋一齊
好快到咗另一個山頭,同青山講拜拜了
跟住由呢到落去,開始要行崎嶇山路了
之前經過見過有人喺呢到玩攀石
由青山去白泥路嘅路線係會先經過菠蘿山,大致上拉一條直線都可以望到.只要認住方向向前行就得,箭嘴指住嗰條車路係最易認,望住佢做目標嚟行就得
又再講下沿途呢啲分岔路,如果冇行錯路,分岔好快就會再會合埋一齊.但如果行咗一陣都冇,或者係前進方向改變就要先停一停,嘗試確定自己位置,必要時走回頭路再開始.
回望一下發射站,同啱啱走過一連串嘅山頭
目標在望,出到去車路之後就會好行好多
終於到了,落去下面車路轉左繼續.由呢到行去下白泥(唔太慢)大約要再多45分鐘,如果時間唔夠可以轉右落去良景邨走人,或者留喺山上睇日落,冇乜必要行一大餐落到白泥又冇野影
繼續沿車路上山
車路盡頭係接住泥路,再行前少少轉左就會見到另一條路
再落一段斜路就會用到呢個警告牌,後面就係攝影熱點
如果唔去白泥,喺呢到影日落一樣有前有後,我估應該會幾靚
跟住嘅路都冇分岔,有落冇上.沿路落山,間中會有影相位
接近尾段又由石屎路變成泥路
前面就係稔灣路,落去轉右然後沿馬路行就得.
呢段路又長又冇野睇,悶到爆
今日時間掌握得唔好,趕唔切出岸邊睇日落了,好彩咁啱有個位可以撈到少少汁
前面轉左再行前少少就到
天上冇鹹蛋黃影,唯有拍下地上倒影
下白泥日落確係唔錯
趁住好多人仲等梗紅霞出現,我拿林走人行去鄉公所等小巴
日落之後嘅紅霞都好靚
嘩,小巴站已經勁多人,至少要等兩架車😓
今日青山之旅完成
回到 part-1


text:
陶瓷班第九堂 空心 - 蘋果盒&茄子 製成品 , 泥條 - 雪人製成品
15-1-11 星期六
上完油,燒完出黎嘅效果
蘋果蓋係綠色
蘋果身係藍色
我呢個茄子真係好多災多難
先係第一次搓完出黎
寫自己個名時,唔小心篤穿
繼而唔知點解,明明兩片葉,會好似對眼咁
再而上色時,我居然揀到一桶最難攪得勻嘅啡色
當我攪好耐都攪唔勻時
我同老師講 ,老師都話呢隻色最難開
噢!!!我真係呆咗
即刻揀第二隻色
我揀咗另一隻藍色
點知呢隻藍色,攪勻之後上色
杰到呢...老師都要即刻走過黎幫我手
再而我唯有抺走某部份油
自己用掃慢慢掃
但掃油之前唔記得吹乾先
到老師幫我吹乾
我再上油,都上唔到油了
你要記住,你係一個茄子
呢個雪人仲攪笑
先係想整一個杯
唔知點解整整下,整咗個雪人出黎
燒完出黎,上油時
雪人都係上白色油好啲
下面有一大個窿比我倒回啲油我唔倒
我要係得一條罅隙慢慢泡返走啲油
兩位老師笑到我面黃
當然,我都覺得好蠢啦,哈哈哈
好喇,因為太多油
老師幫我抺走少少油
佢一攞起,頂帽跌咗落黎
嚇得老師吖
不過我又無所謂
放返上去咪得囉
不過跌爛咗一個圈
當燒完出黎之後
油會痴住的
但發現老師將我篤個3個排氣孔
放咗係側邊
做新嘢~~~
先搵個碗做模
再搓條型泥條
一個圈一個圈慢慢繞圈
繞完之後,入面用手指甲慢慢刮平佢
但又唔好刮咁深喎
如果唔係出面睇唔到條紋
我居然仲有時間去做多另一個
佢係一個蘋果型大碗
你話我繞完出黎似咩吖
唉~~~


text: 本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.本公司供应灯饰柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司 柳河鑫河物业管理有限公司,质量保证,欢迎咨询洽谈.


text:
2015年10月11日 / 星期日 (第二天)
15:08 ~ 16:11 | [JR]大糸線 糸魚川方面(下り) | 松本 → 信濃大町
(交通收費及詳細資料請往交通篇
)
酒店:ニュー竹乃家
2013年到訪松本時只係路過性實,只係住咗一晚及到松本城外影咗幅到此一遊嘅相就走咗!所以今次又有機會嚟到,就留咗半日同哩個松本市認識認識吓!
平常我訂酒店通常會揀啲不含早餐嘅Plan,但今次揀酒店時因哩幾日係日本假期,所以松本市酒店好Full,而哩間酒店亦都只係淨返包早餐嘅Plan,反正我都要等松本城開,就食飽飽先出發啦!
酒店早餐喺地下嘅餐廳,係24小時營業咖!食物都算多選擇,不過對於我哋嚟嚟去去都係麵包,咖啡早餐嘅人,多選擇都係食返嗰幾樣,所以除咗訂溫泉酒店外,我唔會特別去訂啲包早餐嘅酒店.
十月餐廳掛滿萬聖節裝飾
餐廳地方唔太大,但食物種類都足夠.
對於我哋食量唔大嘅大人,其實早餐都唔會食到太多嘢.我通常一轉就已經飽晒.
食飽飽就攞齊行李去大堂,因為聽日要上立山黑部,所以首先將四件大件行李托酒店幫我哋寄去後日飛驒高山嘅酒店,每件都係千多円,我覺得日本哩個服務真係好正,尤其我哋哩啲要不斷地區移動嘅旅客. (寄行李方法可參考哩到
)
淨返兩件細嘅小行李就先暫放喺酒店,晏就行完街先返嚟攞返!
搞掂好嘢可以出發!行程第一景點 – 松本城,哩一日天色麻麻,落咗一晚雨,出發時都有少少毛毛雨.不過沿途好多好靚嘅植物喺街道兩旁美化街道.
由酒店行過去十多分鐘,沿途經過繩手通,哩到會返轉頭先行,跟住就會到目的地.
有個檔販喺小廣場準備開檔
哩幅牆喺人哋啲遊記見過,而家我都見到啦!
哩間舖頭之前嚟都見到,不過未開,今次見佢開舖啦!係間書店嚟,因為老闆好鐘意松本城,所以自己店舖都搞到同松本城一樣呀!
哩個水池幾得意,但有啲無手尾嘅人放留底啲水樽垃圾囉!
終於行到松本城門外啦!
哩朝覺得松本市好多人向住松本城嘅方向行,我最初以為因為哩日係星期日所以遊客會多啲,但去到城本城門口發覺城內公園超超熱鬧,我唔識睇日本,但應該係日本全國地區嘅烏東麵店嚟咗哩到擺檔,真係好多好多檔,經過每一檔都店員送上一杯仔烏東比你試食,如果由入口一直食到入最後嗰檔,相信都已經飽咗啦!
雖然遇到哩啲熱鬧節目好難得,不過我自己本人覺得哩啲檔舖喺到完全破壞晒松本城嘅寧靜同城嘅氣氛.
個天色越嚟越黑,我哋喺城外影咗幾張相就快快入城.
松本城
(文章來自日本見聞錄 )
松本城是擁有日本12座現存天守當中天守閣最古老的城堡,是城堡迷絕對不能錯過的景點.日本所有的城堡當中,松本城唯一未遭遇破壞,以400年前當時的樣貌保存下來,非常珍貴.因為外觀釉黑,所以擁有別名「烏鴨城」.舊稱「深志城」.松本城與姬路城,彥根城,太山城同稱為日本4大國寶級城堡.
天守閣裡有個地方,據說是城主座的地方.這個地方有放1個三角椎,很好認.半蹲在上面,可以體驗一下作城城主的滋味.
由天守閣望出去嘅景色.
一些關於城堡嘅資料
好鐘意哩啲大柱呀!睇親空間大改做,啲舊屋都係咁咖!
鑄做指彈呀!
爬咗一連串嘅樓梯後到咗天守閣最高處,出面亦落緊大雨,加大家都好攰,所以就搵個角落唔阻人嘅位置坐底休息一吓!
啲樓梯真係好企咖!
慢慢地從遠方見到天空開始出現藍色,雨勢亦越嚟越細.從天守閣望出去公園,哩日真係好熱鬧啊!
又行返落嚟到城門口啦!
喺城堡下再影返張先!
嘩!重有一片藍天添呀!
去手信店買完嘢去埋洗手間就離開啦!


text:
台南其實有好多玩法,今次同大家玩深入 d,有幾入呢?入到隔離就係嘉義喇,所以如果大家係從南玩到北,又或者想去台灣四大溫泉之一嘅關子嶺住返晚,又或者台南市區行程已經玩過,但又好鍾意台南慢活感覺的話,呢條路線就值得大家玩玩佢.
從高雄出發直接去到台南科技園區都係 1Hr 車程左右,可以參觀下南部科技工業重鎮,區內唔係我地想像中咁污煙瘴氣的,唔信你睇.
如果大家有排 iPhone6s,咁應該對台積電唔陌生,呢個幾米藝術小公園就係台積電攪架喇,區內設有員工宿舍提供一個好正嘅居住環境俾呢班高薪厚職嘅工程師.所以會見到好多五星級的家,同埋唔少貴族學校,玩台南黎碰下運氣,睇下有無某某高層睇得中我,草我回家.
雖然我狂 band 七股鹽山,但其實七股都有值得去嘅地方架,台南七股好多蚵農 (唔係柯南啊),養蠔係佢地嘅職業,佢地有攪觀光船帶你出去兜個圈,然後燒蠔任食.係咪好吸引呢,不過我就唔想同旅行團一齊玩,所以留響岸上自烤蠔食,NT$400 一盆連工包料,自助自燒自己拆黎食.
d 蠔就唔係話好大隻,但真係幾甜,食蠔就無諗住食飽架,都係過下癮,所以我覺得一盆三四個人食都 ok.
烤蠔係有技巧架,佢地會有解說,記得聽清楚,蠔仔洗得幾乾淨,仲有時會見到呢種同蠔共生嘅波子蟹,以前魚街有賣,我都有養過,依家仲有無魚街其實我就真係唔知.
食完蠔就可以上高速公路過北門行下先,呢條路堅呀,暫時係 GPS 上面係無顯示的,不過大概知方向就可以上去,因為快好多,記得落返去就 OK .
北門成個設計都係為左造 d 景點出黎俾人影婚紗相,有去過台南市區都知最多就係婚紗鋪,依家亦流行自助婚紗,即係自己搵攝影師影,影完會幫你大執二三十張精選,其他蝦碌相都連毛帶屎俾返晒你,唔洗 sale 黎 sale 去咁麻煩,要喼神要相簿油畫一樣有得俾埋你,直接交易快靚正.
北門水晶教堂就係主打賣點啦,不過水晶教堂真身係無開放的,除非你真係黎影婚紗啦,影婚紗呢 d 咁無乜謂嘅活動我梗係唔贊成啦,自己柄埋影返一千幾百萬張咪得囉,又唔洗菲林.
一場黎到都建議大家入旅客服務中心吹吹冷氣,有鮇香鯨睇又盛咁,真係有鯨魚出沒響台南架,啱啱上個月先屎左條響台南⋯⋯
北門除左水晶教堂,仲係 N 年前台灣偶像劇王子變青蛙拍攝場地,我就淨係認得陳喬恩者,咩王子咩青蛙我都唔知.
同一個社區,行多幾步會發現有幾間老房好特別,原來係日治時期一位醫生嘅故居,裡面係介紹返台南居民曾經受烏腳病之苦,王金河醫師同當地教會一直好努力幫助當地居民遠離病魔折磨,係非常值得參觀嘅地方.
王金河醫師被稱為烏腳病之父,默默留守小鄉村內免費幫居民治病,不問回報嘅付出十幾年,直至台南慢慢發展至有自來水,烏腳病才能根除.
診所原址亦開放參觀,膽小者慎入啊,好彩我平時 walking dead 送飯嘅者.
黎到北門鄉,有機會知道屬於呢個地方嘅故事真係不枉此行,希望王金河醫師嘅精神長存於這個地方.我成日都話今日俾你賺盡一百億,一百年之後都係歸塵土,做一件一百年後都有人讚頌嘅事,先係確切令呢個世界有一點點不一樣,希望有能力者繼承此精神,令台灣變得更不一樣.
由於食烤蠔食唔飽嘅關係,行一行之後係咪肚餓呢,下一站同大家去食台南特產虱目魚餐.
蚵仔麵線好正 (雖然已經食左好多),味道啱啱好,夠味得黎唔會太咸,蠔仔梗係新鮮啦,唔洗再加調味架喇,直接清左佢.
呢個虱目魚一夜干我真心大推,五星級無得輸,一試難忘,我都好 d,高雄過去唔係好遠,你地就自己諗喇,上左癮好頭痕架下,諗清楚先好試.
呢個就係虱目魚西瓜綿湯喇,虱目魚知啦,咁西瓜綿係咩呢?佢並唔係百潔布 d friend,而係種西瓜嘅農夫會響眾西瓜仲係 bb 嘅時候揀 d 發育得唔係咁好嘅瓜仔,唔俾機會佢長大喇,直接摘佢落黎醃左佢用黎煲湯,酸酸甜甜有 d 似酸菜咁,幾開胃又有營養,值得一試.
醫完肚就差唔多可以出發去井仔腳喇,如果就到時間仲可以睇埋日落添.呢度唔洗門票,仲有鹽派,咪鬼再去七股鹽山喇,講起就火滾.
呢度正呀,廟口停車又方便,有時間可以四圍行下等夕陽.
附近仲有阿伯賣虱目魚一夜干添呀,不過我家無飯主婦話無信心攪得掂,所以我無買⋯⋯
喂~ 真係有鹽派架, 自己去羅個袋入包返去啦.
仲有得落鹽田玩添,不過佢有晒牌叫我地落去要除鞋,拜託大家守下規矩啦,互相尊重應該係世界通行嘅.
井仔腳係台灣最古老嘅鹽田,地下係用碎瓦片鋪成,目的係要將鹽同土地分開,咁先曬得出靚鹽咁話.瓦片光滑嘅表面亦方便農民去收集鹽,所以佢咁鋪係有意思的.
台南北面景點一日遊大概係咁玩,所以睇大家想台南住返晚定順住往北面一直玩亦得,台南依家住宿選擇有比較多,亦有好出名嘅兒童主題酒店,想話去浸個溫泉食個甕仔雞先又得,有需要可以同我地講,行程安排同訂房都可以一次過攪掂晒的.
艾笠墾丁 2 - 40人專業台灣包車服務, 免費行程安排, 可指定香港人導遊
HK Tel : 81700438


text:
這2日骨痛關係個人又開始〝掹〞左好多,所以每次係我發老脾前叫老公快D決定,整埋D野,回應我‧‧‧等等,唔係我就會爆發架喇!
今日朝早7點幾半夢半醒間唔知〝隔離左右〞定〝樓上樓下〞發出類似鑿野聲,但我骨仲係好痛又攰想訓多陣,我好努力去訓,但係我床頭鑿攪到我個人精神醒晒,我精神一醒就訓唔返起身時7點42分.
這情況尋日都有發生,又係7點幾係我床頭鑿,但老公返左公我訓左係中間好D,佢鑿一陣又停再鑿又停直到9點幾又鑿一陣,不過又唔係好大聲,但我個人好醒訓架嘛!
起身後就繼續尋日執相和短片既工作,最多緊係阿B喇!有約8G短片和2G相.尋日將全部CD內既所有data抄晒係老公部機到,我要將全部scan一次睇下有冇重複又要分類別,而短片我部機多D,所以由老公部機copy去我部機作校對.
老公訓到2點幾醒左,我亦剛好做完校對,跟住就要將相和短片燒DVD.老公同我講你部機係只可以燒VCD,噢!忘記左添,我又要將要燒碟的data抄去老公部機~真係冇記性.之後老公問〝你唔肚餓咩?〞我餓到唔餓喇!
老公4點幾起身落街買野比我食,不過,今日個〝西炒飯〞唔多好食~味不夠和飯硬,老公話好似換左個廚師,但廚師好似係老闆自己喎!食完老公又訓左,我見2部機都抄緊野,就去收衫,拖地和掃地,我將全部野做妥就叫老公起身,因為我地要去〝惠康〞入貨,但最重要係我要係凍肉舖收舖前去買雞扒~我明天要整雞批,因為明天去肥阿哥家雞批係佢和老公很喜歡吃的.
晚餐吃〝榨菜肉絲湯烏冬〞方便快捷又經濟.
燒碟我不在行,所以由老公操刀,之前我已燒死左2隻,但我會留起睇下遲D可以點樣DIY~唔捨得.DVD真係好有4.5G容量,將之前十幾隻VCD變為3隻DVD.


text:
我係一隻曱甴
公司門口又撞見妹妹仔,佢知道我黎緊新任務會歷盡艱辛,語帶雙關話我似「隔砸」.
其實我都知死架勒,明知山有虎,偏向虎山行,又冇 jetso,又冇明顯incentive,最大回報係加班有飯津,直落免的士返屋企,並貪佢有新野俾我呢個老野見識下,聞下新屎坑咁大把.
素知曱甴生命力頑強,死而不僵,僵而不腐,腐而不滅.妹妹仔都知 Blattella 出世早過 Homo 好多好多,連學名咁旁門左道都曉,家下後生可畏.
想當年預科入讀新學校,我同另一個同學連同兩個中七男生,四依為命之時,就正其中一位師兄個花名就叫「曱甴」.問返班女同學,點解幫佢改個咁既名,佢地話佢烏糟喎.Well,唔覺丫.我地幾個男仔無論小息定午飯,都一定匿響連住禮堂後台既後樓梯果度,響果度鋪張紙皮瞓晏覺,響果度圍埋睇《Yes!》,響果度大啖食大大兜炸魷魚鬚,響果度品評邊個女仔夠省鏡,響果度埋怨點解要同阿眾Sir share一個廁所... 縱使外面風雨飄搖,但「曱甴」時刻保持風采依然.咁當然,學校老師都有分寸既,招得入黎既男生雖然無睇頭無咬口,不過都未至於無人品無厘頭,所以我總覺得烏糟二字,只係源自阿曱甴生人勿近既自卑感,絕對唔係來自佢既身世.至於我個花名,陳年舊屎,唔方便講咯,總之唔多好野(或唔算太差)啦.
講番妹妹仔,佢好疑惑我點解一聽曱甴兩字都可以發表謬論,問我「你耿係好鍾意成日上facebook或者寫blog架勒」.嘩,家下我做人治定你做人治呀,可唔可以預測下我呢隻曱甴既life expectancy有幾長呀?係死於殺它死,定係死於請君入甕,甚或死於安非他命?
「既然話係曱甴,你邊會死得咁便宜丫,批你係爆血管多咯....Aye aye aye,仲有,你寫二三百字好勒,長文頂唔順押.」如果哥哥仔真係Blattella,好肯定妹妹仔絕對唔係Arachnida,絕對唔係.


text:
呢個時候就影番的基本野...
黑豚肉, 但係我已經食唔落.
呢箱龍蝦, 由南非空運嚟架. 大概三十幾四十隻, 隻隻都長過我隻手掌
食到差唔多就燒大蜆啦. 側面燒緊龍蝦, 我地將的龍蝦腳撕咗落嚟, 諗著要嚟起肉煲粥呀!
六號部屋突然响屋企攞咗條大魚嚟, 原來係佢朋友用手釣, 釣咗送比佢, 佢地話係大黑鱲, 我唔識呀!
蒸咗13分鐘, 條魚好正呀! 為呢次燒烤錦上添花
林老闆開咗好多支靚酒呀!
呢支係Grand Cru Classes - Chateau Branaire Ducun. 我唔識, 但係Mr & Mrs Kua話呢支酒非常唔錯.
仲開咗一支竹鶴21年, 係佢叫人响台灣酒鋪買架! 又係飲哂都唔記得影. 不過飲哂唔緊要, 因為我有朋友啱啱去沖繩旅行, 已經叫咗佢返嚟係機場幫我買幾支呀!
飲完又開咗呢支whisky, 响歐洲機場買架.
食吓傾吓, 飲埋腐竹糖水都十一點幾, 我燉咗嘅薑汁川貝燉雪梨都無食... 唔緊要, 留番明天都無問題.
係時候要返屋企教訓吓Loki!
講起Loki, 就要講吓呢段小插曲....
昨天我地出去食飯時, Loki睇著我地出門口, 我地一關閘, 佢發咗顛咁叫咗幾聲, 跟著仲發脾氣, 响正門口便便. 我地都唔理佢啦, 繼續開車走.
今日仲離譜, 我地去咗林老闆家, 出門口佢已經呱呱叫, 可能我地响戶外, 佢聽到我地把聲, 佢响屋企門口叫得好淒慘. 當Ruby過埋嚟燒烤, 佢竟然發脾氣, 走上二樓二公子張床便便. 等二公子食完一早返去, 見佢叫得咁犀利, 仲帶佢出去玩. 點知返到上房見到的床上的便便, 真係激死, 二公子有潔癖架.... 即刻叫Ruby返嚟攪掂. 二公子叫Loki上去, 一指張床, Loki即刻一支箭走咗去, 點都唔肯上去.
到我同型爸返到屋企, 我一鬧佢, 佢又係一支箭即刻走咗去. 後來型爸用狗繩縛佢返案發現埸, 我地指著張床, 佢點都唔肯望, 直至型爸用狗繩"fit"佢pat pat, 佢即刻變死狗唔敢郁唔敢望我地.. 一路鬧佢, 佢唔肯同我地眼神接觸呀! 真係唔知好嬲定好笑. 跟著佢死死地氣返落去瞓覺, 唔睬我地,
呢的Husky, 性格真係好特別, 平時真係好乖, 只要有一個人响屋企, 佢都無問題, 自己玩, 自己瞓. 一見唔到人就發脾氣, 做的不可思議嘅事作為抗議. 無辨法, 下次我地出哂去, 一定鎖門要佢喺戶外, 唔準入屋, 唔可以心軟.


text:
近來既心情好差,好亂,整個人都提唔起勁
就連自己個樣都真係唔好理唔想攪
睇見自己個殘樣殘到自己都覺得
嘩......我點解可以忍到自已咁既樣都可以既?
或者因為自己冇特別去照顧肌膚
加上天氣既轉變,攪到肌膚缺水同時又加上公司附近
既空氣質素又加上我公司附近好多既貨車問題
所以每日番完工都係好多油呀或者D 垃圾可以抹走
好早之前我就已經收到呢枝Cellnique
其實Cellnique 就係我之前有介紹開既b.liv 母公司
而今次想介紹既就係呢枝淨純肌膚去黑頭凝膠
每一枝既黑頭凝膠都有一條Label 可以保証到唔會比人開過
一轉動就會開左架啦,所以唔洗擔心呢個比人開過既問題
其實我一路以為黑頭凝膠就好似平時用既Peeling 咁樣
但係今次呢枝凝膠就好似精華咁樣,好水潤仲要好清爽
仲要涼浸浸tim , 有d 驚喜呢真係呢
首先我汞左約2下既份量,就可以搽哂成塊面有多
所以唔好以為多就一定係好架
搽左之後會感到有d冰涼感,但係亦唔會有摔到d擦膠碎出黎
最重要就係搽完又唔會乾爭爭,真係可以當精華咁用tim
其實之前我一路都Keep 住有用開佢,但係因為自己既問題
家中既事,攪到這篇文一拖再拖,最大問題就係之前打落既文都唔見埋
其實講真既,睇住之前Keep 住用既時候
就見到d 黑頭粉刺慢慢咁推出黎
但係當有事發生發生之後,冇特別去照顧自己既皮膚既時候
黑頭粉刺暗倉真係輪住黎搵我,而家係時間要急救下幫下肌膚好番d
係近來用番咁多日之後,即使冇再番去做Facial
冇做護膚都開始可以睇住d 暗倉謝,黑頭粉刺冇咁d
有時真係要乖乖地忍下手唔好吱呀,唔係真係會發炎
我之前就係貪快手,貪會吱會唔會再發炎
但係如果吱得唔好就會攪到發炎,我都試過好幾次
生番仲大粒左tim ....所以都係乖乖地用番d 真係去角質既產品就好啦
如果你想更加了解呢枝產品更多既資料
就可以留意番以下既資料
希望你喜歡我今次既介紹
《Cellnique》
想隨時留意小妹既Blog 既動態及生活點滴
希望你地都喜歡小妹既介紹啦
記得要Like 我既專頁啦


text:
2012年8月5日
美國海濱 - 海岸上的美式小鎮
終於都黎到 東京迪士尼海洋 嘅最後一個主題園區啦!我放呢個園區到最後係有原因嘅!因為佢係咁多個園區之中最大,最多野玩嘅一個園區,同時亦分開咗三個部份.呢個園區就係 美國海濱 American Waterfront,海洋版嘅 美國小鎮大街.其實 東京迪士尼海洋 好多園區都係由原先 迪士尼樂園 嘅園區改成海洋版,令我覺得好特別.園區內三個部份嘅其中一個,就係呢個郵輪碼頭啦,船裡面係一個小型遊樂設施黎嘅;叫做 龜龜漫淡 Turtle Talk,亦即香港出現過嘅 哈囉阿古,可以同 海龜阿古 傾計.
呢個碼頭啲佈置都好細緻,有好多貨物,另外仲有一個舞台;呢個舞台會上演以 美女與野獸 名曲 Be My Guest 為題嘅舞台劇,開筵宴客 A-Table-Is-Waiting.
旁邊仲有一條大鐵橋,好有舊美國海岸嘅風情,仲可以見到遠處嘅重點遊樂設施 驚魂古塔.
碼頭上亦有一個巨型嘅螺旋槳,特別整到有少少鏽積,都幾像真.
離開碼頭,就會進入到呢個園區嘅另一個部份,美國小鎮啦!除咗好大間嘅百貨公司之外,街上兩旁都有好多店鋪,真係同香港嘅 美國小鎮大街 幾似.
街上亦有不同嘅車輛,不過就唔係俾人座嘅,只係單純用作裝飾.但佢地都有車俾賓客坐下嘅,叫做 大都會交通工具 Big City Vehicles,都係同香港嗰啲差唔多.
咦!呢架車同 迪士尼小熊 一樣,都係叫 Duffy 喎!呢個名同海洋有關,響呢個海邊小鎮出現都好正常嘅,甚至呢架車可能仲早過 迪士尼小熊 出現.
繼續睇下鎮上嘅其他裝飾先.有一個錢幣噴水池,有真錢有亦有假錢!XD
仲有一個我搵咗好耐好耐先搵到嘅郵箱,我就係用佢黎寄明信片架啦!
之前分享過嘅 東京迪士尼海洋電氣化鐵路,就係來往 美國海濱 呢到同埋 發現港嘅.
整條鐵路都係高架嘅,火車響鐵橋上行駛,坐響上面應該可以睇到好多好靚嘅風景.
呢條鐵路橫跨不同嘅道路,響鐵路鐵橋下面望上去,可以見到橋上有不同嘅街道牌.
講完 迪士尼海洋電氣化鐵路,最後送上一幅有 迪士尼海洋渡輪航線 船隻經過嘅相片.仲可以一次過見到哂 美國海濱 嘅兩座地標,驚魂古塔 以及 大郵輪!
於 22:23
標籤: 東京迪士尼之旅2012 [海洋]
訂閱: 張貼留言 (Atom)


text:
作為一個年紀已經唔細既小資女,有時候係中環行走心裏都會自卑,覺得要買返個LV呀Gucci呀鎮住個場.Seriously呢班白領儷人點解個個都買得起名牌袋呢?有時我更加會諗,如果俾我見到公司個新入職靚妹同事拎住個Chanel Classic 2.55,我會點樣judge呢個後生女既attitude.
一定有人係背後話,條友靠父蔭靠關係啦,冇料到既;又會話玀得咁既袋點解要係呢d地方做野呢,真係慘.Indeed, 一個人拎咩袋同佢真實既attitude 同competency 係冇關係,absolutely 冇關係.但first impression就係咁吊詭,好似你笑同唔笑根本唔代表咩,握手實唔實在都唔代表咩,但就係create到一個感覺出黎,而感覺真係好主觀既.
商業世界就係咁架啦,非常勢利,有時候望下你對鞋係批發貨定Jimmy Choo,拎住果個係Chanel定老翻,然後你未開聲已經心裏有好多assumptions.
新入職之女,無論你既底細係窮係富,用既手袋都要小小心心.事先聲明,我focus既職要主要係專業人士果D,唔係創意路線既行業,亦唔係一般文員,果D我真係冇咩經驗﹑冇咩thoughts.
新入職之女最忌係咩呢,個袋太貴或太可愛.太可愛個Message好清楚︰你未訓醒.揹住個有D小卡通人物既袋令人誤會你不想長大,你叫老闆點帶你去見客?如果你覺得同一個袋,中學生之間都流行既,咁就唔好拎.
太耀眼既名牌袋,人人都知果種,真係貴果種,閃閃生輝果種,留返週末用啦.俾上司見到,可能會錯誤表達左一種,「我賺萬一蚊都有Miu Miu用,因為我就係混吉既二世祖」呢種好有機會其實唔係你真實性格和鬥心既image,自己將自己放入危險中,unwise.有時用名牌袋係冇所謂既,但睇清楚你果輩既人用咩袋,睇清楚你上司用咩袋,再玀你個靚野出黎都唔遲.第一個禮拜返工就玀個人人稱羨既LV BB出黎,招惹無謂既gossip就唔好啦.What you want係人地係背後話呢係後生女似係肯學肯做,唔係呢個大小姐係度招招積積,right? 我地對於人言,要用risk adverse既態度.
咁用咩袋好呢?新入職/新出大學搵工者其實好多機會要四出走動,幫上司帶文件﹑突然出街見客學野,所以實用性比anything都重要,米多莉認為有三個主要條件︰
- 夠大
- 夠輕
- 防水
This is exactly why Longchamp咁成功.夠大﹑輕身﹑防水﹑中價﹑French﹑優雅既品牌,搞掂.利申︰冇sponsor.
出街可以袋到文件和電腦;夠輕上下班唔會墜到膊頭痛;臨時臨急夠軟可以用黎買餸﹑防水突然落水冇遮唔驚個妝融,因為可以用佢黎擋一擋丫嘛.一物十八用,呢幾百蚊真係值到笑.係,連師奶都愛用Longchamp,but so what? 番工又唔係fashion show.
Of course唔一定要揹Longchamp,Kate Spade﹑Michael Kors都有人用不過我覺得唔夠輕身而已.只要你個袋滿中到以上三個條件,又唔係太可愛就可以架啦.
我個由搵工到依家都揹住既袋,底部四個角都磨蝕哂啦.回想起呢幾年捱世界既酸甜苦辣,呢個袋跟住我東奔西走,真係full of memories.或者係今日終於唔再係小靚妹,又或者係九月將到有好多學子變身做社會人,望住我個殘殘舊舊既袋,心頭忽然一陣熱,都有點欷歔.
祝畢業搵緊工﹑等緊番工﹑啱啱開始番工既你地工作順利,加油呀﹗


text:
有馬溫泉駅坐電車到三宮嘅車資係有馬,六甲周遊劵包括的,所以只需要攞個pass入閘就可以啊!
由有馬溫泉到三宮需要轉幾次車,看似複雜,但實際唔難,只須要喺適當嘅車駅落車再到對面月台轉車便可以,即係好似喺旺角,金鐘轉車一樣.
而且轉車嘅班次配合得好好,坐緊嘅列車到駅,轉車月台列亦會同步到駅,所以唔使等就可以上到要轉坐嘅列車,唔似得港鐵咁,次次轉車埋駅,對面月台嘅列車就開.
1. 有馬溫泉 → 有馬口
2. 有馬口 →谷上 3. 谷上 → 新神戶
4. 新神戶 → 三宮
到咗三宮後,我哋先喺車駅外搵個Locker放好啲行李,雖然只係一個手拖背囊,但因為要坐巴士同行街,所以租用個Locker方便啲啊!
之後就到三宮車駅外的City Loop觀光巴士
駅等車.
觀光巴士路線基本上可以去晒神戶所有觀光點,車資一程250円,一日劵600円,如果想用觀光巴士遊覽神戶買一日劵都幾底,可以喺觀光巴士上購買,但我哋只係諗住搭一次,所以無需要買一日劵.City Loop Bus 路線
http://www.kctp.co.jp/pdf/cityloop_naka230401.pdfCity Loop Bus 時刻表
http://www.kctp.co.jp/pdf/cityloop_omotenaka230401.pdf
我哋嘅目的地係美利堅公園,相信一般人都會去北野異人館,但我覺得雖然嗰到啲建築物係靚,但我哋都成日接觸到啲歐洲建築物,所以興趣不大.而喺上次07年嘅京都,大阪行我都無嚟神戶,只係路過三宮,之前跟團嚟過覺得無咩特別嘢睇,不過由於媽咪未嚟過,所以帶佢去美利堅公園睇吓當年哩個阪神大地震遺留下嘅少少遺跡囉!
博物館同神戶塔係神戶嘅地標啊!
喺神戶基本上已經完全睇唔到任何比地震破壞嘅痕跡,政府特意保留哩一少部份破壞咗嘅碼頭比大家感受一吓當時地震嘅破壞力.
對於我哩個香港人無面對過地震嘅人,見到哩個場面其實都覺得幾震撼咖!雖然我已經係第二次嚟哩到,但見到哩個環境,好覺得大自然嘅破壞力真係好大,再加上去年311,就更加覺得所有嘢都可以喺一瞬即逝啊!
其實除咗地震遺址外,其實都只係公園一個,不過地方就真係幾舒服啊!
我覺得哩間酒店加隻船已經成為神戶標誌之一,因為睇好多神戶嘅資料,好多網誌都會放哩張相呀!我都唔拾輸呀!
神戶塔後面起緊樓,好破壞景觀啊!
我哋無上神戶塔展望台
公園內重有幾棵櫻花呀!而且我花芯重係綠色咖!好靚好清新嘅感覺.
話無咩嘢行都行咗個幾鐘,坐底食杯雪糕抖吓先!
哩條生锈魚有咩意思呢?
哦原來係餐廳標誌.
喺一個小公園又見到一棵又濃又密又紅嘅櫻花樹啊!
離間公園後就向住元町商店街進發
我哋見到大丸百貨就講日本間間大丸都好似一模一樣樣,係咪呢?點知有個講廣東話嘅太太同我哋講,係呀哩間大丸咪就係香港嗰間囉!全間新起咖!四周圍啲樓都係新起咖!之前嗰啲喺神戶大地震時冧嘢嗱!而家哩到棟棟樓都係地震後重建咖! 太太可能只聽到我哋一半嘅說話,所以答嘅嘢好似有啲令我哋摸不著頭腦,不過都好多謝佢嘅資訊啊!
元町商店街
商店街好長好似好多嘢賣,但行街shopping唔係我哋強項,所以行咗一陣就過咗去中華街.
本來無諗住行中華街,無論外國嘅唐人街或日本嘅中華街,我都興趣不大,不過又唔想喺商店街行回頭路,所以就兜入去行個圈啦,
好傳統一條中華街
好多食店,但完全吸引唔到我哋.
哩隻片皮鴨又瘦又乾,但價錢唔平.
賣相一啲都唔吸引
哩檔饅頭有啲好得意嘅饅頭賣
豬豬鏝頭幾cute
行完無幫襯後就繼續向花時計方向行,但花時計嘅花鐘比我睇相嘅失色啊!
反而對面馬路旁嘅花重更加靚,更加吸引啊!
啲頻色好sharp呀!
搞到我繼續發花癲呀!
哩隻花好似粒星星咁,好得意呀!
哩隻花都好靚呀!
影完咁靚嘅花花之後,本來諗住走咖啦!但突然見到我好想去嘅手工用品專門店 ユザワヤ
!我之前淨係寫底咗京都同大阪嘅地址,估唔到喺神戶無意中就嚟到,緊係要去睇吓啦!
上到去毛冷部,我簡直傻咗,點解可以咁大咁多品種咖!而且重可以任模任揀,實在開心呀!
由於滙價問題,所以價錢唔係特別平,好多同香港差唔多,但款式,顏色真係好多,而特價嘅就真係幾底,所以無特別諗住織咩都買咗少少,綠,白色就織件BB背心比表妹快出世嘅BB,藍色嘅就未諗到啊! 媽咪喺另一層賣布料都睇得好開心呀!
睇完到三點幾,先諗起我哋重未食晏,但如果搵嘢食又會食唔落夜晚嗰餐,所以決定唔食住,返到難波先早啲去食晚飯啊!
返到阪急三宫駅嗱!


text:
不知不覺嚟到旅程嘅最後一日啦!今日無嘜特別行程,所以瞓到好遲先起身.Check-out 完又去左心齋橋一帶作最後衝刺,可能始終未到大減價時候,所以我地無嘜購物慾,呢幾日都無去到其他地區 shopping,大致只係留連於心齋橋及道頓堀呢一帶.
行完街就去左『蟹樂道』食 lunch,我地每人叫左一客秋季限定嘅 set lunch.以下係個餐裏面有嘅菜式,蟹嘅煮法分別有 sashimi,天婦羅,炭燒等,味道不過不失,不過同「蟹將軍」,「蟹本家」呢兩間比較,個人覺得以「蟹將軍」最好,埋單每位 JPD 3,675.
食完 lunch 就再行多一陣街,然後返酒店 pack 埋今日嘅戰利品,順便 download 定 d 韓劇上機睇.時候差唔多就行去難波南海電鐵站坐車去機場,大家記住行地面好啦!事關地下街要不停上上落落 d 樓梯,要時推時抬住件大行李都咪話唔野少架!由酒店行過去都係大約 15 mins,買普通票每張 JPD 890,車程大約 47 mins.
以下係呢次旅程食過嘅雪糕,全部都好好味!其實佢地 d 雪糕真係有好多唔同口味,如果要試晒嘅話,每日起碼要食幾杯.
上排由左至右:
梅子味 - 喺三段壁嘅手信店到買
柚子味 - 喺橋杭岩嘅手信店到買
黑糖味 - 喺那智大社手信街嘅舖頭買
下排由左至右:
蕃薯味 - 喺風見雞本店對面嘅雪糕店到買
特濃綠茶味 - 喺錦市場裏面間宇治綠茶專門店到買
煎茶味 - 喺心齋橋裏面嘅茶葉專賣店到買
另外亦有部分旅程中品嚐過嘅飲品,幾乎日日都買,不過有 d 唔記得影相就飲左囉!
旅程結束,上機返香港囉!


text:
主辦單位預先用軍部帳篷,
喺草地上搭建三至四十個攤位,有大有小.啲帳蓬比我哋去露營嘅大好多,每個可以容納幾十人.除咗展覽農產品之外,有部份用作攤位遊戲之用,好似氣槍射擊,擲藍球等等.亦有一啲售賣尼泊爾工藝紀念品,好似呢個係用木整嘅信箱
最多人買嘅係居加刀,
因為無開過鋒,所以唔屬於違例.
軍用吉普車,
高射炮同埋軍用直升飛機等等.嗰陣時最大嘅坦克叫百夫長,
我細個時覺得揸坦克都唔錯喎,起碼一般子彈都唔可以射穿架車身,咁喺裡面係咪安全好多呀!比做步兵好得多,唔駛好天曬,落雨淋,打仗唔死都行餐死!
支炮管係手動式,即係用手攪嚟調節開炮嘅角度,話時話都幾嘥力架!再過少少就有重機槍展覽,
啲子彈有成4-5吋長,一排一排咁擺放喺個鐵箱裡面.我發覺粒子彈又尖又大,就算唔爆,拮埋嚟都可以殺人.咁多樣野 ,我都係鐘意坐直升機,講清楚啲,真係喺個SEAT位《得》吓架渣,想飛番個圈就諗都唔駛諗喇!
隻牛角有成兩呎長,唔知係咪人多唔適應,抑或俾人綁住唔習慣,隻牛個鼻猛咁噴氣之外,重不停咁用隻腳打後蹄.黃牛相對嚟講就斯文得多喇,用嚟參展嘅黃牛,通常啲毛色立立令,呈現金黃色,惹人好感.至於啲蕃茄,包蕊菜,荳角,木瓜
等等,都比我平日喺街市見嘅大得多.嗰陣時無咁多激素,啲優良品種純粹係農民嘅心血結晶.
頭戴羽毛小帽,一路奏樂一路進行步操, 氣氛熱鬧,好多人起身拍掌!
唔知我噏乜!因為訓練員都係鬼佬.表演完服從性之後,就示範點樣制服可疑人物,一個著到爛身爛勢嘅鬼佬突然出現,假裝想襲擊個領狗員,不過喺領狗員一聲號令之下,隻狗咬住個疑犯死都唔放,直至個領 狗員命令下至肯放開口.
跟住出場嘅係一隊穿著棕黃色軍服,頭戴氈帽,騎住戰馬嘅英兵.佢哋首先策騎繞場一周,然後再排成一小隊,每人手持一枝長茅,喺遠處列陣,一聲號令下,有次序咁一個個策馬由遠處衝向表演台前,然後俯身用長茅向預先擺喺草地上嘅木方塊拮起,各有各人嘅目標方塊,喺咁高速底下可以成功將木塊拮起,確實唔簡單,大家都拍爛手掌!重未完,跟住見到工作人員搬咗幾個用鐵扎成,有成3至4米高嘅大圈,隔10米左右放一個,大約放咗8個,排成一直線,同一時間點著晒所有嘅鐵圈,霎時間火光紅紅,場面震撼,原來鐵圈外圍預早用沾滿火水嘅威士繞住.啲戰馬面對住紅紅嘅烈光,喺佢哋烏卒卒堅定嘅眼中反射出嚟,
好似話俾我知,跳火圈之碼,濕濕碎喇!跟住啲騎兵大喝一聲,高速策騎穿過晒啲火圈,搏得觀眾如雷嘅掌聲.
跟住進駐喺堡疊裡面,然後各人佔據有利位置.我見到其中兩個士兵重架咗部重型機關槍喺一個木箱上面,準備殺敵.
前排進攻嘅士兵有多人中彈,跟住見到士兵出動埋手榴彈,火箭炮等等.爆炸聲此起彼落,地動山搖,場面震憾,
戰況慘烈.
明知係假嘅,但我當時都睇到掌心冒汗.喺敵兵重用重機槍狂掃之下,進攻士兵被廹向後退!突然間聽到直升機聲,見到有兩架軍用直升機飛到戰場上空,有十幾個軍人游繩而下,
加入戰團.直升機上有士兵用輕機槍向堡疊敵兵掃射,形勢大逆轉,喺堡疊頑強扺抗嘅士兵,非死即傷,指揮官見大勢已去,唯有揮動白旗投降!
展開救援.一場開開心心嘅軍事表演,最後竟因意外導致死傷而結終,大家都始料不及.


text:
過大禮儀式最後以最現代文明既方式進行,之後夜晚兩家人齊齊食餐飯就完滿結束,等我同大家分享下有幾現代文明啦~
值得分享既係,之前bb收到朋友送既6個裝奇華唐餅禮盒餅卡,因為一直都冇換到,所以就係過大禮時用黎換左8個唐餅實物.大家有冇覺得好奇怪,明明係6個裝餅卡,點解可以換到8個唐餅,係咪搞錯左?其實一d都冇搞錯,因為個禮盒其實都值十幾廿蚊,愈大個既禮盒就愈貴,所以如果唔要佢餅卡上所寫既禮盒裝,將餅卡當現金券用,用黎買散裝餅,其實係換到多1-2個餅架~
而且我仲知道奇華其實有d摺既紙盒,就問佢拎~初初個姐姐都話冇既,只係得紙既禮金盒,之後就係收銀枱下面拎左個未摺扁扁既紙盒出黎.我眼見唔係好大個,問佢又話得一個size,我就問佢想要多一個,佢就好猶豫咁俾多個我,話本來係唔可以的~結果我都成功拎到兩個盒裝我既8個餅,摺起個盒之後先發現,原來個盒都好靚架,大家睇下:
如果大家有需要靚靚仔仔咁送唐餅俾人,但又唔想用左餅卡裡面十幾廿蚊既價值係個紙盒度,不妨用我呢個方法丫~
而之前已經拎定既禮金盒,估唔到盒仔細細,原來都裝得晒我全部3款餅卡,再放埋包羅萬有利是同禮金大利是係面,fit到漏~
黎緊就要忙住寫帖同派炸彈喇~~


text:
Monday, 31 March 2014
媽媽會半歲party
去到覺得好多人呀,有22圍呢!
同banner影張相先!
三個鐘嘅時間裡面,要食野,換片,餵奶,包包nap,抽獎,交收團購物品,影相,玩遊戲,真係cher一聲就夠鐘!
義工媽媽好犀利,搵到好多贊助,連cupcake都有!
題外話:怕熱嘅包包去到會場要除外套除襪除鞋!mama幫你扮到幾型仔都無用啦!
一向我都認為包包係中碼b,唔算大隻,但去到見到好多bb比我想像中細粒,包包喺厭奶嘅情況下都算唔錯大隻啦!
我都好開心join左呢個媽媽會,可以知道自己個仔嘅發現同行為係咪都同大家嘅bb差不多,又有好多有經驗媽媽解答我地呢啲新手媽媽嘅問題!fb真係好犀利!
最開心係識到幾個bb同包包同一日出世嘅媽媽呢!呢日只有我地三個可以出席:
包包已經識拖女仔手手啦,哈哈!
唔知係咪男仔重啲,包包真係重手好多呀!
返到屋企我隻手攰到酸痛呀!
期待我地下一次只係907嘅gathering !
20 comments:
咁快識拖女仔手...叻仔!!ReplyDelete
一拖二喎,包包好叻仔呀 ^^ReplyDelete
咁快就一拖二,第時肯定令D女仔神魂癲倒ReplyDelete
包包好叻咁快就識女仔,仲要打孖上,哈哈ReplyDelete
happy 6th month 包包ReplyDelete
江湖從此多事喇, 多咗包包呢個情場鬼見愁*^O^*Replies
haha 情場鬼見愁 笑c我Delete
咁細個識拖手仔. 叻仔!!ReplyDelete
一拖就拖哂2 個女仔, 真係叻仔!^^ReplyDelete
我當時都有JOIN 一歲生日會, 以為佢地年年都會攪, 點知一之後個個媽媽忙於幫囝囝囡囡攪幼稚園, 無左攪LUReplyDeleteReplies
oh 唔知我呢個last到幾耐呢?Delete
係呀~出席呢D活動都好~我Anki唔算最肥又唔算最瘦~不過做呀媽最開心佢日日清哂我比佢食嘅野~XDDDReplyDeleteReplies
唉我包包雖然唔算瘦,但佢成日食好少野Delete
你好呀,你地生日會cupcake係邊搵贊助嫁?ReplyDelete


text:
2015年12月30日星期三
尋堡
但係坐咗兩個鐘車嚟冇奶油咁就返維也納吖. 漫無目的,兜呀兜.見山上有城堡,就去八吓啦.
Schloss Kornberg, 主要係做婚禮,婚宴生意.
聖誕期間有個Xmas market. 呢日假期後首日啲人返嚟收檔,冇嘢睇.
之後去咗冇幾遠嘅Riegersburg
城堡中有博物館
行上城堡要收路費or搭lift上. 入博物館另外收費.但係冬天呢度唔開.
唯有咁影吓啦.
33 則留言:
呢D城堡可能係私人買起, 用來做生意回覆刪除回覆
以我知好多都仲係啲貴族後人擁有.刪除
是日天氣好好喎,影D相出黎都特別靚D回覆刪除
可是因天氣凍?感覺好冷清.回覆刪除回覆
第一個個market完咗唔會有人去啦. 第二個冬天唔開,更加冇人去.刪除
我覺得以前住係城堡的人很蠢,出入都唔多方便呢!回覆刪除
城堡婚禮對平民百勝係咪算豪華?回覆刪除
一般鬼鬼會覺得係佢哋個dream婚禮?
- 回覆
Happy New Year!刪除
城堡用來做婚宴生意唔怪知修葺得咁靚喇 .回覆刪除回覆
如果唔係冇人幫襯.刪除
咁人山人海係咪啲人仲放緊長假一直放埋過新年?回覆刪除回覆
祝願你有個順利美好新的一年!!回覆刪除回覆
王子真係自由自在,想去邊都得.回覆刪除
祝你新一年事事順利!希望有機會係香港一聚回覆
Happy New Year!回覆刪除
有時收入場費我都係遠觀咋回覆
Happy New Year!刪除
入唔入>> 我睇吓有冇時間同有乜睇囉.
- 回覆
Happy New Year!刪除
有冇係網上買飛架, 咪唔使白行囉.回覆刪除
行上城堡都收費,唔抵喎!回覆刪除


text:
爆 Like王
《選戰》片尾曲 hit咗 捱足 10年陳詩慧:唔係有好歌就得!
全城追睇《選戰》第 3集片尾,王宗堯跟住李心潔行,呢種充滿 MV感嘅畫面港劇少有,搭埋首原創英文歌〈 I'll Be There〉做背景音樂,由意境到視覺效果都靚爆.有好嘢當然自動波不斷推,真金白銀俾錢下載嘅 iTunes榜做足本地 10日冠軍,連 GD同太陽嘅〈 Good Boy〉都要輸畀佢.
首歌原創者陳詩慧 04年入行,喺大台做 music director,吳卓曦首〈別怪她〉都係佢手筆. 08年做過環球歌手只出過一隻碟,連阿媽都叫佢放棄.捱咗 10年,今日叫有代表作,但陳詩慧唔敢高興亦未有再出碟打算.她說:「呢隻歌得咗,咁之後點呢?」
F:《 FACE》 陳:陳詩慧
F:點解會有呢首歌?
陳:個 melody同中文版其實寫咗一段時間喇!年幾前已寫咗,我做《選戰》配樂同埋主題音樂創作,導演嗰日開會就話第 3集有個 scene好特別㗎,要解決佢,但因為時間太緊迫喇,初頭同佢講 sorry冇時間做搵隻罐頭音樂頂住先啦.其實未試過成隻寫英文歌,我諗呢隻歌嘅 melbody都 ok適合喎,咁不如改咗英文詞睇下 work唔 work啦,然後改少少音執吓佢,咦!好似 ok喎,喺好緊迫時間就搞掂咗囉.
F:首歌成為 iTunes榜 10日冠軍有咩感覺?
陳:完全零諗過大家會有呢個反應,仲要係英文歌喎.個個好自然問我有咩感覺呀?包括屋企人問有冇感覺飄飄然?但我完全冇感覺呀,我係好清晰㗎!我唔覺得好大成就,同埋可能做咗 10年喇,即係話我出道時候爆咗一隻歌嘅,就會覺得 yeah得咗.經歷咗 10年然後你同我講有少少嘅成績,我開心感恩但冇嗰種仲唔係我嘅感覺.我實在睇得化呢行,反而係諗緊點延續呢個成績呢,呢隻歌得咗,咁之後點呢?反而會諗呢啲嘢.
F:要一個 DJ播一個唔出名歌手嘅歌係咪好難?
陳:真係好難㗎!睇你有冇唱片公司背景啦,或者任何背景啦,呢個遊戲唔係有好歌就得.呢個圈唔係咁玩其實大家都知,係公開嘅秘密.我唔排除唔否認有 exceptional case,當年阿 Kay(謝安琪)係一個好好嘅例子,阿 Kay喺細嘅公司真係靠歌去換到佢喺樂壇嘅位置,但係有幾多個阿 Kay呢?但你話去爭位,攞獎係比較困難囉.
F: 08年做過歌手但發展一般,呢次會唔會再出碟?
陳:當時打擊都幾大,吓,冇㗎喇?就咁喇.其實當時賣得唔係太差,但唔係好到唱片公司繼續投資喺我身上.好現實嘅,唱片公司角度,你一隻唔得就 bye bye㗎啦.今次冇諗再出碟喇,出碟其實冇意義,我識 10個人只有 1個人買碟,買歌文化唔係咁普及,最 friend嗰班佢哋都冇意識去買,覺得我支持你,我喺 YouTube睇咗識唱咪得囉,冇人有聽歌買歌嘅意識.
F:入行以嚟聽過最難聽嘅說話係咩?
陳:聽過好多難聽嘅說話啦,最深刻嗰句係,「你永遠都唔會係何韻詩囉.你唔好發夢啦,你頂籠都係……我唔記得咗佢噏邊個」.香港做音樂,搵餐晏仔,食三餐都可以勉強嘅,但要去到供樓呀,供屋企呀,就諗都唔好諗.屋企有負擔就千祈唔好入行,特別呢 3年屋企人都幾迫我放棄,因為唔發牌事件啦.家人叫我係時候 stop㗎喇,係時候幫番屋企手.初頭諗住做完《選戰》呢個 project就 bye bye,就返屋企幫手做生意,𠵱家又可以畀我試多陣喇,我媽咪好開心.


text:
( 31-MAY-2016 TUE )
依家習慣一出門口同出 lift 都第一時間望隻鴿 今朝見到黃色一 pat 嘢灘喺度 嚇死我 以為 BB 死咗 好在望多陣 見到 BB 郁咋 ~
今朝其實無胃口 但驚一陣晏晝會餓 所以食米粉餐 食咗 40 分鐘先食完 因為真係唔想食 最搞笑食咗 2/3 呀姐想收 我話仲食架 佢話都凍哂啦 做咩唔快 d 食 ~~~~~~~~
菇場忙下停下 今日中午請半日假搞 fat fat d 嘢 所以其實都心不在焉 好驚一陣做漏嘢 ~
放工即走 約咗媽咪工人同家姐工人喺的士站等 之後一齊坐的士去 fat fat 屋企 一去到就執番 d 嘢 睇下邊 d 要拎走 感恩好 2 點就搞掂 之後坐的士去紅磡 交低哂 fat fat d 嘢就走喇 ~
唔熟紅磡 總之見路就行 見到有間食魚蛋粉就入去食喇 因為附近唔見有茶餐廳 一坐低望下手機 原來都 2 黠半 lu ~
食下傾下 差唔多 3 點半就坐巴士番屋企 勁熱呀 去埋街市買餸 再同里奧大人買麵包就即番屋企沖涼喇 ~
用手機影
再手相機影 哈
同一個動作 好得意呀 我次次影相都叫里奧大人講嘢細聲 d 驚嚇親佢地 之後我同里奧大人講 唔知佢望唔望到我地嘅呢 ?! 佢好大反應話點會望唔到呀 ?!?! 佢有眼家嘛 嘩哈哈哈 點解我問埋咁白痴嘅嘢嘅 可能我成日向下望佢 又有窗遮住 所以覺得佢望唔到我咁囉
里奧大人 6 點 40 分放工 咁就好喇 早 d 食飯早 d 休息 ~
是日懶餐 - 酸梅麵豉蒸排骨 + 菜心
酸梅麵豉蒸排骨 - 買咗樽酸梅麵豉好耐啦 係時候清下去 ~
菜心 - 呢期 d 菜心好甜 又平喎 $11/2斤 一次買兩餐菜就最好 呵 ~
又胃酸倒流 背脊都痛埋 但唔敢同里奧大人講 因為我頭先食條粟米已經比佢鬧 係咁話粟米難消化 但我話已經放咗 1 星期喇 唔食就壞 最多咬爛 d 囉 ~~~~
我 10 點幾瞓喇 里奧大人話睇多陣 "狼牙捧" 先瞓 其實套戲嘢叫琅琊榜 不過我地喺谷度叫狼牙捧 易記 d 嘛 哈哈 ~
野菜天婦羅 + 鱈魚排 + 濃口醬油冷烏冬 (中) 依家炸物做優惠價 只係 $20/2件 咁就抵啦
胡麻雞柳天婦羅 + 炸蝦餅 + 濃口醬油熱烏冬 (大) - 烏冬好煙韌 我最鍾意呢 ^^
( 30-MAY-2016 MON )
今朝同里奧大人食早餐 之後佢約咗 11 點同馬小姐搞 fat fat d 嘢 好感激里奧大人咁落力幫手 佢次次一搞 fat fat d 嘢 半夜就會紮醒 驚有嘢會漏咗要做 所以即刻起身寫低要做嘅嘢 ~
一番菇場即整嘢比龍王 條友叫我朝早比佢 但佢成 12 點先番 我同里奧大人講話佢正 8 婆 又叫人做比佢 自己又咁遲番 如果唔係我請假搞 fat fat d 嘢嘛 ~
今朝勁忙呀 對手未停過 好耐無試過咁忙呢 ~
Lunch time 唔餓 所以出去行半個鐘 之後番菇場喇 ~
里奧大人搞到 1 點半先走得 佢話熱到佢嗌救命 哈 ~
我仍然忙呀 咁聽日到我去搞 fat fat d 嘢 咁即請聽日半日假 所以要更加快 d 做哂 d 嘢呢 ~
唉 個胃超級勁脹 頂到上心口咁呀 想嘔想嘔咁 勁辛苦 @@
4 點先食個蛋糕 其實食唔落 但驚一陣又餓到暈喎 煩 ~
放工去惠康買生果 之後即番屋企休息喇 ~
又睇 Minions 睇咗十幾次喇 不過就次次睇 d 咁 次次睇親都好開心 所以我一開電視就睇佢呢 ~
里奧大人 6 點 40 分放工 感恩我開始有胃口 里奧大人話食完再去食雪糕 我食咗幾啖過口癮就算 因為真係好鬼飽呢 ~
我同里奧大人講話今晚斷斷續續睇咗 3 次 Minions 喇 佢話一星期睇 3 次 ok 喎 我話今晚睇第 3 次喇 之後佢喺度笑 話好恐怖喎 ~
咁睇電視啦 見到畫面濛查查 但講緊登格熱嘛 以為比蚊釘完之後 睇嘢會濛查查 之後廣告完咗 個畫面都係濛查查 果下驚呀 以為自己對眼有事 之後再按下其他制 原來頭先唔小心按到 3D 嚇鬼死 @@
10 點瞓到 10 點半 之後醒咗 里奧大人就話要瞓喇 佢都好攰 咁一齊瞓啦 難得瞓到 ~
元祖大阪小丸子
飯五味海苔飯 / 元祖天津蛋 / 王將咖哩汁 / 吉列魚柳 - 我無胃口 食里奧大人小小飯算喇
五味海苔飯 / 元祖天津蛋 / 王將咖哩汁 / 煙三文魚
元祖餃子 + 宇治抹茶 X 2
( 29-MAY-2016 SUN )
尋晚瞓得唔好之餘 仲要心口附近兩邊都刺痛 痛醒 2 次 勁想叫醒里奧大人 因為我好小咁痛法 不過就算果刻有事 我都唔會入醫院 所以最後都係慢慢抖氣 之後都瞓得番 ~
今朝 6 點 45 分起身 對眼差 d 開唔到咁滯 勁痛呀 即用熱水敷眼 當堂好好多呢 之後即沖涼洗頭出發喇 ~
家姐佢地就約埋朋友去成坤食早餐 我地就同工人就去翠河 就腳 d 嘛 之後家姐話佢地都係去翠河食早餐 搞嘢囉 ~
佢地朋友仲早過我地到翠河 咁我地叫早餐嘅時候都只係 8 點 姐夫有對夫婦朋友都黎埋 佢地住上水架 家姐都話叫佢地唔好黎 佢地話要黎 真係好有心 好感激佢地呀 之後佢地話一出地鐵見到姑姐姑丈佢地 話去緊大酒店方向 咁我話我快 d 食 唔想無人喺度 ~
其實我食唔落 咁等埋里奧大人同工人食完早餐 再買埋早餐比媽咪 我話我地上大酒店先 家姐陪朋友 去到大酒店唔見姑姐喎 不過唔理喇 問佢地可唔可以燒嘢 佢地話可以 咁叫工人燒喇 之後大酒店個人都有幫手燒呢 ~
儀式 9 點半開始 所以我地約親人 9 點一定要到場 ~
姑姐姑丈表哥一行五人 8 點幾到咗 之後到里奧大人屋企人 媽咪屋企人就 9 點過 d 先到 咁我同家姐同媽咪傾計 當然一路講一路喊啦 家姐話每個星期都會同呀妹食一次飯架喇 嗚嗚嗚嗚嗚嗚 喊到我地死死下 之後家姐朋友話唔好喊呀 要媽咪放心走呀 ~~~~~~~~~~
儀式 9 點半開始 之後去火葬場 其實我唔知當時時間 去到見到媽咪工人自己坐 我話做咩唔同埋家姐工人一齊坐呀 佢話想坐出面個位望到媽咪 佢真係好錫媽咪 所以我同佢講 一日佢喺香港 而我一日仲喺度 我就係佢喺香港嘅親人 總知有咩事都唔駛驚 打比我就得架喇 ~
火化之後就脫孝 之後去王朝盛宴食英雄飯 擺咗 4 圍 感激所有人出席同幫忙 ~
我同姑姐佢地坐 傾下講下 我都放鬆咗 d 但其實傾完都唔記得講過 d 咩 呢排都係咁 個腦仍然一片空白 只要千其唔好講媽咪 我情緒都 ok ~
真係頂里奧大人 d 家姐唔順 唔夠飽就一再自己出去食過啦 居然同里奧大人講話 食呢 d 餸要食飯 妳以為係喜宴嗎?! 咁有心情食嘢嘅 ?! 好意思嗎 ?! 咁拿羞家嘅嘢真係只有佢地做得出 真係想串佢地 駛唔駛加多個乳豬拚盤比佢地做餸 ?!
里奧大人成日話佢 d 家姐黎上山係好有心 其實我聽到好反感 呢 d 係基本禮貌 同埋唔好成日自己人讚自己人啦 比人笑咋唔該 ~
差唔多 12 點幾散席 佢地一講叫我堅強 我就即忍唔住喊 所以佢地其實個個都想叫我放鬆 d 但知我情緒唔穩定 個個只會交帶里奧大人同家姐睇住我 家姐話里奧大人所有家姐叫佢一定要睇住我 因為媽咪走咗之後 其實我真係唔想講嘢唔想笑 佢地驚我抑鬱 我其實都驚驚地 不過我覺得係呢個月係咁 搞掂哂所有嘢 我心情應該都會好番 d 嘅 ~
坐 619 番屋企 因為頭先好多灰飛黎飛去 番到屋企即沖涼洗頭喇 ~
里奧大人無啦啦熨衫 我話等我聽晚熨啦 大家都攰 佢話得啦 不過佢真係好勁 可以熨 d 唔熨 d 佢之後都唔好意思呀 @@
睇下電視瞓咗 10 分鐘 之後醒咗 但無耐又瞓番 里奧大人話見我瞓得咁林 幫我冚被同熄電視 佢都入房瞓 瞓到 4 點都醒喇 都瞓咗 1 個鐘 都夠架喇 ~
我依家間唔中會同里奧大人講 如果我死咗之後 佢要點點點 咁我話我依家對妳好好 我會祝妳再另娶一個老婆 但個樣同性格會同我一樣 佢都會有每月一痛 等你點都會記住我呢 ~
之後我睇睇下電視 係旅遊節目嘛 我同佢講 我話我都係帶埋你去 佢好開心話去邊 我話帶埋你同我一齊走呀 哈哈 呢下我笑咗出黎 佢梗係以為我話帶佢去邊度旅行啦 咁啱睇緊旅遊節目丫嘛 之後佢都笑咗好耐 話果下真係唔知話帶佢去邊呢 哈哈 ~
大食今晚喺九龍灣做嘢 做到 6 點幾 咁佢尋晚已經話今晚會喺九龍灣 但我話驚心情未平復 所以睇下點先 咁今日佢再講 即係想同我地食咁 咁又難得佢同我都喺九龍灣 咁約埋佢食飯啦 反正我都想請佢食飯 之前講好咗嘛 ~
食下傾下 我話第時佢要做我安息禮拜嘅司琴 之後佢話如果佢死咗先咁點 里奧大人即刻話叫我播歌扮彈琴 笑死我 串我就最叻 平時又唔見咁轉數快 ~
之後大食話佢有個學生係做 typing clerk 話佢彈琴好似打字咁大力 仲要係打 manual 打字機咁打法喎 呢下好爆 因為 manual 機要好大力打家嘛 哈 ~
食到 8 點幾 我同里奧大人去 Taste 買生果 佢又話陪埋我地買完先番屋企 真係好細路仔咁 ~
沖埋涼就休息 里奧大人幫我吉耳仔 但佢話我隻耳都腫腫地 唔怪得吉到我好痛啦 哈 ~
好攰呀 所以 11 點唔夠就瞓喇 ~
西檸雞
鹹排骨蒜子油麥菜煲
咖哩雞扒飯
艇妹炒麵
( 28-MAY-2016 SAT )
今朝 10 點起身 即刻沖涼洗頭 落街食早餐喇 ~
好開心見到鴿 BB 呀 掛住影相 lift 都唔記得按 哈哈 ~
番屋企抖陣 double check 哂所有嘢 12 點出門口去東海堂買包裝蛋糕 諗住買兩打 點知得番 6 件 咁照買 之後再去德福啦 又係買得 6 件 平時好多貨家嘛 所以去到地鐵站嘅美心西餅再買 12 件包裝蛋糕囉 其實可以去新都城買 不過我話見到即買喇 一陣去到又無 真係精神緊張呢 哈 ~
坐地鐵嘅時候收到冰姑 whatsapp 佢真係真係好有心 會記得呢一日 同埋已經講咗幾次 呢個星期六日會好忙 給我加力 自從媽咪走咗之後 呢段時間我真係好難過好難過 佢真係由朝到晚陪住我 成日叫我快食飯快休息 感激打令 ~
1 點唔夠到新都城喇 咁我地去海港下午茶嘛 咁見到已經有人排隊等拎飛 咁我地都等喇 因為都無心情周圍行 ~
媽咪工人 1 點 40 分都到喇 之後家姐 姐夫 工人都到埋 一有位就入去坐 lu ~
家姐話拎 d 點心比媽咪食 我當然無問題啦 同埋其實媽咪鍾意食嘅嘢 我地都鍾意食 口味差唔多 哈 ~
食下傾下 之後家姐話朋友提佢要剪咗媽咪 d 衫袋褲袋 但唔知點解要剪 總知人叫佢做乜就做乜 所以里奧大人同姐夫都話 可能係人地鄉下習俗係咁呢 ?! 唔係人叫做咩就做咩 我同里奧大人講話剪就剪啦 唔好成日問點解點解 佢鍾意點就點啦 心情已經好難過 佢認為安心就比佢做囉 之後工人即刻去買較剪 咁都已經 3 點喇 我話要走喇 想早 d 去大酒店打點下 ~
翡翠筍蝦餃皇
蟹籽燒賣皇
滷水鵝掌翼
甜醋豬腳薑
中山甜薄罉
香煎蝦米腸
茄子什菌長春卷
蒜蓉蒸鮮魷
清香養顏紅棗糕
海鮮炒飯
家姐同我講 話媽咪工人星期五發夢見到媽咪 媽咪同佢講話要出院 記得拎件衫比佢 工人話 d 衫已經喺北角架喇 我同家姐講話媽咪好憎我 家姐叫我唔好咁講 媽咪都無話憎妳 我話妳等我良心好過 d 媽咪憎我係啱架 我把口又賤 又成日鬧佢嘛 ~
我地坐地鐵去鰂魚涌 今日好焗熱 我問里奧大人同家姐覺唔覺 因為佢地成日都話我怕熱 好在佢地都熱咋 哈 ~
講明今日天氣唔好架喇 感恩由出門口到大酒店都無落雨呢 ~
3 點半到鰂魚涌 咁里奧大人同媽咪工人去 MP 買支裝水 我同家姐姐夫就去大酒店喇 ~
同家姐一齊見媽咪 我地喊啦 媽咪工人喊得更勁 冷靜咗之後就要打點嘢喇 ~
呀 mi 呀喂 4 點 45 分到咗 最奇怪係堂官都未到囉 所以就傾計啦 笠係咁講其他嘢 因為佢知我一講媽咪 d 嘢就喊 同埋佢講咗好多就係叫我對里奧大人好 d 囉 @@ 之後又約我地去行山 佢地真係好有心 其實喺呢段日子 我都好小搵佢傾計 佢仍都唔敢搵我 知我一講就喊 但佢就會問里奧大人我咩情況 同埋我有時我用 whatsapp 問佢嘢 佢答完之後就會即問我近排點 但其實心情都仲未平復 佢就不斷安慰我呢 ~
因為佢地之後仲要去上水 特登抽時間向媽咪鞠躬 感激感激 ~
大食表妹又係 5 點唔夠黎幫手 佢真係好乖 我同佢講話唔該哂 佢第一句就話姨媽我都有份 我好感動 ~
我只知道唔可以同人講多謝 只可以講有心 我都教里奧大人咁講 咁家姐同呀 mi 呀喂講再見 堂官話唔可以講再見 丫 點知喎 @@
之後教會傳道人到咗 又傾計呢 不過我開始越黎越情緒激動 只係不停喊喊喊 我真係好唔想講嘢 只係想喊 ~
姐夫 d 朋友同屋企人 媽咪屋企人 里奧大人屋企人都陸續黎咗 教會另一對同工夫婦到咗 傾咗一陣 佢地話見好多親朋都黎咗 見我地行開行埋 所以話都唔阻我地 其實我同佢地講咗有心之後 我都一路喊 我同佢地講 我只係好想喊 嗚嗚嗚嗚嗚嗚 ~
好似 7 點幾破地獄 咁啱姑姐姑丈表哥 嬸嬸堂哥堂細佬佢地黎到 一見姑姐 我都忍唔住攬住佢喊 我話好掛住媽咪呀 佢話唔好喊 搞到姑姐都喊埋 唔可以咁呀 ~~~~~~~~
喊完舒服 d 安頓好姑姐佢地 無耐就見到 CC 同兔兔 我又係忍唔住攬住 CC 喊 其實我知唔好 咁樣搞到佢都喊埋 但真係忍唔住 之後佢地幫手摺嘢 其實我見到好多人都幫手摺嘢 好感激佢地幫忙呢 ~
我唔知原來道教咁多儀式要做 以為只係破地獄咋 大食表妹知我勁傷心 所以佢一見到我喊 佢就會埋黎攬住我 咁親密嘅動作 佢平時唔會做架 因為佢話唔鍾意比人攬同拖手 但我知道佢今晚全程係望住我 因為我間唔中都問佢餓唔餓嘛 我一望佢 佢已經望緊我 同埋見我一激動就會企喺我身邊 因為里奧大人幫我招呼親朋 而我 只係靜靜地坐埋一角喊 乜都做唔到 喊到好攰 好在無暈 只係無力同頭痛 大食居然拎咗支白花油比我 佢可能見到我成日捽住個頭呀 所以真係好肯定佢係咁望實我 驚我有事 我真係覺得自己超衰格 成日話佢孤寒又點點點 但其實佢係最關心我 我真係要改下自己把死人口 唔好成日只話人缺點呀 ~
好似 8 點要出去燒嘢比媽咪 差唔多行到個爐附近 突然灑咗一陣大雨 好大粒嘅雨 果下就驚喇 因為好多人無帶遮 表弟好好 係都要遮我 其實我有件外套遮住個頭 不過好感恩 灑咗一陣就無雨 lu ~
之後一齊番大酒店 同 CC 傾多陣計 我叫佢地快 d 走喇 大酒店超級凍呀 我對手根本係冰硬哂 所以佢應該更加凍呢 ~
親朋都陸續走喇 剩番媽咪屋企人同姐夫 d 朋友 咁即叫佢地食蛋糕喇 驚佢地餓 我就無胃口喇 好在夠分咋 唔係肉酸 因為我無諗過姐夫朋友同屋企人黎幫手呢 家姐又無講 @@
9 點要清場 因為要打點埋聽日嘅嘢 所以我地同埋大食 姐夫 d 朋友最後先走 搞掂哂都 9 點半 一齊去食飯喇 ~
諗住坐地鐵 不過大食話 619 喺附近 咁跟佢啦 點知佢都唔係咁熟 最後行到去北角坐 619 之後佢話佢都係唔坐巴士 坐地鐵番屋企 咁之得頭先一齊搭地鐵啦 咁佢可以唔駛行咁遠嘛 ~
佢頭先好搞笑 我同佢一路行一路傾 佢可能見我仲係好傷心 問我駛唔駛拖住佢隻手 佢會比我拖 哈哈 ~
番到屋企差唔多 11 點 即沖涼洗頭喇 咁個人其實腦海空白 里奧大人叫我 我係無反應 佢見我無吹頭 即拎個風筒出黎比我吹頭 其實呢幾晚都係咁 要是平日咁樣 佢會話我懶架 哈 ~
今晚好感恩 儀式好順利 但好多人一黎到 第一句就話好大雨呀 其實我地只係出去燒嘢果陣先淋咗一陣雨 所以真係唔知出面天氣係點呢 ~
望到自己對眼 眼皮完全腫哂 對眼得番一條線咋 唔怪得個個人都話我對眼腫哂啦 我唔覺嘛 但就覺得對眼喊到濛查查囉 ~
12 點幾都喇 要瞓喇 聽朝好早起身呢 ~
( 27-MAY-2016 FRI )
今朝 3 號風球呀 勁驚囉 千其唔好打風呀 ~
好餓呀 早餐食吉列魚柳餐 好耐無食 記錯以為雙腸添 唔怪得呀姐覺得我落單有 d 奇怪啦 ~
菇場唔太忙 但 11 點幾就開始忙喇 真係要開行 turbo 做呢 ~
Lunch time 落去行陣 買埋個菠蘿包就番菇場喇 ~
準時開工 都好耐無試過咁喇 做呀做 諗住做完抖下 點知又有嘢做 我放工準時走嘛 龍王打黎話係比唔到佢 我話係 我彩佢傻囉 得 45 分鐘邊做到哂 我已經盡力做 同埋明知今晚要就講明比我知 我唔做其他嘢住啦 之後佢叫我星期一朝早比佢 我話 ok 唔好諗住我幫妳開 ot 呀 最憎 d 人 急又唔講 又唔早 d 比人 話要就要 咁麻煩妳自己做啦下 ~
番到屋企抖陣就煮定節瓜 咁里奧大人 6 點 45 分放工 我就開始煮飯喇 ~
是日晚餐 - 辣茄汁豬柳 + 蠔油燜節瓜
辣茄汁豬柳 - 諗住整生炒排骨 點知都炸唔脆嘅 咁炒埋一堆算喇 ~
蠔油燜節瓜 - 尋晚剩咗 2 個節瓜 但點都要煮囉 其實我仲剩咗一大碗湯飯 所以要里奧大人食哂呢 2 個節瓜 佢一見到就話太多太多 我話唔好成日一拎碟餸出黎 就話太多太多食唔哂 我覺得好煩囉 未食就嘈嘈閉 ~
搞掂哂就沖涼 里奧大人話買芒黑白比我食 想我今晚好瞓 d 但我話唔駛 今晚瞓得唔好係正常呢 ~
其實唔眼瞓 但 12 點幾先瞓喇 點都要瞓 lu ~
( 26-MAY-2016 THU )
感恩一覺瞓天光 但其實半夜都醒咗一醒 不過好快可以瞓得番呢 感恩 ~
早餐食米粉餐 真係好想食濕嘢呀 哈 ~
菇場唔忙 可以抖下 ~
Lunch time 未餓 出去行咗 40 分鐘 再買埋菠蘿包番菇場慢慢食 ~
里奧大人 4 點去官塘見客 見完都係 5 點幾 但今晚我話一定要煮飯囉 所以我放工即走 去 Taste 買埋梅頭就番屋企喇 ~
浸埋淡菜同瑤柱 煲埋飯 再開機洗;衫 等到 6 點 15 分就滾湯 7 點有得食 算快架喇 ~
是日懶餐 - 節瓜鹹蛋淡菜瑤柱肉粒湯飯
節瓜鹹蛋淡菜瑤柱肉粒湯飯 - 里奧大人今日 lunch 話想食湯飯 好在無食 同埋我都朝早同佢講咗今晚食湯飯架啦 又唔記住 仲同我講話 : 原來今晚真係湯飯架 @@ 個湯加咗淡菜瑤柱真係好味好多 真係無買錯淡菜喇 同埋最緊要我記得自己買咗 唔係又嘥嘢架喇 ~
搞掂哂就沖涼 諗住休息 點知李小姐打黎 話今日約咗馬小姐飲茶 叫馬小姐幫手買 d 祭品 佢地真係好有心 樣樣盡力去做 之前我地聯絡唔到 我地個個都好心急 所以依家一聯絡到就快快手做嘢 感恩 fat fat 有咁好嘅朋友呢 ~
睇多陣電視 11 點都瞓喇 ~
咖哩麵包蝦 ($108) - 我覺得咖哩唔香囉
d 蝦都幾彈牙
個包就夠脆喇 索哂 d 咖哩汁 我就唔太鍾意咁食法 哈哈
嚐越脆春卷撈檬 ($65) - 春卷都唔脆架 食完 d 皮仲痴牙添呀 @@ 個醋汁又無咩味 唉
馬拉盞炒嫩菜 ($68) - 好一般啦
( 25-MAY-2016 WED )
成晚發夢 好似無瞓咁 所以鬧鐘響咗 懶咗一陣床先捨得起身呀 ~
里奧大人成日拎完 d 嘢又唔會放番好 今朝又唔記得帶 headphone 咁好在我有帶 咁借比佢啦 之後我話我係叮噹 乜都有 諗住借 d 易話自己好 點知比佢串番轉頭 佢話 : 係啦 簡直係無缺添啦 唔用都有 ( 即係乜都買買埋埋又唔用 ) 同埋妳人一生只係缺一樣嘢之嘛 就係缺德 哈哈 衰佬 ~
早餐食豬扒包 家姐問我係咪好餓 哈哈 我話唔係 唔想食三文治咁悶啫 ~
菇場唔忙 做下 filing 又過咗半日 lu ~
食完 lunch box 就去拎褲 去埋 759 買蟹柳比家姐就番菇場喇 ~
里奧大人 1 點幾上大陸見客 希望可以早 d 番到香港啦 ~
放工即走 原來里奧大人已經喺九龍灣 咁叫佢去旅行社比錢先 之後我差唔多 6 點先到旅行社 佢啱啱搞掂哂 ~
好想食越南嘢 所以去嚐越試下 不過味道真係好一般呢 ~
番到屋企就即打比馬小姐 傾好哂 fat fat 嘅嘢 約定好日子 再打埋比李小姐 不過佢果日唔喺香港 所以我地再約時間 但最後都唔可以改到囉 所以無辦法 lu ~
咁再打番比李小姐 佢都好唔開心 覺得好對 fat fat 唔住 我話唔緊要 最緊要係有心嘛 佢叫我幫佢買祭品 不過我話我係基督徒 幫唔到佢 咁我話妳同馬小姐聯絡啦 佢應該幫到妳 之後經馬小姐同意就比埋電話號碼佢 佢地自己搞掂就最好 因為我依家好多嘢都記唔到 一陣做漏仲麻煩 ~
嘩 傾完都 9 點 即沖涼喇 今晚都有 d 攰 10 點半都瞓覺 lu ~


text:
先喺機場搭火車到火車站.對火車冇咩期待,結果亦真係冇咩 surprise.感覺同香港差好遠,直接 D 講係舊,但都 OK.
中央火車站好型,本身已經係一個景點.據聞係 1889年由一位著名荷蘭建築師所設計.
一去到先搵酒店.行行重行行,由 Central Station 出發.Dutch 原來同英文差唔多,只係佢哋叫做 Centraal Station.酒店喺 Centraal Station 附近嘅一條運河旁邊,應該好易搵.
搵吓搵吓都係唔識路,唯有問人.荷蘭人英文超 okay,連後生仔後生女英文都好 okay.但後生女行得快,結果走去問伯伯.伯伯係華人,超好人,指指點點解釋得好詳細,但喺呢個周圍都係河嘅城市維京人開始有點兒抓狂.
最終好彩都搵到自己間酒店.酒店 staff 好 nice.同佢講英文好舒服.
由於第一日行李被航空公司誤點關係,唯有著住件原本單薄嘅衫先喺 Amsterdam 嘅街頭行.基本上沿住大路去到水霸廣場 Dam 再落去 Singel 花市,最後去埋梵谷博物館,半天基本上已經行晒 Amsterdam 嘅主要景點.Amsterdam 人鐘意以單車代步,單車多到,感覺上似返番去 80年代嘅中國.
喺呢個咁如斯開放嘅城市,drugs 同埋 sex 根本唔係咩一回事.
周圍都係 coffee shop.原來 coffee shop 係要嚟食大麻嘅,Cafe 先係要嚟飲咖啡.維京人最後都係冇試食大麻,不過 coffee 都幾好飲.其中一間比較出名嘅 coffee shop 叫做 bulldog.
經過傳聞嘅紅燈區,D 女人除晒衫淨係得條吊條 bra,對佢哋嚟講好碎料.不過最衰唔俾影相.燕瘦環肥乜都有,目不暇給.不過可能唔係咁夜 (20:00 左右),唔算係好熱鬧.
超級市場勁多芝士同埋啤酒,買啤酒飲仲平過飲水.
總括嚟講,Amsterdam 俾我嘅感覺係好 relax.最衰太凍,唔係真係想租架單車四圍慢慢睇.
******
荷比盧+巴黎遊
0: 初一開始遇厄運
******


text:
Tuesday, July 14, 2015
新學校+上星期回故
32 comments:
Hannah 真係大個女咗好多呀!ReplyDelete
個海胆真係好正,貴就貴D,但難得"真正"放日假,對自己好D都係啱嘅.:)Replies
無錯,就係覺得幾年先難得一次,食盡D都應該既,嘻嘻Delete
Is the new preschool close by? Hope Hannah likes her new school!ReplyDeleteReplies
it's 10 mins drive from home so not too bad.... i hope she likes it too!Delete
新學校真係好貴呀,不過令Mrs Wu你咁滿意,都值得啦!ReplyDelete
同Hannah張合照襯晒衫喎,遲啲你地三個襯晒姊妹裝一定好吸引 :DReplies
係呀,不過普遍都係700 以上,所以加多少少都無所謂.Delete
咦,你唔講我都無留意件衫,哈哈,點會特登match 佢
Hannah大個咗變咗小ladyReplyDelete
妳地個邊搵幼稚園難唔難架?Replies
小魔怪就有,成日發脾氣!!Delete
又唔算難既,但我地呢間都要早d 留位先ok
靚媽依期精神ok喎, 容光奐發~~~ReplyDelete
咁Hannah依家係返學定放暑期呀?Replies
個幾日有nap 可能好d, 呢排返工真係釣哂魚 hahahaDelete
佢返學呀,無人湊呀
聽落新學校真係唔錯,起碼多D嘢玩,老師又有交帶;雖然貴D,但放心同開心重要D^^ReplyDeleteReplies
係呀,我覺真係一分錢一分貨呀Delete
間新學校雖然貴但似乎唔錯喎,最緊要小朋友讀得開心啦﹗ReplyDelete
Hannah大個女咗好多呀,而媽媽你都精神咗靚女咗喎,遲吓出街人哋以為你哋係兩姊妹呀Replies
係呀,我中意d 老師有交帶,同埋佢都幾開心呀(我諗)Delete
佢真係大個左好多,不過脾氣都愈來愈大tim.... 兩姐妹,哈哈, 希望真係keep 到啦
學校同會同家長溝通好重要,唔係都唔知個女晌學校有咩事發生.希望 Hannah 都鐘意新學校啦!ReplyDeleteReplies
溝通真係好重要呀, 我知個女發生咩事自己都安心d呀Delete
HANNAH 大個左好多啊,真係睇住佢大呢 ^^ReplyDelete
"忙就忙D,但好開心呀" <---呢句真,絕對十分認同呀Replies
係呀,呢度個個都真係睇住佢大,希望唔係睇住佢壞啦.哈哈哈Delete
希望hannah鐘意呢間學校,現在學費真係好貴,我2個小朋友學費+校巴+雜費(包午膳+書簿,不包校服),要$15xxx 一個月!!><ReplyDeleteReplies
有一排無見,我第一句都好想講Hannah 又個女左好多啦!^^ReplyDeleteReplies
佢真係大個左好多,脾氣都臭左好多,哈哈Delete
成 USD$930一個月呀.....嘩, 真係幾貴 ! 但mrs Wu 滿意就 過萬都要啦 !ReplyDelete
海胆好新鮮好好味 !Replies
其實大部分都係咁既價,所以想揾間好d 佢讀.Delete
個海膽...真係好好味呀
Mrs. Wu:ReplyDelete
~而家小朋友讀書都唔平, 係半日, 定全日??
~點解Hannah 上台會喊? 不過, 我見好多小朋友都有喊!! 可能他們唔習慣!!
~我覺你精神好好呀!! 帶住兩個小朋友又返工.....你keep 得好好呀!!Replies
Vicky, 你真係識氹我呀,角度問題,我肥左好多!Delete
佢係呀,驚囉,同埋想我地抱,無所謂啦,我唔expect 佢會跳舞,哈哈
佢而家讀全日呀
聽到都覺得學校好,只係學費貴,但第二年開始free,又幾好!將來妹妹一開始都報依間呢!ReplyDeleteReplies
係呀,已經會為 emma 報名呀, 我覺得重質不重量, 至緊要佢讀得開心,我又放心Delete
希望HANNAH都中意新學校啦~ 不過睇你咁講, 學校都真係好幾好呀!~ReplyDeleteReplies
係呀,學校起碼似間學校,個個week 老師都會寫d 野比我地睇,話我地知個女係學校點,唔會話講開心野only, 都會講個女有咩要改善,我真係好中意囉!Delete
新學校幾好啵,有咁多唔同嘅活動,相信Hannah應該會鍾意新學校嘅~ReplyDelete


text:
2014年9月21日星期日
Greyhound cafe ~ 又一城
23 則留言:
你地食好少喎,都幾貴.回覆刪除回覆
都唔係好飽,真係貴架刪除
泰式木瓜沙律冇汁,漢堡包皺皮回覆刪除
目測都覺唔掂回覆
睇見都唔值,7百幾如果食環境服務都話抵吖,服務又唔好食物又唔係好得刪除
我都食過旺角的 Greyhound, 食物唔錯,不過服務真係差, 趕著哂,一次過送哂食物上檯,但張檯又細,真肉酸.回覆刪除回覆
咪係囉,啲嘢嚟得超快,好似唔使煮咁,又唔係好好食,真係唔值架刪除
這間很多人排隊呢...但又不同很特別....暈回覆刪除回覆
都唔明白啲人有乜咁好食肯排咁耐刪除
我去過旺角嗰間,食物同服務都ok喎...回覆刪除
呢間服務態度又真係麻麻回覆
啲服務員質素好唔掂,咁嘅價錢唔值刪除
我去Greyhound三文魚同凍檸茶一定會嗌回覆刪除回覆
但三文魚唔飽呢,食咗都唔飽刪除
又一城, 間間都要排咖啦!!! 見到就煩~ 而家仲要唔好食!! 真係激死!!回覆刪除回覆
咪係囉,間間都排長龍,想傾多句都無地方刪除
三個人食七百幾又真係唔平噃.回覆刪除回覆
七百幾唔係好貴,但咁嘅質素好唔值刪除
佢係新加坡本店可能幾好, 但係嚟到HK完全唔掂, 又貴份量又少, 最重要係唔好食, 我係尖沙咀食過一次, 都唔會再幫襯.回覆刪除回覆
我都唔識呢間嘢,係朋友成日食,有時限時有時又唔限時,呢一間價錢貴又唔值刪除
早個星期小高又係幫襯Greyhound Café,不過o係太古城果間,當日5:45去到都要限食1.5小時,兩口子去幫襯還ok(基本上食飽都唔想阻人o也做生意),但想同朋友坐耐d傾下計,1.5小時真係非常唔夠喉......但依家好多食市都係咁,有時同朋友出去食飯,都要諗一餐!煩 ~回覆刪除
而且呢間唔平架....講thai food完全唔正宗,叫返西菜較穩陣.回覆
咁嘅質素, 咁嘅價錢,下次無幫襯!回覆刪除


text:
淘寶訂西裝?
因為實在有太多結咗婚嘅朋友警告過我地,所以我地好早已經決定結婚當日會留多啲時間喺個廳度,唔會走咗去換衫轉妝 set 過個頭.亦正因為我地當日唔會換咁多衫,所以貪玩嘅我地就決定影結婚相會換多幾套衫喇!
之前有提到我地揾咗 Jammie Ting 幫我地做 styling, 佢大概俾咗個 idea 我要買點樣嘅西裝俾老番.Jammie Ting 建議我出去度身定做,大概一千蚊一套.但係老番今次要成三套西裝去襯返我唔同嘅造型,如果三套西裝要成三千蚊,我諗起都打冷震!俾二千幾蚊租我地覺得更加唔抵.加上我地要影四日三夜,所以好大機會要再加錢(多數租衫係租三日兩夜),所以真係唔知點算好.
最後我自把自為懶叻咁上淘寶揾西裝喇.我有 research 過吓,個做法係揾啲本地嘅專業裁縫度好身,然後就上淘寶揾啲有做我地鍾意嘅款嘅賣家,俾個尺寸佢地,叫佢地依住個尺碼度身定做.我聽落覺得好 make sense 好簡單,所以我跟手上網揾到話中環萬邦行有啲好老字號嘅裁縫,就同老番上去度身.度好身之後上淘寶揾到間啲款好睇態度又好嘅賣家,俾個尺寸佢地,就可以七百蚊幫我地做三套西裝!
其實我俾 Jammie Ting approve 啲款嘅時候俾佢發現我個淘寶訂西裝計劃,佢聽到都唔知點俾反應我.對男裝衫特別有要求嘅佢真係幾反對,但係反叛嘅我就覺得橫掂都無人試過,就等我試吓啦!可能無事呢!
最後啲衫嚟到,亦俾唔到我地一個出人意表嘅 pleasant surprise.總括嚟講老番只係得一個方法形容啲衫,就係好似魔術師嘅道具衫咁.無論係啲料定係個尺寸同款式都連亞視啲道具衫都好過佢!老番一路試,一路都唔知好嬲定好笑!
啲衫同啲裙一齊到香港嘅時候已經係我地臨飛之前最後個 weekend. 好彩老番禮拜六唔駛返工,於是就去太古城揾衫.呢個經歷又令我覺得我地其實好好彩,住得咁近太古城,一個咩舖頭都有嘅商場.老番喺 Zara 度買到一件好 fit 又好型嘅西裝,不過就要千幾蚊.然後第二套就係喺 H&M 最裡面嘅男裝部掛喺一排男裝衫最埋邊嘅一件好孤獨嘅斷碼西裝,點知又係 fit 到老番不得了,仲要標價都只係六百蚊.最開心嘅係,我地攞到埋 counter 俾錢先發現原來件褸仲有半價,只係需要三百蚊就搞掂!最最最後第三套因為係燕尾服,都肯定好難買.我上網發現都係金都最多款揀,同埋四,五百蚊有交易,所以決定去多金都一次.我地其實之前行過見到地下嗰層有一間租男裝衫,之但係我平時唔會行地鋪,因為一定貴過樓上,不過我地都係即管入去睇吓.因為個款好 fit 同兩父子個服務態度都好專業,所以我地都無再多行,決定同佢地租.價錢雖然唔平,要六百蚊,但係佢地唔駛因為四日三夜而加我地錢,所以我地亦即刻順晒氣!更好嘅係之前 Jammie 吩咐落要幫老番揾多對白色鞋,我地今次喺三樓揾到對老番好鍾意嘅白色半波鞋/禮服鞋,令到我地又搞掂多一樣嘢!
雖然最後洗多咗好多錢,但係買到同揀到老番好鍾意又著得有信心嘅衫先係最緊要.更開心嘅係淘寶個賣家最後唔洗我喊打喊殺,好順攤咁肯退返大部份嘅錢俾我,所以都唔駛蝕好多!今次買西裝嘅經驗實在好刺激好好玩,而如果有緣睇到呢篇 blog 嘅你本來都想喺淘寶訂西裝,但就因為你睇完我地嘅分享之後打消念頭,令到你地可以避免一次災難嘅發生,我都覺得我地呢個經歷係非常值得嘅!


text:
14 Oct 2013
今日宜蘭一天遊, 因為有BB, 決定包車舒服D, 費用大概NT$4000, 10個鐘.
而家雪山隨道開左, 台北去宜蘭大概1個鍾多少少, 都幾方便.
第一站: 糖果工房
可惜唔岩時間, 無得整糖果, 唯有周圍影下相
臨近Halloween, 好多Halloween包裝
chocolate bar, 自己簡字
老婆辛苦了:P
老公一輩子:P
玩野既包裝XD
舖頭外面環境都唔錯
仲有間餐廳
買左少少糖果食XD
之後去幾文廣場
BBG交到戲:P
佢以為真的推得走:P
BBG第一次盪鞦韆
跟住去食lunch, 呢間餐廳係無料料理, 即係無餐牌, 餐廳每天自己安排唔同set俾客人
裝修古色古香
前菜都好多度- 鴨胸
刺身
海鮮煲
唔記得係咩, 好難食><
冰鎮梅子汁,
烤魚
最好味係呢樣燒汁牛肉
仲有炒飯....etc 食到好飽
之後行公園, 但個度勁多蚊, 好彩有帶防蚊帶俾BBG =.=
行行下已經忍唔住訓左Zzzz
老公終於有時間同我影下相=3=
最後一站去羅東夜市, 但無野好行
試左好好味既包心粉圓, 好彈牙, 好想再食, 唔知HK邊度有
因為唔肚餓又累, 決定提早番台北, 結束今日行程XD


text:
2009年10月8日星期四
是日小購物+FRENCH NAILS SHARING
永和粉樸 $7 + 2WAY粉樸 $8 + BOURJOIS FRENCH MANUCARE KIT $128
永和一向用開黎卸妝洗MASK既,一個月都會換一個O架啦, 2WAY CAKE粉樸就係因為本身用開既有D殘殘地,所以買過個新既換,呢隻我都未用過,但見唔係貴買黎試下...
至於買BOURJOIS FRENCH MANUCARE KIT,就係因為我本身D粉色既NAIL POLISH冇乜,OR有部份杰杰地唔太用得,咁之後要做伴娘都要油番少少指甲啦,但我自己平時用開既太SHARP啦,唔O岩用,呢隻我以前用過覺得幾靚,於是又買番...
一SET3枝, 肉色底色,白色甲邊,仲有枝TOP COAT
原先我去到見到有另一個牌子都有FRENCH NAILS KIT賣,仲要平D添,但隻BASE我唔鐘意,真係純肉色,BOURJOIS呢隻係肉得黎偏粉紅O架,我覺得好靚,所以貴D都買番佢囉!!白色甲邊既甲油掃係半月形既,方便畫甲邊,但左手油右手會有D困難,以前呢罌我多數用黎點波點用(我有枝波點筆嘛!!!),TOP COAT唔錯,我覺得都幾令,但當然SALLY HANSEN既MEGA SHINE仲令啦,而且快乾D添,不過佢同部份甲油唔夾,會有D化化地,咁而家有BOURJOIS枝TOP COAT,咪可以搽埋平時MEGA SHINE用唔到既甲油囉...
搽O左既效果(手指公)
我其實D指甲未夠長搽FRENCH NAILS O架,不過我想示範下比大家睇,所以搽一隻囉,你同其他冇搽既比較下,真係有D似出去比人做GEL甲O架,不過我之後有搽多層MEGA SHINE,唔係佢唔會令得咁勁既.....雖然搽白邊都幾靚,不過如果指甲有咁上下長又搽白邊,會好似假甲O架,所以我應該會搽銀色閃粉做邊,會自然一D,我又易搽D嘛....
訂閱: 發佈留言 ( Atom )


text:
之前我都曾經提過最近公司搞好多活動,係中秋節其間我一連兩個星期上左兩個整月餅班,一次係冰皮(綠茶紅豆,黑芝麻同綠豆茸),另一次係酥皮奶皇月餅,兩款都好好食,點解報晒兩個﹖因為唔洗錢羅XD,同埋今次學左出年試下自己整.今次嘅出品同上次個拿破侖好大分別,因為今次唔係响”二XX”學.呢間嘅規模雖然比較細,唔係每個人都有一套工具,我地4個人一組,要輪流用或者係每個人做D唔同嘅步驟,但我覺得整體黎講都好過”二XX”.
其實冰皮月餅同奶皇月餅嘅做法差不多,難度都唔係好高.幾年前,Athena係”二XX”學過整冰皮,但真係難食到食唔落,唔係因為佢失手,原因係個食譜用了太多”現成野”,就連豆茸都係用現成,緊係唔好食啦,比錢上堂嘅人都係想用天然嘅材料去整食物,等食嘅時候安心D,用咁多半製成品,又難食學黎做咩呢﹖不過我聽講佢地再早期D嘅課程,講緊4-5年前,係唔錯的,唔知點而家會咁.
講開月餅,其實我並唔係咁鍾意食,由其事冰皮,因為冰皮實在太多古靈精怪嘅味道,有時聽個名都唔想食.以往我每年最多食到一個(傳統月餅),所以如果嗰年有一盒月餅的話,通常到最後都要掉兩個,我曾經諗過傳統月餅幾時會式微,因為又唔健康又貴,要買嘅原因大多數都係因為過節送禮,我想信最終要掉嘅數量都不少,所以我覺傳統月餅係會比取締,但又唔會無晒,只係需求量會減少.
最後因為我最近太頻繁出席公司嘅活動了,在出席公司嘅保齡球賽中途收到一個留言,之後無奈地回家了=.=.
煲紅豆
煲綠豆
冰皮製成品未焗嘅奶皇月餅
製成品


text:
好耐好耐無寫blog la. 好想補返寫幾個月既野,但仲未有時間.
終於讀完四年半既high dip 啦,再計埋f dip 真係好漫長既旅程,巳經好攰唔打算再讀落去,可能真係同健康及年齡有關係,以前一星期四晚夜都仲捱到,最多個人殘d, 依家真係讀都想讀一星期,一兩晚既興趣或實用課程.但真係要抖抖先.
除左忙讀書,忙返學,忙考試,仲有忙考政府工,忙新屋.其實自己算唔算勞碌命唔知,最少有人講過我晚運都算唔錯,唯有信住先令自己開心一下.
親親終於收左樓啦,大家都努力想像及計劃新屋,都幾sweet 幾開心,有少少意見不合發生過,但都唔算多磨擦,因為巳經俾左大半決定權係親親手.不過親親都係唔夠細心,無左主動求婚呢個環節,有點失望,不過親親唔太懂氹人性格,真係好難期望太多.為左唔好令自己失望,最好方法係唔好太著緊.
政府工申請左兩份,考完第一關,唔知無溫書定睇漏電郵,所以最後只有一份工有得in. 總好過無既,反正知另一份實fail 只係希望in 多d個人淡定少失準,希望可以答到佢地問題,對考ca 幫助多d, 最後都算順利,好想考到又派到ok既位置,親親新工壓力可以無咁大,可以做佢鐘意既野,我都唔洗再煩工作轉工,擔心老左既生活等.但越來越多人爭既政府工,可以抱期望嗎?
新年過後就新屋裝修完成,旅行啦.跟住自己會找新工,總不能長期掛住盼望又唔實在既政府工,如果有offer 就話唔介意做多幾個月,但我介意長期仍然咩都學唔到,過幾年又跳唔返出去,好似無做過會計咁.如果好似話在kh 既日子咁,最少kh 同事好,人工好,感覺有價值一點.
新家感覺唔錯,我都幾鐘意,除左廁所太細,浴室面盤大左少少,令到有少少壓迫感等.
蛇年新娘仲有半年到,仲未有太多真實感,但隨意既自己,簡單著靚靚簽紙都可以,唯有不要想及煩太多,交俾親親決定啦.
多謝親親一直對我好,包容我,希望可以一直甜甜蜜蜜,開心落去啦.


text:
馬鞍山綫烏溪沙 財務公司支店検索
烏溪沙
烏溪沙站是港鐵馬鞍山綫的下行起點,上行終點站,乘客可在此乘坐往大圍列車,往返九龍及新界等地,位於馬鞍山西沙路旁,是該線其中一個架空車站,馬鞍山綫通車前,因為車站位於利安邨的東面曾命名為利安站,最後以鄰近的烏溪沙和烏溪沙村取名為烏溪沙站,於2004年12月21日啟用.
烏溪沙站只有少量商店如便利店,銀行,唐記飽點,勝豐壽司及兩間地產代理,站內亦設有兩部自動櫃員機及4個報紙櫃供乘客於早上免費取閱.車站南面設有烏溪沙站公共運輸交匯處,方便市民轉乗其他交通工具到九龍東,葵涌同西貢,亦有小巴去西貢各村.
大堂入付費區設有洗手間供乘客使用.車站出入口設有客務中心,增值機和售票機,另外亦有為盲人指導的錄音提示器.此外,出入口亦設有特闊閘機,方便有需要人士出入閘.車站設有兩個月台,以一個島式月台設計排列.月台可容納8卡列車,但現在只開放其中4節.烏溪沙站的月台並沒有設置月台閘門.
烏溪沙站設有A1,A2,B,3個出入口,車站的北面是通往西沙路的行人天橋,西面為利安邨和錦龍苑,其上蓋是私人屋苑銀湖·天峰.
烏溪沙站位於馬鞍山的東北端,進出車站的多為銀湖·天峰,迎海,利安邨,錦龍苑,翠擁華庭,西貢北帝琴灣,樟木頭及泥涌的居民,也有前往西貢區郊區的市民使用此站搭乘馬鞍山綫.乘客主要利用馬鞍山綫去馬鞍山市中心,或經大圍站轉東鐵綫出市區,新界北以至過境往中國大陸.由於附近只有烏溪沙村和少數屋苑,乘客不多,但上學放學時間,都有大量學生利用此站.


text:
2013年12月31日 星期二
論希臘羅馬公民身份(下)
論希臘羅馬公民身份(下)
上篇講羅馬開放公民身份,積極吸納移民,戰敗國人民及解放奴隸加入公民行列,終於變成西方最偉大嘅帝國,接近擴張嘅極限.爲咗消除內戰,同時令帝國得以正常運作同發展,羅馬帝國嘅公民身份經過兩次重大嘅轉變.
奧古斯都:制度性吸納公民新血,促進帝國繁榮昌盛
帝政初期,意大利半島已經變成羅馬帝國嘅本國,所有原來其他城市嘅公民都變成羅馬公民.於是公民身份如果要繼續開放,就要轉爲向廣大嘅行省人民開放.但如果向全部行省人民開放,唔單止引起原來嘅公民不滿,而且亦會超出當時制度嘅容納能力,最後天下大亂.
深思熟慮之下,奧古斯都將吸納羅馬公民嘅方式制度化.其中一部分政策係由佢養父凱撒生前所制定,就係做醫生同教師可以成爲羅馬公民,不過唔可以世襲.此外,以前亦已經有贈予地方豪族公民權,或者俾有錢人買公民權嘅習慣.更大規模嘅吸納公民措施,同奧古斯都嘅軍事改革有關.
奧古斯都爲咗弭兵息戰,決定將五十萬大軍大幅削減至十七萬人.但係,呢十七萬人,通稱軍團兵,並唔係羅馬嘅全部兵力.奧古斯都改革兵制之後,每個軍團除咗軍團兵,仲有數目相當嘅輔助兵.軍團兵只限羅馬公民應募,而輔助兵就專爲行省人民而設,而且軍團兵嘅裝備較佳,薪餉較高,服役年期更短,退休金亦更多...即使係咁,輔助兵依然吸引大量行省人民應募,因爲輔助兵退役之後,可以獲得羅馬公民身份,而且可以世襲.
當時嘅羅馬公民比起行省人民,實在有唔少優待,因此能夠吸引行省人民應募輔助兵.例如司法,羅馬公民唔怕受行省總督或者官吏欺壓,因爲有個喺羅馬嘅法院做上訴庭,咁就唔怕俾地方法官屈打成招;想做中央或地方官,更加係非羅馬公民不可參選或投票;最現兜兜嘅着數就係稅制,除咗人人都要俾嘅消費税(税率1%),行省人民每年都要俾10%嘅行省税,而羅馬公民就唔駛俾行省税,只係要俾一筆過,税率5%嘅遺產税同解放奴隸税,而且前者只要係六等親以內繼承就免税,後者其實係奴隸嘅贖身費,主人通常只係暫時代繳......
於是,羅馬公民唔單止有地位,而且有現兜兜嘅着數,足以吸引大量行省民當兵,做教師及醫生;而吸納呢啲以職業貢獻帝國嘅行省民做羅馬公民,亦對帝國嘅防衛同發展有利.於是百多二百年後,羅馬帝國嘅精英階層,包括皇帝在內,就多咗好多以前係行省民,但努力咗幾代嚟貢獻帝國嘅家族.真係好有獅子山下精神...吖唔係,係羅馬精神先啱.事實上,而家唔少國家嘅投資移民同工作移民,喺精神上同羅馬帝國吸納公民嘅措施一樣,可以話,呢個係羅馬重要遺產之一.
卡拉卡拉:行省民自動變成羅馬公民,卒至帝國衰落
奧古斯都改革,奠定羅馬帝國發展強盛嘅基礎.兩百幾年後,一個唔多出名嘅羅馬皇帝卡拉卡拉,頒布咗一個“安東尼奧勒令”,結果摧毀咗呢個基礎.勒令嘅內容好簡單,就係將所有未曾取得羅馬公民身份嘅行省人民,升級做羅馬公民.
公平,真係好公平;大鑊,真係好大鑊.
公平,大家好易理解,因爲所有行省人民---直到呢個時代,依然佔帝國境內大多數---自此變成羅馬公民,享有同等嘅司法權利,政治權利,仲有低稅率.但係大鑊呢一點,如果你唔係羅馬皇帝或者執政官,總督,元老院議員等等嘅國家棟樑,又冇一千八百年後嘅馬後炮觀點,當時嘅人未必咁容易睇得出.
首先,我哋睇返上面,奧古斯都改革之初,點解唔將整個帝國嘅人都變成羅馬公民.就係怕當時原來嘅公民反感,與及要令制度可以容易處理,避免天下大亂.卡拉卡拉嘅勒令,正正就係導致奧古斯都最想避免嘅情況出現.
原有公民嘅反感並未大到排擠新香港人...吖應該係新羅馬公民,但係佢哋當中大多數都係親自或者有先祖嘅努力同貢獻,先至可以成爲公民;但而家嘅新公民,喺佢哋眼中,根本乜都冇做過就有公民身份.而新公民就認爲,好命好過好波,駛乜做輔助兵喺雪山,森林,沙漠同蠻族死過吖,而家皇帝開句聲就令大家都可以拎到着數,哈哈哈,咁搏咁勤力,把鬼咩.結果,就係爲國盡忠,貢獻社會嘅羅馬精神,變得蕩然無存.
失去奮發向上嘅精神,任何制度都好難有效運作,何況呢條勒令嘅後果,會直接沖擊當時嘅各種制度.例如司法制度,本來羅馬嘅“終審法院”只爲佔少數嘅羅馬公民而設,但而家人數一次多咗幾倍,案件數量亦成比例咁增加幾倍,但法官同律師冇辦法同時增加,咁你話,點算?結果就係,終審法院接近癱瘓,十五年後另一個皇帝被逼立法,將終審權交俾行省總督.以前最少有部分人可以上訴,而家個個都冇得上訴,真係好公平.
又例如財政.呢樣就真係小學生都識計,一生人交一次5%嘅遺產稅(仲要六等親以內免税),解放奴隸税,同每年10%嘅行省民税比,邊樣嘅稅收多啲?咁你話,咁搞法帝國財政一下子少咗咁多收入,點算?嗰陣又未有債券,何況債券都要有足夠稅收擔保先有人敢買,唯有每次政府要錢嘅時候就加新税,加下加下稅率就高到不得了,同時税項多到記唔住.羅馬本來嘅簡單低税率稅制,就變成複雜高稅率稅制,而全體羅馬公民,不分新舊都要硬食,真係好公平.
更大鑊嘅係軍事.輔助兵之所以可以忍受低薪同更長嘅服役年期,完全因爲退休之後可以得到羅馬公民身份.而家忽然間人人都係羅馬公民,咁輔助兵自然會要求同軍團兵同工同酬,雖然會大大加重財赤,但係咁先公平㗎嘛.
不過,喺羅馬嘅軍隊入面,公平係會好大鑊.首先,輔助兵最大嘅吸引力在於退役後嘅公民身份,而家忽然冇咗呢重吸引力,就令行省嘅“新羅馬公民”再冇動力當兵,做成徵兵困難,即使後來同工同酬都冇辦法湊足新兵.其次,以前輔助兵表現得好,可以升格做軍團兵,甚至做百夫長同軍官,而家冇咗升做軍團兵呢部分,就令佢哋當中嘅大多數都唔再願意爭取表現,而原有嘅軍團兵亦因缺少競爭而變得怠惰.
呢個公平咗但又懶咗嘅軍隊環境,加上日漸加劇嘅財政赤字,時有時冇嘅軍餉,與及全體新舊公民突然失去奮發向上嘅動力,結果就係後世所謂嘅三世紀危機:蠻族屢次擊敗羅馬軍,喺帝國境內燒殺掠奪;將領擁兵自重,各據一方,內戰打個不停;行政癱瘓,法律廢弛,各級政府無法運作.最後羅馬帝國實在太亂,於是戴克里先爲咗重整帝國,決定將帝國嘅根本,由法治改爲高壓極權,羅馬帝國於是變質,最後瓦解.當然,喺帝國末年,幾乎人人都要交重税,俾蠻族搶過幾次家當,最後成個西羅馬帝國滅亡,齊齊做亡國奴,一樣係好公平.
國家的公民如何,國家的日子也必如何
由希臘羅馬文明嘅公民身份變遷可見,公民身份有幾開放,點樣開放,都會影響國家嘅發展.因此後世對於公民權利義務點樣界定,點樣吸納移民,都視爲重要嘅國策.太狹隘會妨礙發展,太開放會敗壞國政,人人冇權同人人都有好多權,同樣會危害國家生命.國家的公民如何,國家的日子也必如何.
張貼者: Jacky Chan 於 下午7:15
訂閱: 張貼留言 (Atom)


text:
2013年10月3日星期四
我的韓國男友(三) 家人篇
記得澳洲一簽完左之後, 我去左釜山玩幾日, 個o個星期日Oppa帶我去佢由細到大都會一家人去既教會. (佢屋企幾代都係基督徒)
個日佢既父母係台上有份唱聖詩, 而我在台下好努力望住個螢光幕, 即使個時韓文根本勁差, 都出晒腦汁咁去試讀同扮好投入咁唱歌. 之後牧師開始講道, 我一句都聽唔明, 幾咁眼訓又早起身, 又未食早餐, 真係想合埋隻眼, 但係我又知佢父母係台上一定望住我地, 所以我狂用手指甲針自己大脾, 等自己唔好合埋眼.
個兩粒鐘真係超大壓力, 話晒都係第一印象, 廢事衰啦. 教會結束之後, 我地就去左附近一間傳統韓國餐廳食午餐. 除左見面, 講左句"안녕하세요. 처음 뵙겠습니다"之外,之後既時間都係Oppa同佢屋企人傾計,而我負責賣笑.有時佢屋企人都會同我傾計,問我問題,不過都係佢地同Oppa講韓文,Oppa再翻做英文話我知.
Oppa媽問: 做韓國女人好辛苦嫁喎, 佢話佢知香港女仔好大小姐, 通常都係d男人做晒, 問我如果搬黎韓國住捱唔捱到, 識唔識煮飯. 哇, lee個問題真係考起我, 捱唔捱倒真係唔知, 捱唔到係咪可以隨時返香港.
好在Oppa又話平時係澳洲都係我煮飯, 仲識煮韓食. 之後Oppa媽就開始講: 同外國女仔一齊, 要諗好多野, 唔係剩係Oppa一個人問題, 而係成個家族問題等. 又要顧埋我地如果有小朋友, 個小朋友唔似韓國人點算. 同埋Oppa媽又問我地打算幾時結婚, 唔可以一直咁working holiday周圍去.
最後係我身材唔高, 佢媽咪好擔心如果生左個小朋友唔高點算.我聽完以上Oppa翻譯返比我知既內容後, 真係唔小心講左句: 咁不如你娶個韓國小姐啦. 好在Oppa爸對我評價又幾好, 唔知點解會覺得我善良, 同可愛, 仲話睇得出我有一顆真心愛佢個仔.
咁我其實係下年諗住去韓國, 但到宜家都心大心細去首爾自己一個闖下, enjoy下一個人生活定係去釜山同Oppa一齊住, 講真我真係未有心理準備面對佢屋企人.
我: 如果下年我黎到, 你媽咪都係唔想你同外國人一齊點算? 如果我唔適應韓國既生活點算?
Oppa: 咁我地私奔返返黎澳洲啦
3 則留言:
Lizzy, 唔冇擔心住啦! 總有辦法 work it out :)回覆刪除回覆
貓 叮: 我會化擔心唯力量. 見步行步啦. 哈哈唔憂嫁住刪除
真愛旅舍視頻聊天室回覆刪除
真愛旅舍視頻聊天室
真愛旅舍視頻聊天室
6699視訊美女
上海聊天室交友
視訊美女聊天交友
視訊網絡聊天室第九視頻
九聊視頻
異性視頻交友
男人女人做愛視頻
視訊1905電影網在線觀看
電影在線觀看免費網
土豆網電影在線觀看
愛上擼綜合成人網
色人居情色網
亞洲xooo8綜合成人社區
人妻管理員2視頻
天天色成人綜合網
成人小說在線視頻
90後成人色情圖片
成人色系電影
狼群影院
伊人成人影院
久久色悠悠綜合網
天天色綜合區
操一操電影
色夜AV影院
色AV成人網
狼群影院
色也色
哥也色蝴蝶谷
咪咪影院
情色咪咪網
台灣甜心女孩視訊
漾美眉視訊交友
Q女孩真人視訊
真人秀視頻聊天室
真人秀視頻聊天室
免費寂寞交友聊天
台灣甜心辣妹視訊
台灣視訊聊天室破解
影音視訊聊天室
真人美女視頻交友
一對一免費視訊聊天室
台灣麗人視頻聊天室
台灣麗人視頻聊天室
真人秀聊天視頻網站
真人秀聊天視頻網站
免費午夜聊天室
免費午夜聊天室
在線視頻語音聊天室
在線視頻語音聊天室
免費語音視頻聊天室
免費語音視頻聊天室
同城視頻聊天室
同城視頻聊天室
視頻聊天網
視頻交友
真人勁歌熱舞
真愛旅舍
視頻交友
視頻交友
真愛旅舍視頻聊天室


text:
最近又失眠 只怪太晏起身 自己又唔係可以長訓既人
不過今日好勤力啊!! 補完phy就去左自修室 都溫左2個半鐘
明天會再努力 不過時間真的不夠用
夜晚同阿e,表妹,舅父,bonnie,公公,婆婆去九龍城食泰國野
因為遲黎既關係 叫左碗所謂既彩虹粉
湯底係紅色的 好恐怖 食左d餸就無食喇
可憐我成日都未食過野
then公公佢地走左我地就行九龍城廣場
因為要去睇電話 都係出w850i 無白色 要訂
下星期5先到手 反正我都唔急既
不過真係好好好抵!!! 不枉我由上年等到今年3月 無蝕 哈
最後玩彈彈波 4個大人1個細路都crazy
最crazy係我阿e 玩左$4x win左好多垃圾
我得到黑白豬貼紙1大張
再之後就去左食甜品 搭巴士回家
媽媽買了位元堂燕窩白鳳丸給我
要條整好身子 內外都要兼備
Samantha Vega wallet到手了!!! 超喜歡的1個牌子
太配合我style吧!!!! paris,beyonce都在代言這品牌的其他line
還是我個個最漂亮 哈哈哈 yeah
1日之間 我已經變成1個窮困小女人 哼*
小學時好鐘意吳佩慈 佢唱歌真係幾正架!!(同上下文完全無關!)
p.s 今日由我阿e口中又知道樣笑料
係關於我個搞笑親戚
話說佢又因為我而同佢老公嘈交
事源係佢細妹買左個gucci袋 2千幾
因為佢細妹講到大時大節要拎去威 咁佢老公只係答左句
你細妹買左2千幾就威 咁阿妹(即係我=__=")咪要拎去飛
就係因為咁 我又再1次成為千古罪人再1次成為佢眼中釘
重要嘈左個幾星期 無出過聲喎
唔怪得佢咁憎我 我係咁成為佢地導火線
之前生日男朋友送westwood我 佢已經鬧我跟風
阿姐 成街都隨手執到個westwood 都唔知有咩咁出奇
重試過好多次 周不時講我壞話
又話我係狐狸精 最搞笑係話我以怨報德
我都唔知我幾時做左d咩怨 又唔知佢幾時德過我
重要所有野都唔關我事 我好無辜!!!!
鬧人又要背後 係面前又扮nice 好假
咁又係 佢係面前鬧 所有長輩級1定幫我
唔好諗住蝦我啊 好多人錫我的!! 我1點都不好恰
俾我係你 就會對我好d 有事上黎我都會幫下口
而唔係好似依家咁 做咁多野都唔知為咩!!!
真係 死蠢!!
哼哼哼哼哼 我無講係邊個搞笑親戚架 !!!!!!!!!!


text:
超緊張既PAPI即刻打電話约見瞖生,雖然係懐疑個案,慎重起見,我地都通知左診所,姑娘叫我地到達診所時再題醒掛號處安排我地同其他病人分隔開,到埗後,我同卡樂B就留係車度等,一叫名就直入診症室.
唔係卡樂B既FAVORITE DOCTOR,但都無緊要啦,D病徴咁明顯,邊個睇都一樣啦,但卡樂B就失望左D囉...
醫生話照睇都八成係水痘啦,不過如果跟住個日再多D就百分百肯定係啦!因為有微燒同埋D水痘會痕,醫生開左退燒水,止敏感痕癢水同LOTION,吩咐我地比多D水卡樂B飲就走得!
D媽咪朋友都講左,小朋友出水痘,第2/3日會出得最多最辛苦,雖然都已經有呢個心理準備...但MAMI個心都仲希望卡樂B係幸運D既一個,係咁意出10零粒就算啦.
第2日起身一CHECK,多左10零粒,好!
第3日先到戲肉,出多左好多,仲出埋晒係D好”吊轉“既位置:耳殼,頭皮,手指節,掌心,PATPAT,就連眼皮下都有...
夜晚都瞓得唔好,成晚好似打仗一樣轉來轉去,一時打横瞓,一時打直瞓,有時仲成個坐左係度,MAMI唯有幫佢掃背脊,等佢舒服少少...
呢個两嵗半既小男孩都好有MAMI硬頸同死忍既性格,所以都唔多見到佢抓痕,只不過耐不耐會缩缩膊頭,用背脊揩下墻,用手撥下塊面...我地想佢舒服D,就梗係要定時幫佢搽药膏,餵药水啦,但唔係次次都成功架!有時要話醫生讃佢叻仔,要搽靚靚CREAM,有時就要當佢係大人
同佢講道理,有時都要用少少武力先得.
第4日已經無再發燒,夜晚都訓得好左.
到第5日就明顯見到D水痘有减弱跡象,水泡退水退得好快,開始结痂.
一有好轉,呢個小朋友就唔肯食药搽药膏啦,我就唯有繼續MONITOR住康復進度,有乜唔對路就再落药,好彩...都無發現變數.
不過呢個结痂階段似乎仲痕過生水泡,卡樂B都有D想抓,又會使我隻手幫佢抓.如果係呢個時候手多多攪D痂就會留低斑印,所以同佢冲凉都要特别小心,唔好手重重擦左D未成熟既痂,唔係就功虧一簣...
順帶一提,中國人治病好多時都有好多禁忌,料理水痘呢件人生大事就更加無例外,PAPI又會耍D'西式'料理出黎,我地就雙管齊下樣樣用D,總之大家HAPPY就係啦...
- 我地中國人話出水痘唔好吹風,PAPI話覺得新鲜空氣對乜病都好,所以出花園玩唔係問题.[好彩!比我諗到當日好太陽,好熱,如果卡樂B玩到一身汗醃到D水痘會更加唔舒服呢個理由唔放卡樂B出去.]
- 有AUNTIE教要戒食煎炸熱氣食物,PAPI話卡樂B病咁辛苦又無胃口要整D佢鍾意既野食比佢,SPOIL下佢先得![结果有一日午餐卡樂B食左5條FISH FINGERS!]
- 婆婆話出水痘唔好冲凉!呢樣我同PAPI都覺得唔可行:有發燒要降温,而且成日要搽药膏,唔冲凉點得?所以冲凉好緊要要做![跟據家中過來人既經驗/提醒,我地用微暖水同卡樂B冲凉,舒服到佢次次都唔肯起身!]
- PAPI同一個中國人提起卡樂B既水痘,呢個人既ADVICE係唔可以食猪肉,話食左會留低D斑印.但又有人教我話蒸猪肉清清地包保唔食壞人![卡樂B呢期好鍾意食燒排骨,我照常整比佢食.]
水痘期間,PAPI唔准我同卡樂B影相,點得架?我照樣偷偷地影,卡樂B都竟然好似知道一樣,一見部相機對住佢就...


text:
2013年6月1日 星期六
三儍襲曼谷 day 2 2/6/2013
由於噚日太攰,今朝大家都瞓晏咗,差唔多9點起身擦牙洗臉後就落樓下食早餐,早餐選擇同之前一樣咁多,除西式中式日式之外仲有即叫即整嘅炒蛋煎蛋奄列.食飽就上房換衫游水去.
有得玩水大少最開心;上年去沙巴二少玩水都玩得好開心,諗住佢一定鐘意,點知佢一見個泳池已經想調頭走,一落水就喊到鬼殺咁嘈,唯有嗲嗲響池邊陪佢.今次三少反而最淡定,一路響水泡度浸水,間中發出d表示好舒服嘅聲音.玩到差唔多到中午時份,我哋就返房沖涼同小睡一陣,避開猛烈嘅太陽.
抖到2點再出動,先去 Central World 嘅 Zen 食晏,Zen d嘢唔算平,平均一個 set 要差唔多100蚊港紙,不過就幾好味,我哋叫咗燒帶子,炸豬扒同蝦天婦羅,每個set都配麵鼓湯,前菜,刺身同白飯,分量都唔少.食飽再出發,下一站係 Siam Paragon.
去Siam Paragon唔係淨係行街嘅,上次已經去咗 Siam Ocean World,今次係去 Kidzania.其實 Kidzania 響日本已經開咗好多年,不過次次去日本d時間都唔夠用,所以都安排去玩過,今次趁曼谷分店新開,而且又話係最大嘅一間,所以一於試新嘢.到咗 Siam Paragon上5樓以為就到,點知兜咗個圈先知原來入口係先到4樓,穿過 Food Passage先會見到上5樓 Kidzania嘅專用扶手電梯.上到去大家已經嘩咗一聲,因為見到一隻飛機響度,嗱嗱聲買飛入場啦,職員會幫入場嘅人帶上手㧪作紀錄同防走失,連唔駛錢入場嘅二,三少都要帶.攪掂哂就入場玩啦!
入到去唔止小朋友開心,連大人都好興奮,因為d場景實在太迫真太靚喇,同一個小市鎭無分別,消防局,警局,醫院,工廠,食店⋯應有儘有,就算無得玩淨係身處呢個cute版城市都覺得好得意.
大少第一時間排隊做消防員,換好制服,就入去briefing,d職員見哥哥對泰文無反應即刻主動用英文講解,讚!briefing完係時候出動,原來仲有cute版消防車坐去"火場",超過癮!去到火場大家協力灌救大火(真係用水救'火'架,配埋音效好迫真!)之後,再由消防車送番去消防局後解散,走之前會拎到今次工作嘅工錢,
下一站做急救科醫生,同樣著起醫生袍之後就briefing,病房嘅佈置同真嘅差唔多,哈!估唔到咁認真,連真實嘅醫療儀器都有,講解完一輪之後就坐cute版救護車出去救人嘞,患者係⋯被救護車撞倒嘅工作人員,真係超爆笑!!我哋雖然覺得好搞笑,但d小朋友就好認真咁參與救人工作,終於奇蹟地搶救成功,同樣由救護車送返醫院,領到工錢就解散.
之後大少仲扮演咗飛機司,牙醫,地盤工人,油站職員,科研人員,可樂廠職員同老麥職員,全部都相應嘅制服著,似模似樣,但因為做可樂廠職員同老麥職員真係會俾小朋友整支可樂同整漢堡飽拎走,所以唔只無工錢,仲要響之前賺到嘅錢拎番d先有得玩.
唔覺唔覺我哋玩咗4個半鐘,好彩二三少好乖,齋睇哥哥玩都無乜扭計,但因為大家都肚餓所以要走啦.走之前買咗d相,除咗隻䤥先走得.其實入場費都係佰零蚊一位,但係呢幾個鐘就好充實,我自己就覺得好低玩,今次玩咗唔夠1/3,下次一定會再嚟玩過!
因為已經夜費事周圍揾食,所以晚餐響food hall解決,我哋入咗其中一間比較多人嘅舖頭食泰國嘢,d嘢都ok,不過價錢唔算平,食飽已經好夜,係時候番酒店休息嘞!
(Day 2完)
張貼者: jacqueline 於 上午7:24
標籤: 2013-5 三儍襲曼谷
訂閱: 張貼留言 (Atom)


text:
靚女高管
好怕靚女,除左因為令人分心之外,仲因為暗黑老師曾經警告:矮人多計,靚女免問.
佢話一切都係同動物既催情激素有關.矮仔好多因為外形欠佳,所以會努力用腦搭夠.而靚女,因為由細到大都靠樣殺曬,所以九成自信爆棚,自視過高.
睇黎CK講既Kathy隨時靚到dum一聲.如果真係咁,俾著我就一定三思三思再三思勒.
我遇人不淑?唔覺得播,我識既靚女裏面,職位越高,穿戴越正既靚女(拿,我唔係講一般靚女,而係講連隔離公司都會談論既靚女),佢地既能力..... OK 啦,但一定唔值果個數.有d懶到出汁,淨係識得delegation,有d 乜都唔識,除左識得鬧,有d 好好學,但咪一路學囉.其中仲有d ,去到邊升到邊,好似好醒,查實只係靠個助手,自己不過係搭順風車遮.
係,靚或者真係可以幫公司帶黎生意,帶黎和諧既氛圍,帶黎九百幾樣美學感官上既得益,不過維持得幾耐?真係好實在?
之但呢d都唔係我最唔想請靚女既原因,而係高管,除左響單打獨斗了得,可以響自己部門獨當一面之外,最重要係幫助到老細.
而老細(泛指一切見到靚女就充血既老細),最重要既,就係佢大腦.當靚女日日響身邊chik cheuk咁轉,少不免比一個鬍鬚核凸既孫明揚(or孫柏文?)肺腑之言來得舒服,但就因為呢種舒服,老細就隨時喪失部分大腦功能.亦正如果呢個靚女醒到加零一,老細就更容易迷失,以為美貌與智慧並重既高管全因自己幾生修到.傻啦,呢種靚女百中無一,若果神級高管智慧萬中無一,兩者合體全港都只係剩得十個唔夠,唔通咁都博得過?
咁當然外貌同智慧都有分高低,要求唔高都可以搵到個左右手.不過最後都係果句,奉勸見到太靚既,就要睇得格外清楚,否則一個唔好彩俾個假象蒙蔽,到最後唔想要佢幫手果陣,以我宅男經驗,靚女比醒目女仲收買人命呀.


text:
第4日下晝有咩令我地咁期待?
行程? 冇咖, 返酒店咋 ~
但呢間酒店就值得我地期待...
之前睇其他 blogger 推介呢間咁 kids friendly o既酒店已經立下決心要o黎!
而且仲要快d o黎, 阿女再大d 就未必啱玩咖啦~
我地訂左一間家庭房, 同小朋友o黎訂房要留埋特別o既 request ~
就係-- 我 ~ 要 ~ 住 ~ 8 ~ 樓 !! 8樓係兒童樓層
check in 時比返住 8樓o既差價 (TWD1650) 就OK!
(後來據說 9 樓都OK, 因為都改裝成兒童樓層)
check in 時有隻公仔送, 小齊揀左馬騮仔 ~
LOBBY 樓底幾高~
CARD KEY 都可以自己揀公仔
房間有 2 張雙人床, 我地夜晚仲拍埋床變成一大張!
仲有個帳篷 - 應該都係8樓先有
擺明就係比小朋友玩咖啦~
玩由自可, 問佢地兩個有冇人夜晚想瞓帳篷兩個都唔制
房間有NESPRESSO咖啡機... 阿姨話~正~
BATHROOM 備品都有小朋友專用
好, 事不宜遲, 睇下8樓有咩吸引??
而住 8樓仲可以有特別福利, 就係每房可取一部車,
成層 8 樓都係賽道, 可以揸車返房 (夜晚10點就宵禁)
架架都名車-- BENZ 寶馬唔駛講, FERRARI, MASERATI, PORSCHE 都有咖!!
最後小齊同表弟揀左架白色法拉利, 要 share 玩唔好爭呀
車牌係房間編號, 仲有車匙o添咖,
工作人員教小齊點揸車...唔知佢明唔明?
開頭我都驚小齊唔肯玩, 你唔好以為係細路都鍾意玩呢d o野,
我個女我知佢性格 -- 驚青 ~ 佢覺得有危險就唔會玩
之前去咩咩農莊試過一次呢d車仔, 佢話架車好快, 即刻起身話唔玩
好彩今次佢摸索左一陣又覺得 OK, 可能真係大個女大膽左~
仲識指導表弟, 不過表弟好搞笑, ZIGZAG 形咁行.. 係咁撞~ 哈哈
玩左陣揸車o黎到芬朵奇堡 (我覺得個名有d 撓口)
o黎到就唔玩自己果架啦, 呢個車場有好多其他車款...
跑車, 機車都有...好打耳~~
真係呢d 年紀o黎先得, 再大都塞唔落架車,
我覺得最理想就係 4 ~ 6 歲呢 3 年o黎玩
我見到都覺得好開心!! d小朋友真幸福
小齊都試左好幾款車
我覺得小齊爭個頭盔就真係好似機車妹...
雖然我知"機車"有別的含意, 我所指係真的機車啦~ haha
有d 位佢地就會停低, 叫佢行都唔行...
仲示意我抬頭望下
原來有紅綠燈咁認真咖?!
玩完一款又換一款...表弟好似上左駕駛改進課程咁,
都越揸越叻喇!
我地呢日係閒日人唔算多, 想玩o既都玩到晒
呢個大滑梯大人都玩得咖, 我都玩左次, 好正, 夠刺激!
小齊見到就耍手擰頭
芬朵奇堡好玩就好玩, 不過係半露天冇冷氣 (落雨仲唔開放, 如果o黎到落雨真係會想喊),
7月流流o黎玩就係幾熱
要搵 d 冷氣房涼快下先
連呢度都有 NESPRESSO 機 (咁闊佬) 真係為家長著想, 大家隨便~
我可以嘆住咖啡睇佢玩 ~
兒童遊戲室唔太大, 不過都夠小朋友玩一陣
同表弟煮飯
廚具係Miele!
仲有個書架
玩一陣又睇下書...唔錯
玩到攰就叫小朋友返房眠一眠, 阿姨都話要一齊眠~
我同婆婆就去左酒店連住o既新月廣場行
新月廣場o係宜蘭都算係大o既商場, 有百貨, 食肆...
見到 MISTER DONUT 有D想食, 不過剛o係房食左提子又飽飽地
宜蘭唯一o既誠品就o係呢度
媽媽輕輕手買左3本特價童書
行左個幾鐘返到o黎見到車泊o係房門口即係冇出去玩啦~
果然 3隻大小豬都瞓晒
夜晚我 book 左 紅樓中餐廳, 訂房時已book 埋 (網上好多食評!)
仲要訂多樣 - 馳名o既 紅樓櫻桃鴨
我次次去台灣都會搵 d 飲食資料, 畢竟o黎旅行除左玩, 就係食!
食咩都好重要, 有好餐廳自己唔知就會miss左, 買呢d書o既錢唔慳得
呢本係我上次o黎o既時候買, 我今次o黎都有參考佢推介
紅樓櫻桃鴨o既介紹
櫻桃鴨係一鴨多吃, 所以今晚呢餐係全鴨宴
師傅整o既唔係片皮鴨
係鴨壽司?? 我諗起明X o既燒味壽司, 唔知會唔會中伏
好彩係幾好味...仲有d芝士咁, 幾好
呢味就有d 似片皮鴨o既食法, 唔駛講都知好味
仲有d 鴨件
鴨肶拎住chur
呢個餐仲有三杯鴨
同鴨湯
但食鴨咁多皮都幾漏, 最後兩味我地都食唔晒
食完飯o既餘慶係再落新月廣場行
TOM'S WORLD 即係台版 fing 錢樂園
格局一樣, 但呢間幾抵玩, 我唱左300蚊台幣已經玩好耐
雪糕喎~
可惜要夾但夾唔到 ~ 第一次見夾雪糕機咋我
小齊同表弟揀左幾樣o野玩,
最後睇我地打機玩晒d 代幣, 玩到人地打烊, 熄燈先肯走
盡晒興啦~
親子旅遊小確幸台灣 TRIP 其他文章:


text:
相信好多潮媽都知道日系時裝SNIDEL 呢個品牌, 更可能係佢o既fans,
我自己都幾鐘意佢o既風格, casual 得o黎都幾girlish,
而且佢d 衫好在幾易襯, 你知好多衫都係比model 著, 唔係比正常人著加嘛 >_<
但自己又唔係LENA, 無謂o徒咁多錢買衫比自己, 點都唔會好睇咖喇
所以我買比阿女o既frequency 仲多過比自己好多.
Snidel Girl 呢條童裝line我覺得好playful, 鬼鬼馬馬咁,
o係tst 仲未有snidel 專門店之前唔係咁易買到snidel girl 咖,
而家就好好多喇, 當然hk 間舖唔係所有日本有o既款都有咖, 要買就要儲錢去日本喇.
http://snidel-girl.com/top.html
官網有埋所有價錢, 叫朋友幫手買都有預算~
(Photo source from fashionwalker.com)
見到d model 仔著得咁可愛, 又即刻燃點起購買o既慾望!!
而我第一套買比齊齊o既snidel girl 係以下呢套, 真係覺得好鬼死靚,
d detail 做得好好, 而個color又特別, 著起仲好好睇!
(特別鳴謝契媽借出頸鍊同頭飾, 效果一流!)
齊齊1歲鬆d已經要著100 size, 仲緊緊地添 (esp個肚腩位),
有興趣買d 媽咪要預大d呀, 我今次去日本買比佢o既snidel已經要買110先得喇.
另一個喜歡Snidel o既原因係佢有d款係大人size同小朋友size都會出咖, 名正言順比你玩親子裝
(講起親子裝, 我其實唔會考慮一家人著同一款o既 tee 出街呢隻親子裝囉,
我覺得親子裝應該要有d心思, 唔係一味一模一樣就叫做親子裝, 而Tee 呢種我就比較小d考慮,
就算同款我都可能會覺得唔同color, "暗襯"會比較好d, 呢方面我覺得日本媽媽做得比較好,
所以睇日本o既親子雜誌都會學到幾多tips)
Snidel 我都有買好幾套親子裝, 每一件我都係覺得獨立著同親子著都係咁靚
其中一套係:-


text:
熟悉我嘅朋友都知我一向唔太中意食越南菜,唯獨只有撈檬真係令我有興趣.全港有十幾間分店嘅越棧,我一間都無去過,前日屋企附近新開一間,想不到食咩嘅時候,最後亂打亂撞入去體驗一下…
拼盆有睇頭
雜錦拼盆($68) – 香茅豬扒,春卷,蝦餅同埋扎肉蝦片,每樣有四至五件,份量都幾多幾抵食.我亦因為呢個拼盆,所以我在選擇撈檬時,刻意唔選擇豬扒同埋蝦餅呢個組合…
蝦餅比香茅豬扒更出色
蝦片夠香但唔夠脆,而且油份稍為多左少少,加上扎肉我一向麻麻地,所以心目中分數進一步拉低.春卷感覺跟蝦片差唔多,略嫌油膩,不過味道上係可以的.
香茅豬扒炸得香脆,味道算唔錯,但口感上似乎有不足,仍有改善空間.最滿意就係呢幾塊炸蝦餅,外皮金黃,食落脆卜卜,蝦肉食落幾爽口,熱辣辣食得幾滿足.
豬頸肉燒得夠香
豬頸肉撈檬 – 豬頸肉燒得香脆乾身,香味濃郁,配料嘅花生粒,蔥花同埋香蒜做得唔錯.雖然酸汁青檸味唔夠香,但對住大大碗檬粉,我不停咁落,慢慢已變左一碗湯檬…
牛脷撈檬 – 由於烹調方法不同,牛脷當然無豬頸肉咁香口.呢度嘅牛脷肉質都算幾厚身,口感唔錯,值得一試,當然豬頸肉撈檬會比呢個更值得推介…
加3蚊有特飲…去邊度搵?
各類粉麵套餐一律$38 包一杯飲品,加$3可以改做特飲,特飲除左有紅豆冰,咸檸梳打之外,都有呢兩杯香芒特飲同埋椰香什薈,呢個價錢算抵飲啦!
越棧越式湯粉專門店
鑽石山龍蟠街3號荷里活廣場2樓232號舖
Like this:
Like Loading...
荔枝角工業區要搵個舒服嘅地方見客食飯真係唔容易,近期搵到由同一個老細在同一層樓,以西式同埋越泰式加越式經營嘅餐廳,驚喜度爆晒燈!裝修,服務及食物質素,令你完全估唔到一座舊式工廠大廈入面,竟然別有洞天~
呢邊泰國越南式叫G. Cuisine,裝修方面唔花巧,入到去簡約嘅設計同陣陣花香味,令人覺得幾舒服.
薄荷青檸梳打
坐低未order,先送來一杯薄荷青檸梳打,幾好味~
雪耳粉絲沙律
之前未食過有雪耳嘅沙律,感覺都幾得意幾清爽,唔錯~
香葉包雞
另一個前菜香葉包雞,外相幾好,不過只係一件普通燒雞肉,好彩雞肉都算滑,合格!
越式鮮茄牛柳粒配白飯
午餐SET – 越式鮮茄牛柳粒配白飯, 賣相整體上都幾豐富
牛柳粒味道一般,我略嫌煮得熟左少少,但鮮茄真係整得幾好味,用黎送飯真係唔錯架~
香茅蒜蓉焗豬頸肉配白飯
另一個午餐SET – 香茅蒜蓉焗豬頸肉配白飯,睇落好似仲好味D~
焗豬頸肉好嫩滑,香茅味同蒜蓉味好平均,唔會特別有一種味道較搶
紫米露
跟餐嘅紫米露都唔馬虎,份量十足都幾好味
另一邊既西餐部叫G. Gallery,門口裝修都幾靚,少少綠色植物擺設,令到平平無奇嘅工廠大廈有返D生氣
餐廳入面冇G. Cuisine 果邊咁光猛,用色亦較為柔和,有情調D,不過聽負責人講呢邊較旺場D,想食記住要先BOOK位呀
檯面上放左意大利醋,仲以為有好味嘅麵包籃,點知最後有D失望,只係普通麵包加一舊牛油仔
紅腰豆沙律
餐前沙律係紅腰豆沙律,味道唔算有咩驚喜,但食落都OK的~
紅蘿蔔忌廉湯
呢個紅蘿蔔忌廉湯飲落幾香,估唔到呢個平平無奇嘅餐湯都幾得,為今餐加左唔少分數
香蕉忌廉汁龍鯏柳配薯蓉
主菜嘅香蕉忌廉汁龍鯏柳配薯蓉賣相幾靚,魚肉好厚身,食落口感好正,而且個薯蓉好滑好好味,掂呀!
茄汁鮮蝦扁意粉
另一個主菜茄汁鮮蝦扁意粉,蝦肉好鮮好爽脆,茄汁亦唔會有太濃嘅感覺,加上茄瓜同茄汁意粉配合得好好,合晒我胃口!
心太軟
另外order左個心太軟做甜品,賣相真係極OK,有酒店級水準,不過焗得較乾,個心做得唔太流,而且朱古力外層較薄,食落去一般,都係常嚐果度嘅心太軟岩我多D~
G. Cuisine
荔枝角長沙灣道883號億利工業中心405室
G. Gallery
荔枝角長沙灣道883號億利工業中心402室
Like this:
Like Loading...


text:
三十二個月至三十三個月閒記 Ah Ti @ Excelsior 22.05.10 姑姐日本空運到港手信 大大大部份都係阿ti嘅... 太古城逛街中 一家七口逛街 公公婆婆聰少yeee tiba tima 仲有阿ti.... 就嚟世界盃喇 呢次係tiba同tima第三次一齊睇世界盃 下次世界盃 tima一定要陪tiba去現場睇! 世貿中...tiba買左隻鱷魚先生比阿ti玩 阿ti每玩一次就驚一次 佢個樣仲好搞笑架! 趁阿ti未到三歲 呢排會繼續狂試buffet 哈哈哈 今次去怡東酒店先 次次都係返屋企途中見到人地食 依家仲唔到我地食 仲比tima成功爭取到坐窗口位 呵呵呵! 食物環境都好好 我地會比九十分! 哈哈 有波板糖同生果筒 仲有蠔吧 即開即食 海鮮大多數你數得出都有 特別係蟹好鮮甜 大家都食得開心 傾得開心 大大碟蟹嚟喇! 坐窗口位 阿ti最開心 喺度趴呀趴 "累呀累" 阿TI都密密食 特別係朱古力同士多啤梨 有冇引到你流晒口水先? 超級至愛 哈哈哈 食左好多個至愛葡撻 超好味呀!!! 朱古力豆腐花 不過不失啦 最後 有海蔘鵝掌 同埋阿TI嘅至愛哈根帶斯呀!!!! 有朱古力味 strawberry味 vanilla味 咖啡味 曲奇味等等 呢D family活動 真係好perfect! 我地都好鐘意好enjoy呀!
三十二個月至三十三個月閒記
Ah Ti @ Excelsior
22.05.10
姑姐日本空運到港手信 大大大部份都係阿ti嘅...
太古城逛街中
一家七口逛街 公公婆婆聰少yeee tiba tima 仲有阿ti....
就嚟世界盃喇 呢次係tiba同tima第三次一齊睇世界盃
下次世界盃 tima一定要陪tiba去現場睇!
世貿中...tiba買左隻鱷魚先生比阿ti玩 阿ti每玩一次就驚一次
佢個樣仲好搞笑架!
趁阿ti未到三歲 呢排會繼續狂試buffet 哈哈哈
今次去怡東酒店先 次次都係返屋企途中見到人地食
依家仲唔到我地食 仲比tima成功爭取到坐窗口位 呵呵呵!
食物環境都好好 我地會比九十分!
哈哈 有波板糖同生果筒 仲有蠔吧 即開即食
海鮮大多數你數得出都有 特別係蟹好鮮甜
大家都食得開心 傾得開心 大大碟蟹嚟喇!
坐窗口位 阿ti最開心 喺度趴呀趴 "累呀累"
阿TI都密密食 特別係朱古力同士多啤梨
有冇引到你流晒口水先?
超級至愛 哈哈哈 食左好多個至愛葡撻 超好味呀!!!
朱古力豆腐花 不過不失啦
最後 有海蔘鵝掌 同埋阿TI嘅至愛哈根帶斯呀!!!!
有朱古力味 strawberry味 vanilla味 咖啡味 曲奇味等等
呢D family活動 真係好perfect! 我地都好鐘意好enjoy呀!


text:
24 ♥ 9 ♥ 2010
出發前一日
Halo! 又係我談titi呀 見到我就知道我地去旅行啦
媽咪咁懶唔會做遊記架喇 今次都係由我談Titi做大家嘅導遊 陪大家暢遊半個台灣
大家見到呢個page嗰陣 我地上左飛機咯 今次係我人生第一次自遊行 亦都係我人生第一次比錢買機票 今次終於有自己嘅機位喇 唔洗坐媽咪大脾 比條baby seat belt束住晒...
登登登 我人生中第一張boading pass!!!! 一切都由呢個pass開始 好開心呀!
開心之餘 我都d失望呀 本來我地坐港龍機架 但班機cancel左 我地轉左去坐CX... 我坐左三次飛機都係國泰....
Check下個天氣預測先 好野 touch wood清境有陽光 其實初初我地打定輸數 有機會落雨架 所以都有心理準備...
今次我會帶埋Dondon囝囝去 我好錫佢架 佢喺東京返嚟架 所以佢本passport係日本戶籍 我呢 就係特區護照 呢本護照個bb樣同我依家都唔同晒 唔知哥哥姐姐比唔比我出境呢? 嘻嘻
第三張坐喺喼度影嘅相 我又長大左喇
一歲第一次旅行去東京
兩歲第二次旅行去北海道
三歲就係第三次旅行去台灣喇!
我係媽媽嚟嘛 要帶埋囝囝don don本日本passport去機場架!
再一次拎我地嘅清單出嚟同大家分享先...
好喇 喺度講聲再見 要掛住我同dondon呀!!!!
台灣七日遊要帶備物品清單:
有關食嘅 :
奶粉一小
奶奶杯
食物剪
(今次帶少好多野喇!)
有關用嘅 :
平安藥 (退燒 止疴 止嘔…)
平安油
titi自家牙刷
Sun Block
止癢蚊膏
驅蚊帶
尿片 (雖然戒左片好耐 但帶定兩條怕喺長途車要疴ngng嘛)
相機 X 3
有關扮靚 :
母女裝太陽眼鏡
母女裝太陽帽
母女裝一套
親子tee
阿ti麵飽老超泳衣
麵飽超人水泡
毛巾浴衣
阿ti自家睡衣
仲有幾廿套衫仔裙仔鞋仔襪仔褸仔….


text:
自 從 舊 年 做 視 帝 , 陳 豪 工 作 多 到 數 唔 晒 , 除 拍 劇 , 過 年 密 麻 麻 登 台 騷 , 加 埋 近 日 出 街 喉 糖 廣 告 , 荷 包 脹 卜 卜 . 上 個 禮 拜 四 ( 二 月 廿 八 日 ) 陳 豪 仲 重 操 故 業 , 客 串 行 騷 做 model . 呢 幾 年 日 日 顧 住 拍 劇 , 陳 豪 當 日 表 現 難 免 生 硬 , 尤 其 當 佢 諗 住 單 手 插 衫 袋 , 扮 型 仔 擺 甫 士 影 相 時 , 點 知 隻 手 插 極 都 插 唔 入 , 換 款 想 插 褲 袋 , 點 知 又 俾 條 拉 鏈 阻 住 , 認 真 老 貓 燒 鬚 .
論 高 度 同 身 形 , 陳 豪 絕 對 唔 輸 蝕 身 旁 一 班 專 業 model , 但 可 能 太 耐 無 行 騷 , 陳 豪 表 現 極 之 唔 自 然 , 仲 不 時 拗 起 左 腳 , 條 褲 腳 摺 到 一 高 一 低 都 唔 知 .
因 為 衫 袋 袋 口 太 細 , 陳 豪 隻 手 插 極 都 插 唔 入 , 後 來 轉 插 褲 袋 , 點 知 袋 口 有 拉 鏈 阻 住 , 好 瘀 !


text:
住宿 : M/S Princess Amira
今日有兩個行程,分上下午進行,第一個就係去依芙神殿,而去呢個神殿o既交通工具就係馬車.一上到岸,當地導遊就安排o左一架馬車俾我地,個司機開頭都無出聲,當行o左幾分鐘路程o既時候,佢就介紹隻馬叫咩名,自己又叫咩名,跟住就話自己架馬車係法拉利.跟住就逢車過車,有馬車阻住就係咁鬧,但係行行下就突然停低架車話幫我地影相,一個唔記得埃及人幫人做完野就要囉錢,果然真係...影完就話要錢,我地梗係睬佢傻啦 ! 話叫佢問領隊囉....最後都到o左神殿,但係佢都係死心不息,係咁話要....我地就落車唔理佢,點知佢都重話一陣俾.之後集合晒就入去神殿參觀,係集合o既地方都幾大塵同埋都幾臭,因為有好多馬屎係到,重有都有不少遊客出現o左.入到神殿就見到一個好大o既建築物,好似一個城們咁,左右o既雕刻都係一樣....好對稱,又一個問題出現,點解可以係D咁高o既建築物到做到D咁o既野o既....????? 之後就睇下入面D野,重有就係要睇一架船,不過個到就多人到水洩不通 ! 嘩,真係要迫埋去先睇到個隻船,睇完就啦啦淋走人,因為真係好迫.....之後領隊唔知去o左邊,我地就係出面影下相睇下野,睇睇下個領隊搵我地,原來重有個大壁畫要睇,睇完個大壁畫,就自由活動,我地就週圍影下相,然後就走,因為好多人同埋開始晒.出到神殿出面,有一大排o既商舖係到,我地係咁兒行下,見D野無咩興趣,行到最後o既時間見到個地圖就問下幾多錢,個埃及人開價30埃鎊,因為我地先前買個一個都係10埃鎊,我地就還價5埃鎊.跟住個埃及人就扮到好慘,賣俾我地會洩錢,我地睬佢都傻,5埃鎊唔賣我地就走,一轉身走就話5埃鎊賣俾我地.根住就俾錢囉o左個地圖就走,點知個埃及人話唔夠,我地唔理佢走人,因為又唔洗找錢個地圖又係我地到....嘻嘻.之後,就去集合地方,想叫領隊換架馬車俾我地,費時個馬車司機又問囉錢.等o左好耐都無車,個當地導遊就打電話唔知俾邊個,好似係到鬧交咁.後來找搵到一架,有兩個團友就上車返船個邊,跟住無神神有個馬車司機唔知做咩發老皮,係到掉野大致係唔開車.....跟住個領隊就叫我地上車,又係坐返個架,個司機開到中途又問囉錢,我地就話問領隊,原途一有機會佢就問,我地都無俾佢.就來去到上船o既地方o既時候,突然同架車撞o左一撞,好在沖力唔大無咩事.但係我地都覺得無咩野,後來聽到D團友講見到撞車,原來係講我地個架.....去到落船o既地方我地就落車,最後都無俾錢佢,但係佢都係咁問,不過因為慌忙咁落車,點知留低o左把傘係架車到,後來上o左船先知,同領隊講留o左把傘係架馬車到,因為傘係埃及真係幾有用,用來遮太陽....亞埃及助遊即刻上岸睇睇,但係因為要開船,所以最後都係搵唔到 !! 跟住返到入房,一開門就見到一隻野掛o左係天花板到,原來係D埃及人用毛巾摺o既公仔,重用D膠袋整o左D眼,耳,口鼻添....之前領隊都有同我地講會有D咁o既野架啦...其他團友重有鱷魚同埋鶴添呀.....
睇船到食完個Lunch就休息下等去下午o既景點金安寶神殿喇 ! 出發時間係下午四點,個太陽都開始落山.去到個神殿o既視時候,都有幾多遊客,但係就唔係太迫.首先我地就睇o左個鱷魚木乃伊先,條鱷魚木乃伊放o左係一間幾細下o既屋仔入面,要排隊入去睇,條鱷魚無係開羅博物館入面見到個D咁大條.睇完條鱷魚就入去神殿到睇野喇,聽導遊講埃及未整尼羅河條大水霸o既時候,成日都會水沉,而呢個神殿都會被水沉到,所以尼羅河泛濫時都幾勁,個神殿入面o既建築都係同一般神殿差不多,但係入面其中一塊壁畫就記載o左有365日為1年o既野,重講o左咩時間要種D咩同埋做D咩,又有個問題出現,佢地D文化係個時真係幾勁,但係點解會忽然間咁落後o既呢 ? 不過係睇呢個壁畫中,其中一個當地導遊唔排隊係咁行埋來就講解比佢帶緊o既遊客,我地o既領隊就話我地先,好似有D火藥味咁.講完就去睇下一幅壁畫,就係記載o左遠古o既埃及人已經有好似手術刀呢一樣o既野出現 ! 之後就睇下一個古井後就自由活動喇.跟住我地就影下相,四圍行下,睇到其中一幅壁畫入面畫o既野好似外星人咁.睇完個神殿領隊見有D時間淨就話可以係附近D商舖都睇下野,我地就睇下有無咩o岩心水,不過最後都後無野o岩.行行撞到當地旅遊助理亞慕罕麥德,跟住就一齊行,行行下佢突然送o左條聖甲蟲手帶俾老婆,因為佢知道今日係佢生日,所以就送樣禮物俾佢喇...都幾驚喜 ! 之後就上船食埋個晚餐,今晚晚餐D野好食好多喎,唔知係唔係正式o既廚師返o左來呢 ?!! 食完晚餐個領隊就話今晚船到有個阿拉伯之夜,唔怪得之見到好多外國人身穿一D阿拉伯o既服裝,不過最後我地到無去,因為訓著o左....日頭晒完真係好易訓著,重有就係聽日重要早起身,因為要去睇阿布辛貝神殿 Abu Simbul Temple ,又係軍警開路,零晨3點出發.....
--->相簿


text:
2013-04-07 (Sun) Snowboarding trial lesson @ PLAY Ski+Snowboard
兩年前見香港開左間 PLAY Ski+Snowboard 已經好想玩, 可惜都幾貴, 加上keep住每年都有去滑雪, 覺得無謂晒錢; 但自有左同生左小丁丁後, 已經兩年冇玩啦, 對腳好痕好想玩呀; trial 又會平d, 又咁岩約到四個, 今日終於可以玩到! 最後仲join左個6堂package! 其實比左$1200後先發現有Easter $800 promotion, 問過就話如果$800個款, 玩完就冇得有discount join package喎, 而因為我又比左錢先, 所以佢都照比我係優惠期以$800再玩; 所以我地仲有7堂可以玩!
今日帶埋媽咪同小丁丁去, 等佢細細個就感受下滑雪既樂趣先, 媽咪又幫手影相, 正! 不過一個鐘真係好快過, 開頭仲諗住玩多個鐘點知full booking, 但原來係玩唔到兩個鐘, 因為對腳好攰呀; 加上教練話呢個slope唔同滑真雪有衝力可惜力, 變左全身既力都係靠自己, 比玩真的攰三倍架! 雖然攰, 但真係好好玩, 生疏左好多, 下堂要放膽d keep返以前既level先得!


text:
呢句說話我諗係職場一班畀人「管你」多過「管理」嘅打工仔嘅心聲.有時甚至要喺後面可能加多幾句港式問候語,咒到老細Rest In Pieces,先至表達到大家嘅憤恨.
唔知點解,好多老細明明已經日理萬機,但對住下屬仲依然雞毛蒜皮嘅嘢都要管,直頭想下屬變成自己嘅影分身或者複製人,同佢有一模一樣嘅思想,諗下都驚驚.聽過好多同事唔妥「管你」層嘅「管你」模式,力數佢哋嘅罪狀.
第一宗罪:出個E-mail都要畀佢過目先
「每一次有E-mail Send畀啲客佢都要過一過目先,無論你Send過幾多次同類嘅E-mail佢都要睇一次.有時一啲好簡單嘅E-mail,趕住覆人哋都要等佢睇一次先,作為下屬,我覺得佢完全唔信任我地囉.」
第二宗罪:我櫃桶啲嘢點擺都要管
「有一次佢路過嘅時候我打開咗個櫃桶拎嘢,佢突然走埋嚟問我呢啲咩嚟,嗰啲咩嚟.我解釋完之後佢同我講,呢啲嘢就應該擺呢度,嗰啲就應該擺嗰度.喂!大佬呀!每個人都有佢擺嘢嘅習慣,你順手唔代表我順手嘛.我覺得佢呢啲都管好似睇我唔順眼.」
第三宗罪:用咩顏色原子筆都要理
「我自己有個個人喜好,就係鍾意用0.38mm嘅黑色墨水筆.我自己特登走去買返嚟拎返公司用,點知有一日佢拎住一份我啱啱簽完嘅文件走出嚟問我做咩用黑色筆,佢話Printer印出嚟係黑色,攪到佢唔知係正本定副本,所以一定要我用藍色.其實佢會唔會太吹毛求疵,定係佢想針對我?」
第四宗罪:幫佢Draft信最後佢都自己重新寫
「佢好鍾意叫我地幫佢Draft信,但每一次幫佢Draft完,佢都會幫我哋做一次重組句子,又或者成篇用佢嘅文筆,重新寫過一篇.每個人寫嘅句式都會唔同㗎啦,咁其實做咩要我哋Draft? 下次唔駛咁畀心機幫佢做啦,反正佢都一定用自己個版本.」
第五宗罪:著咩衫都要管
「我地呢啲返Office嘅又冇制服要著,但老細就好鍾意對住我哋嘅衣著指指點點.一時又話我著得好似好細個,見客唔夠專業.一時又話我著得咁成熟睇唔慣,到底你想點樣著呀?好似你咁著到成隻雀好冇?」
「管你」層成日咩都要管其實會令下屬好反感.做咩都要下屬跟住自己嘅方法,變相限制咗佢哋嘅發揮空間,亦都破壞咗同事嘅創新思維.「你係咪都要跟你嗰套㗎啦,仲做咩要幫你諗?」做做下個個變曬複製人,「管理」變成「管你」,好快班複製人就會因為想做返自己而大逃亡喇.


text:
December 19, 2009 (continue)
呢篇主要講Mercure Hotel, 間酒店好新架, 09年年中先開, 地點在薄野(地下1鐵Exit 3 from 豐水薄野 (nearest exit) or Exit 3 from 薄野), 蟹將軍對面.好處係一落街好多嘢食, 行去狸小路, 地下街好方便, 唔好處係中央暖氣, 雖然有放濕機, 但係都係太局, 訓覺要開少少窗同熄左個暖氣先得, book 之前唔記得check吓有冇冷氣, 通常有冷氣係比較好, 可以調教到二十幾度,香港人會比較適應冷氣多個暖氣.
今晚原本plan咗食鐵板燒: Kerun Annex, 可惜叫酒店幫手book 時話fully booked, 改23號食, 但係呢日係日本假期, 所以得3個set選擇 (仲要係好貴), 於是乎放棄, 最後去咗Parco樓上的restaurant floor 食意大利餐, 因為全層得呢間唔使等位.
放濕機
個 LCD TV 真係幾型,黑配紅
浴室+厠所用搪門
呢間連髮夾都有, o岩哂我
地下街買咗對長少少的Boot, 真係暖好多架
呢款魚餅好好味,鍾意 yogurt 同 cream 既人必試
是日消夜 + 明日早餐


text:
我唔係好明.有啲家長,到今日都仲講緊話應該俾梁振英一個機會,等佢做實事.
一個當日靠指責對手有僭建而贏得選舉既人,厚顏無恥到講得出「我無講過我無僭建」呢的咁「嚟橫折曲」既說話,而且一個大話冚一個大話,點解仲有家長可以原諒佢?唔覺得佢一日做特首,一日都係個懷榜樣?
當日,果班激進民主派好似黃毓民,長毛呢啲人,因為句句粗口,啲家長就好不滿,話呢啲人教壞細路,話呢啲人有咩唔鍾意就鬧人,啲細路學咗佢就弊,所以一定唔可以投票俾佢地,唔可以俾佢地做議員.好嘞,梁振英呢個壞榜樣,點解各位家長覺得應該俾個機會佢,等佢做吓實事?講粗口同講大話,邊樣嚴重啲?係唔係一個人文質彬彬而滿口謊言大話係無問題既,相反,一個滿口粗言既人,就可以唔理佢既立場,點樣都係有罪,係咪?
呢個邏輯我唔明.
特首由區區幾百人選出嚟,選到個厚顏無恥兼大話連篇既梁振英,啲家長居然可以覺得無所謂;議員大家有得選,反而用選票踢走講公道既候選人,去選一啲對政府搖頭擺尾,但求乞得一官半職既建制派候選人.
呢個邏輯我一樣唔明.
只可以講,"This city is dying".點解dying?就係因為有太多柒頭家長-仲要只係啲三四十歲,年紀唔大既家長-對於是非對錯一無所知,就學人生仔女.連自己都未識咩叫公道,又點樣教仔女呢?咁呢啲「未來社會棟樑」,又點會做到個好公民呢?無晒有質素既好公民,個城市點會唔死呢?


text:
其實一直好想去食下Tapas
但Happy Hour自己去又有點兒……
望望鄰桌都是一堆堆朋友情人圍內食咁xdddd
Solo就是像我這樣的了XDD
當我得知Boqueria lunch都有semi-buffet
價格又相宜,不能不去啦
前菜沙律吧同甜品部分都係同一個area
感覺方便又易分得清楚
菠菜沙律佢有加提子乾撈
其實本身好憎食提子乾
有好多時食muffin果d都好勉強,如果係提子包我真係唔會食
不過佢菠菜較多,提子乾可以整走加上冇沾染上味道咁就算啦xdddd
菠菜夠稔,不過未至於碎爛
食既時候非爽脆既感覺,取而代之係好似豆腐花咁滑嫩即化,完全唔驚佢會黏牙:^o
粟米沙律清甜開胃
即使佢用既醬汁係好creamy,因為味道微酸甜,感覺不會太油膩
蝦子沙律有好多蝦,夠哂足料
蝦仁都係晶瑩剔透,又冇腥味同雪味
煙三文魚鹹味重,油香十分濃,卻不覺膩滯
筋少,薄身,所以感覺好易咀嚼,不會黏牙縫
Pizza有3款既margarita(有basil),紫洋蔥花生(?)同cheese
批皮係好似酥皮咁,比較un同埋粉
Margarita好淡,蕃茄醬好清帶微酸
紫洋蔥呢款出奇地甜,紫洋蔥唔會辣唔會乸口,仲要幾爽脆
花生粒都多,食落有花生既香味但佢唔係鹹既
兩種材料加埋一齊好對比既texture,越食越香越想食,好開胃
Cheese果款比較鹹,芝士香濃
不過佢唔係焗溶,而係鋪上面,更易食得出單純既cheese味
海鮮沙律好足料
偏酸,應該係落醋撈既
食得多小章魚果d會覺得劑覺得攰
但食到酸味即刻味蕾覺醒xd
夾心蛋卷夾心好油膩,蛋糕體少因此難以解膩
食落好似一口都係instant cream咁:^(
Tiramisu蛋糕體乾身
我比較中意咁,好過一d唔係用杯果d裝,但又用bailey's浸到濕哂爛哂既蛋糕底
食完唔會好膩,因為朱古力粉bailey's味夠濃,cream又唔算多
Cupcake冇食d cream,因為好淋身覺得太油膩了
不過cake底算ok,好似美心既孖寶蛋糕
有少少實,唔會一下子碎哂
Cookie偏甜,加上佢係soft baked,咬落去好似食石頭蛋糕咁
可能因為咁所以更見甜膩
Fruit Bread果子麵包為聖誕名物,對上一次食都係十二月既事了
外皮硬脆,表面有少少糖粉
睇得出佢足料,乾果係好足夠,同埋分佈好平均
麵包本身微甜,不過外皮既糖粉同乾果就提升佢既甜度
因此味道都唔錯(加上乾果有少少濕潤同果酸


text:
之前真係無諗過會發生係自己身上, 事緣我張CON飛係人地係流通網幫我買既盲飛, 我諗我個位最多係後JE, 唔會無飛架?? 點知, 尋日已經係賣家寄飛比我既DEADLINE, 點知我個FRIEND同我講都仲未收到, 今次真係捉蟲, 我初頭估梗係個賣家抽到靚位, 所以將我個位再SELL出去, 然後再買個張唔靚位比我, 而家都仲未有飛..... 唉
可以點做呀 我都諗緊解決方法, 首先, 無理由個賣家無COMMITMENT架??? 如果我一直收唔到飛, 可唔可以要佢賠嫁,?? 就算佢唔賠, 我都可以攞番全數嫁???? 如果係, 我唔會再係網上買LU, 或者去到先買, 有陰影, 好驚無飛, 去到起碼見到張飛先買, 再唔係, CONTINGENCY PLAN, 去睇東京場, 好慘呀, 有無其他人有呢方面經驗呀???
Update :
真係好多謝各嵐飯ge關心同協助, 更提供唔同解決方法比我, 真係一千萬個多謝 令各位擔心真係唔好意思 arm arm收到消息, 我個friend已經收到email話d飛已經係尋日寄出, 佢應該今日會收到飛, 不過我都未可以安心, 因為我個friend都真係未見到張飛同埋我自己更加未收到張飛, 所以我都仲係處於擔心ge狀態
希望各睇con ge嵐飯睇得開心, 唔睇con ge都一樣咁開心
真係好感動呀


text:
2015年3月23日 星期一
花卉展覽2015
見有免費飛,又有智樂社區共建遊樂場玩,我哋啱啱個星期六下午就帶咗燒腩仔去花展,雖然明知呢D時間會多人同多龍友,但諗住有靚花睇,艾菲可以影吓相,小朋友又有得玩,理應都好happy...
點知呢個小朋友超唔識貨,一入場已經猛話好熱,一時話要飲水,一時話要食糖,講多兩講仲話唔睇花,叫佢埋位影相仲即話唔影扭到爆炸﹗﹗﹗
千辛萬苦,先氹到大少影相,睇呢兩張個樣好合作,實際都唔知影咗幾多張屎面or擰歪面先成功...
唯獨呢兩張係佢自己主動要求影,先肯畀個開心樣艾菲,左邊張就因為個風車真係會轉佢好like,右邊張就明顯連佢都覺得D鬱金香堅靚啦﹗
唔肯影相其實都唔係最惡頂,嫌熱R到後頸紅晒,摞食糖摞到唔識停口,唔肯繼續行先係最難搞,終於艾菲都要投降,買咗個甜筒畀佢食來換取一刻寧靜.
難得有嘢令燒腩仔平靜落來,艾菲當然爭取時間閃去扮龍友影吓花啦,呢片鬱金香海應該係每年花展嘅必影靚位啦﹗
艾菲都好幾年無去過花展,唔知呢幾年嘅花展係點,但真心覺得今年花展D花無想像中咁靚,有D作品仲騎騎呢呢咁實在影唔落手,D花亦已經有殘殘地嘅感覺,都唔知點捱到下星期(其實會唔會換花㗎?).
之後同燒腩仔過去大草地玩智樂個社區共建遊樂場,有人即刻表演變臉笑得勁開心﹗>.<
睇唔過眼嘅艾菲專登同米高夾埋玩佢,將佢塞落D車軚到,戲子即刻喊晒口求我哋救佢出來,kakaka...
玩完車軚玩碌波,追住個波不停走來走去.
自己去研究唔同組件係點樣玩,期間都有畀其他小朋友搶咗佢手上嘅嘢,但我哋主張小朋友爭執小朋友自行解決,最終佢自己用自己方法拎返佢玩緊嘅嘢(其實只係死跟人哋尾再直接出手搶返返來,咁對方又無出手再搶返就當無事啦),大家相安無事繼續各有各玩.
最開心係不停拎住呢舊嘢四圍走,重複話畀我哋知好多次佢係蛋糕.:P
見到D哥哥姐姐砌路軌,佢又好落力咁搬埋一份想幫手,只可惜完全無人領佢情,次次放到埋去都畀哥哥姐姐推開(因為砌唔啱位啦,換轉我係哥哥姐姐都會推開佢舊嘢),難得佢無放棄繼續追住條路軌嘅尾,走埋去想再放舊嘢落去,睇住佢好努力咁試咗三次之後,米高終於忍唔住出手,埋去幫佢將舊嘢砌落啱嘅位到,佢先肯去玩其他嘢.
最後玩埋充氣彈彈圈就走啦,雖然玩到一身都係泥勁污糟,不過玩得開心盡慶就夠啦﹗小朋友本應如此嘛﹗
近近地同佢去皇室堡Pacific Coffee坐低清潔返,畀佢快叉一陣後我哋就坐叮叮落灣仔食飯啦,最近學校教緊坐車嘅燒腩仔,聽到有叮叮坐興奮到不得了,第一架車full到上唔到,我哋話等第二架都唔肯即扭,到上車後無位坐又嘈住要坐(最近坐親車無位坐都會嘈),但艾菲都堅持教佢已經大個,唔一定要坐可以企一陣,人哋都無必要讓佢,希望同佢講多D,以後情況會慢慢改善啦﹗
專登坐叮叮去灣仔食咩呢,之唔係燒腩仔恨咗好耐嘅元氣囉﹗上次同佢食完之後每次見到元氣logo都話要食,無奈屋企附近兩間元氣都極full好難等位,反而灣仔呢間通常都唔使等位,見過咗海就來呢到食氹吓佢開心啦﹗
而燒腩仔自從之前腸胃炎餓咗一星期之後,最近嘅食量變得超級驚人,明明三星期前仲係餐餐都只肯食一半,要艾菲好勞氣咁同佢講一輪數先肯食晒全碗飯,今次竟然一坐低即刻自隊兩件蛋壽司(飯都無粒剩),食完蝦手卷再食晒個南瓜薯餅同蟹柳壽司都未夠喉,最後要我哋叫多件厚燒玉子畀佢先肯收口﹗
香港花卉展覽2015
智樂社區共建遊樂場
訂閱: 張貼留言 (Atom)


text:
上年年尾去完聯合醫院見兒科醫生後,等咗大半個月終於收到電話,可以喺二月尾去做物理治療,所以呢朝我哋就一家三口出發,仲早咗成半個鐘到,亦好好彩呢邊嘅人唔算太多,可以提早見姑娘.
一入房,姑娘先叫我哋坐低,簡單問吓燒腩仔嘅家庭背景同情況,講到一半姑娘就同燒腩仔做測試,不過呢個燒腩仔可能因為啱啱病好,食咗幾日藥又或者係唔夠瞓,呢朝有D hyper失控,姑娘叫佢跟住做翹手翹腳嘅動作,佢做到一半就停低唔肯繼續做,要姑娘話做完可以玩,先終於完成到.
之後姑娘就帶燒腩仔入軟墊位置,試咗行樓梯,腳尖行,雙腳跳,單腳跳,由高處跳落地,同來回跑,之後又要佢聽住指令爬攀爬架,最後就叫佢用腳踢波同做一D用手傳波接波嘅動作,全個過程大概用咗四十五鐘左右,期間燒腩仔太失控都中場休息咗兩次.
最後姑娘同我哋做個簡單總結,話佢仲係有入字腳問題,不過呢個情況常見於七歲前嘅小朋友,相信佢會自行調節唔使太擔心,至於大肌肉嘅問題都唔太大,完全乎合到三歲嘅要求,甚至踢波時見到佢有一吓係識得自己轉身去就個波來踢(如果唔識嘅係會用手去擺好個波先再踢),證明佢眼腳協調係OK無問題.
不過出奇地,係傳波拋波嘅動作就唔合格,評估完只得兩歲左右嘅level,佢到宜家都未係好識拋波掟波嘅手勢,相信同我哋少同佢玩拋接波有關,但練習多D情況應該會有所改善.
至於艾菲最關注佢成日跌嘅問題,姑娘就話都留意到佢間中有呢個情況,同好多時雙腳跳時佢會分腿落,或者最後連pat pat都落埋地,呢個係position感覺嘅問題,應該係佢自己覺得個行路姿勢唔啱唔順,所以就會跌落地作個調整再來過,亦相信同佢平日鐘意有嘢依旁個身有關(佢係好鐘意挨身挨勢無乜腰骨).
姑娘建議我哋一個月後再返去覆診,期間我哋可以同燒腩仔多D練習雙腳跳同單腳跳,例如畀佢夾住個公仔喺腳到跳,等佢跳時唔好分開腳落地,平日都盡量要避免畀佢挨身挨世,等佢慢慢習慣隻腳行路要用力,唔好成日唔拎起腳行路,希望下次覆診時會有所改善啦﹗
做完物理治療,我哋就去咗燒腩仔學校附近飲茶,食佢至愛嘅馬拉糕,不過呢個小朋友keep住都係心情一般,成朝都係扭扭擰擰咁超難服侍,好彩艾菲問返佢物理治療到好唔好玩時,佢都仲會答好玩,至少唔係抗拒先啦,或者下次覆診就會變身另一個人.
食飽我哋就送燒腩仔返學校,路過一間就來執嘅超老牌童裝鋪頭,其實早幾日喺同學仔媽咪嘅whatsapp group已見到有人提話佢七折大減價,最平嘅$20一條褲仔都有,見仲有時間就入咗去逛,竟然畀艾菲發現咗呢幾包原價$69嘅日本製紗巾,竟然減到$49六條,除返開十蚊都唔使,即刻掃咗3 pack返來畀BB豆豬,然後諗吓諗吓我哋應該仲差奶樽就無咩好買,定還是我哋隔太耐已經唔記得要買D咩呢?嘻...唔理啦...遲D再算啦...(果然第二胎係無咁緊張同上心>.<)


text:
Monday, 14 August 2006
The Jesus Papers
世界上有好多值得一睇o既書, 亦有好多好唔值得浪費時間去睇o既書. 呢本係屬於o個種知道冇壞, 但係唔值得花錢同時間o係上面o既書. 所以, 好醒目地, 我走去睇 d journal o既 review 就當係睇過, 果然如我所料, 真係一本廢書.
我一早就知道 M. Baigent 呢個名, 之前佢出過本書, 叫做 The Dead Sea Scrolls Deception, 話死海古卷遲遲唔 publish 係因為裡面有好多對基督教有害o既資料, 所以教庭用佢o既魔掌去阻止 d 學者 publish d 古卷, 呢個咁o既 theory 其實後來o係一齣荷里活鬼片 Stigmata 入面有出現 (係, 我成日睇鬼片...). 佢又真係幾好o野, 佢竟然可以知道 d 未 publish 兼夾全部用希伯來文同阿蘭文寫成o既古卷入面o既內容... 而佢認o左, 佢係唔識睇希伯來文同阿蘭文o既...
佢另一本出名o既書係 The Holy Blood and the Holy Grail, 本書就勁 lor, 探討耶穌點樣釘十字架會釘到死唔去, 後來仲娶埋 Mary Magdalene, 之後仲去埋法國生仔 tim. 一個類似o既故事後來都有o係, Da Vinci Code 入面出現.
到而家呢本, 食住 Da Vinci Code 同埋 Gospe of Judas 個勢出版, 當然唔會令佢o既讀者失望, 再度發揮佢o個種可以比美衛斯理o既想像力. 佢話喎, 佢"發現"o左一 d 出至耶穌本人手筆o既書信, 係耶穌寫俾 d 猶太人會堂o既, 裡面話自己唔係神個仔, 所以一路以來教會都係吹緊水, 呃人十一奉獻喎... 呢 d "Jesus papers" 當然唔係阿貓阿狗都可以去睇啦, 因為係一個以色列大有錢佬所有o既, 不過個有錢佬就帶佢去個大到可以行入去o既夾萬度睇過摸過. 佢話呢封信係o係 34 CE 寫成o既, 又話個有錢佬 owner o係幾十年前亦 show 過呢 d 信俾兩個好出名o既考古學家睇, 一個係超人 Yigael Yadin, 另一個係神人 Nahman Avigad, 佢地當然都話呢 d 信係堅o野, 直頭堅過石堅啦. 你估下我跟住o個句會話咩俾你知? 五, 四, 三, 二, 一, 開估: 冇錯, 呢兩個超出名o既考古學家當然都係已經死o左 gar lar.
唉, 呢條友仔寫 d 咁o既書, 本本都咁好賣, 本本都係 best-seller. d 人連 d 咁o既大話西遊都信得落, 我真係唔知現代人咁樣算唔算係"迷信".
Posted by Howtindog at 11:11
0 comments:
Subscribe to: Post Comments (Atom)


text:
親子理財由一蚊開始
今年初,敏妮曾經提過一位有「早啲退休」目標嘅朋友,計劃退休之後做有關親子理財嘅教育工作,呢位朋友喺證券界打滾多年,不愁生活,但為咗教育兩個寶貝仔,得閒會帶佢哋去深水埗天光墟擺檔,以一,兩蚊嘅價錢賣舊物,等囝囝體驗草根階層嘅生活.
敏妮講緊嘅呢位朋友,就係法興嘅李錦 Edmond.敏妮發覺,爸爸媽媽付出幾多心力,喺子女身上係會反映出嚟嘅.
攜子擺檔 學習不亂花錢
最近 Edmond出咗本新書《從一元開始》,分享同兩個仔澤基同澤恩喺天光墟擺檔嘅所見所聞.聽 Edmond講,帶囝囝去天光墟,係要佢哋明白即使係一蚊幾毫,對低下階層嚟講都好重要,唔會亂花,從而令小朋友學懂珍惜.喺書裏面,澤基同澤恩各自寫咗對天光墟嘅感想,澤基話:「那些伯伯很認真看過才買的,他們看清楚那一元是否值得花.」睇嚟 Edmond呢課親子理財課頗成功.
新書內仲有一章講親子理財學習課題,由考慮幾時開始畀零用錢子女?畀幾多?到教導子女點樣管理呢份「收入」? Edmond用自己同孩子嘅相處作為例子.
Edmond話,兒童理財分三個階段,按當時孩子嘅年齡同成熟程度,灌輸不同嘅理財觀念,好似到咗小學階段,孩子只需要事前知會父母,就可以全權負責處理零用錢,咁做係養成對自己負責任.
佢會容許孩子喺急需用錢時「入不敷支」,更可預支零用,但預支咗下個月零用,代表下個月少咗錢使,等孩子知道先使未來錢係要付出代價嘅.好多專家都話理財越早開始越好,由細培養子女理財知識,將來縱使未必富貴,但起碼唔會因為財務問題失去自由.敏妮相信理財目的除咗令生活無憂,更重要係唔會成為別人負累,有剩嘅話仲可以幫人.


text:
之前一篇講開淘scooter,米高竟然問艾菲做咩唔講佢去日本做專人代購呢件事,OKOK...其實之前篇旅行後記都輕輕提過,既然忠實讀者叫到(佢真係好忠實嘅讀者來,無論幾時見佢用電腦,總有個page係開住艾菲個blog,甚至連大家嘅留言都會好仔細咁睇埋,有時仲會追blog友們嘅blog添㗎,係唔係估佢唔到呢,kakaka...),點都要寫返篇blog表揚吓佢嘅﹗
話說米高前排忽然要去日本出trip四日,無份去嘅艾菲當然恨得牙癢癢啦,為咗彌補要一個人湊燒腩仔既辛勞(其實有邊日唔係艾菲一個人湊住燒腩仔㗎呢?),第一時間上網睇吓日本有咩好買,跟手畀咗個唔係好長嘅手信list畀米高照住執.
起初米高都唔係好願㗎,講明過到去要做嘢唔得閒幫艾菲掃貨,不過佢可能怕唔做會畀艾菲怨掛, 最後都用咗兩個黃昏同夜晚嘅時間,去咗兩間西松屋,一間阿卡將,同一間AEON童裝部,仲識得影相Whatspp返來畀艾菲即時揀款同落order,效果同艾菲現場揀係無分別㗎﹗所以話呢,呢個咁好嘅專人代購服務,唔高度表揚吓點得吖﹗
其實艾菲主要都係要佢幫手買衫畀燒腩仔姐,因為燒腩仔開始大,之前朋友畀D BB衫到今年已經無得再著,所以向來慳家嘅艾菲要襯平買定,而上面堆衫絕大部分都係來自西松屋(除咗右邊幅相左下件衫係阿卡將買),最平嘅二十幾蚊已經有交易,最貴嘅都係六十幾蚊,艾菲睇過香港D代購連郵費最平都要$80一件㗎﹗
而根據上年幫燒腩仔買短褲嘅經驗,喺香港買到嘅唔係貴到你覺得唔值,就係個款娘到你唔會著,所以呢個又係艾菲托米高特別留意嘅item,最終買咗四條短褲,由四十幾蚊至六十幾蚊不等.
掃咗一大堆夏天衫褲之後,就叫米高順便留意吓有無減緊價嘅冬天衫,結果佢喺西松屋同AEON童裝部買咗呢幾件長袖衫返來,大概三四十蚊就有一件,專登買大一個碼,到今年冬天時就應該啱著.
燒腩仔已經戒緊片,之前買落嘅戒片褲又就來唔啱著,艾菲前排要四圍物色D靚靚底褲仔畀佢,先知道香港賣嘅小朋友底褲原來係咁貴,計返平均要$30一條﹗好彩米高喺西松屋搵到一pack五條只賣999yen,計返都係十幾蚊條咋,即刻叫佢掃幾個碼返來慢慢著﹗
而眼利嘅米高,仲見到D冬天底衫褲做緊減價,無論係普通厚身底衫,定係hot wrap,都係一pack兩件賣198yen,計返$6就有一件啦﹗仲抵過Uniqlo hittech減價先$19一件多多聲呀﹗
由於實在太抵,問咗燒腩仔姨媽之後,順便都同燒腩仔表妹掃咗一堆冬天底衫同保暖褲,而兩個Richell水樽就係阿卡將買嘅,平過香港代購賣嘅1/3呀﹗
除咗衫之外,米高仲幫燒腩仔買到兩對又平又靚嘅鞋, 麵包超人款只賣八十幾蚊,另一對都係六十幾蚊咋,不過D碼同香港嘅有D唔同,所以買大咗要留返遲D先著到.
而日用品都係艾菲特別托米高留意嘅嘢,尤其係燒腩仔用開嘅360牙刷,香港買要$55一枝,日本買只需209yen,見其他卡通牙刷都抵,又買咗兩枝cars款同兩枝麵包超人款,本來想買埋cars保暖水壺,但諗吓諗吓怕燒腩仔嫌重唔用,廢事晒錢就無買.
另外亦叫米高去藥房買上次去旅行時唔記得買嘅小朋友飛滋貼,咁啱見到燒腩仔用開嘅馬油又買咗兩罐,至於D零食就係米高行超市時見到買嘅,個Tomica餅食完可以摺架紙車來玩,都幾特別㗎﹗
叫米高幫燒腩仔買咗咁多嘢,艾菲其實都有搭買嘅,不過絕大部分都係食得嘅嘢,包括日版卡樂B薯片,復活節版蘋果批味Kit Kat同芝士蛋糕味Kit Kat,仲有上次食過超好食嘅7仔芝士蛋糕,而艾菲就特別推介合味道個冬蔭公杯麵,米高話唔係到到有得賣都幾難搵,但真係堅好食令人回味再回味﹗
衫呢就只係買得一件,仲要係米高臨上機前喺機場Muji見到減價$60件先搭買,護膚品都只係叫佢幫手買少少就算(其實家陣好多日本護膚品都喺759有得賣,見減價時價錢唔係差太遠,就廢事要佢一個大男人去搵呢D女人嘢啦,重點係買錯的話都唔知點算),但個Ziploc特別版米奇密實盒就係出發前千叮萬囑佢一定要盡力去搵,結果佢行咗幾間超市後終於搵到,總算不負所托.
其實個手信list仲有D嘢米高係買唔到㗎,不過佢幫手買到咁多好嘢,仲可以一件不漏完好無缺咁將佢哋帶返香港,艾菲對呢個專人代購嘅服務已經好滿意,講真...佢係去出trip做嘢,過到去開咗幾日早都無乜點抖過,有時間唔係自私玩,而係去幫艾菲掃貨,淨係呢份心意已經夠抵讚啦﹗hehe...


text:
連續幾個星期落雨濕濕, 今日下晝終於停兩有少少太陽, 即刻落去大坑東遊樂場打個轉先!
相信一家大細常常希望同小朋友來個草地短線遊! 但係一諗起草地就只係想到迪欣湖,佐敦谷等等, 最後覺得太遠就放棄咗! 其實你又知唔知喺巿區都有好多綠色好去處!
今日我哋嚟到大坑東遊樂場, 其實離太子港鐵站只係10分鐘路程! 裡面有大草地, 小食亭, 洗手間及兒童遊樂設施好齊全好方便!
我哋由屋企慢慢行穿過警察遊樂會去到界限街入口! (見到靚靚鳳凰木又要影番張相先)
球場旁邊公園有兩行大樹好遮蔭!!
我哋由3號足球場入去大草地!
成個大坑東遊樂場由三個足球場, 跑步徑(不同大小)同一個欖球場組成
足球場旁邊有幾個鐵籠放咗喺度, 原來只要自己帶個鎖嚟就可以將自己包包放入去鐵籠度!
哥哥拎出自己既搖控車出嚟玩! 不過始終個地下都濕濕地, 唔係行得太順利!
玩咗一陣我哋過去小食亭度抖一抖! 順便俾哥哥有個平地去玩搖控車
呢間小食亭都非常齊全咩都有, 同埋價錢都唔貴! 老闆係伯伯婆婆夫妻檔睇舖, 好親切好友善!
西瓜波番皂泡一定唔少得啦! 呢款咁懷舊既士多仔真係買少見少
小食亭對出都有幾張枱櫈放喺度, 自己製造一個高檔High Tea環境, 聽吓雀仔唱歌, 吹吓涼風! 食番隻雞脾嘆番罐可樂, 真係人生樂事!
可樂($5); 雞脾($11)
High 完 Tea太陽出嚟, 我哋就再落草地玩!
成個球場都冇人, 任踢入射唔嬲!!!!!~ YEAH
其實呢個球場地方好大, 就算球場範圍外都有好多草地, 所以其實一家大細都可以落到嚟舖張墊喺草地上野食!
不過有點可惜, 呢度唔俾踩Roller, 單車, 玩搖控飛機(搖控車冇問題), 同埋唔準帶狗仔嚟!
場內兩側都有好多小木櫈同靚靚樹木! 人又唔多, 去又方便, 真係一個幾唔錯既野餐地方
始終地勢唔高, 所以都唔俾放風箏! 何況風都唔會夠大啦
近界限街同大坑東道交界有一座建築物, 整座都被藤樹包圍住, 感覺好似去咗天空之城咁!
行出馬路睇吓佢正面, 原來係個蓄洪池!
踢完波放吓飛機, 喺大坑東遊樂場就燒咗2個鐘時間又俾佢放到電喇
Photo by CANON 5D Mark III, Len | EF 24-70mm f2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評語: 其實好多大草地就在你附近, 只係大家冇留意未發覺啫!
大坑東遊樂場 簡介
1條480米長的緩跑徑, 1足球場, 1欖球場, 小食亭, 洗手間及更衣室
地址
九龍深水埗界限街 63 號
交通
太子 地鐵站從 A 出口離開
→經 運動場道 (途經 "嘉康中心"), 轉左至 通菜街
→ 經 通菜街 ( 途經 Shell 油站 ), 於 界限街 行人輔助線 過馬路後 轉右
→ 沿 界限街 至 大坑東遊樂場 南面入口
石硤尾 地鐵站從 B1 出口離開
→沿 窩仔街 (途經 "萬寧" 石硤尾分店), 轉右至 棠蔭街
→沿 棠蔭街 直行 (途經 "聖道中學"), 於轉處 到達 大坑東遊樂場 北面入口
開放時間
每日上午7時至下午6時
電話
2777 8946
(以上資料更新至文章當日)


text:
呢個blog 都有一段時間冇更新到, 唔係因為小弟懶, 而係因為近呢半年香港迪士尼都冇乜特別消息可以為大家報導, 而由於Facebook page 嘅滲透性, 基於版權問題﹐ 小弟都唔係好想喺個blog 度copy 太多其他外國網嘅相片, 所以有關外國嘅資訊就留返係Facebook page 度講, 反正我盡量會以相片形式為大家報導, 因為大家可以click 入相簿重溫.
相隔Frozen 已經上映左多過半年嘅時間, 過去呢半年我地可以見到呢齣電影喺全球各地造成幾大嘅影響力, 亦都見識到原來迪士尼嘅商品係可以被搶購到呢個程度.
剛剛過去呢個weekend, WDW 為Frozen 搞左個Summer Fun 活動, 全個活動嘅內容當然係以呢齣電影為主題, 亦都有各位小朋友最鍾意嘅sing-along 環節...
喺度講嘅原因, 係個人覺得Frozen 喺亞洲嘅人氣並不比美國甚至世界其他地方為低, 我估香港迪士尼係絕對有能力安排電影中嘅人物以不同方式出場.
最令小弟覺得嘖嘖稱奇嘅事係, 近日樂園商品部為今年夏天嘅商品推廣印刷新嘅小冊子, 以Frozen 為重點宣傳項目. 呢件事喺香港迪士尼黎講係一件並唔常目, 甚至可以話係罕見嘅事. 以大家所認識嘅香港迪士尼, Character 嘅出現機會係同佢嘅商品銷售度有莫大嘅關係. 依家Character 雖然仲未真正出黎Meet & Greet, 但因為佢地已經喺商品同餐飲方面突然急增曝光率, 唔知下一個出場嘅形式..... 會唔會真係face character 呢?